**Zámer národného projektu**

**Názov národného projektu (ďalej aj „NP“): Poskytovanie štipendií pre talentovaných domácich a zahraničných študentov za účelom ich štúdia na vysokých školách v SR**

**Žiadateľ:**

|  |  |
| --- | --- |
| **Obchodné meno/názov** | Ministerstvo školstva, výskumu, vývoja a mládeže Slovenskej republiky |
| **Právna forma** | Rozpočtová organizácia |
| **Sídlo** | Stromová 1, 813 30, Bratislava |
| **IČO** | 00164381 |

**Poskytovateľ: Ministerstvo školstva, výskumu, vývoja a mládeže SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| **Obchodné meno/názov** | N/A |
| **Právna forma** | N/A |
| **Sídlo** | N/A |
| **IČO** | N/A |
| **Zdôvodnenie potreby partnera NP** | N/A |
| **Kritériá pre výber partnera** | N/A |
| **Má partner jedinečné postavenie na implementáciu týchto aktivít?**  **Ak áno, na akom základe?** | N/A |

**Sumárne informácie o NP**

|  |  |
| --- | --- |
| **Celkové oprávnené výdavky NP (v EUR)** | 38 257 896,00 € |
| **Miesto realizácie projektu (na úrovni kraja, resp. celé územie Slovenskej republiky)** | Trnavský kraj, Trenčiansky kraj, Nitriansky kraj, Žilinský kraj, Banskobystrický kraj, Prešovský kraj, Košický kraj |
| **Identifikácia hlavných cieľových skupín (ak relevantné)** | - |
| **Projekt so špecifickým určením pre marginalizované rómske komunity** | nie |

**Začlenenie národného projektu v štruktúre Programu Slovensko**

|  |  |
| --- | --- |
| **Cieľ politiky súdržnosti** | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| **Priorita** | 1P1 Veda, výskum a inovácie |
| **Špecifický cieľ** | RSO1.4 Rozvoj zručností pre inteligentnú špecializáciu, priemyselnú transformáciu a podnikanie |
| **Opatrenie (ak relevantné)** | 1.4.1 Zručnosti pre posilnenie konkurencieschopnosti a hospodárskeho rastu a budovanie kapacít pre SK RIS3 |
| **Súvisiace typy akcií** | Poskytovanie motivačných štipendií pre talentovaných domácich a zahraničných študentov za účelom ich štúdia na vysokých školách v SR v súlade s potrebami domén RIS3 (pokračovanie investície 3 z Plánu obnovy a odolnosti SR, komponent 10, na roky 2025 – 2027, s dobehom do roku 2029, len pre študijné programy relevantné pre domény RIS3). |

**Zákonné požiadavky**

**§ 23 ods. 3 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov**

1. **Dôvod určenia prijímateľa NP**

Určenie Ministerstva školstva, výskumu, vývoja a mládeže SR (ďalej ako „MŠVVaM SR“) ako budúceho žiadateľa národného projektu (ďalej aj ako „NP“), vyplýva zo zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, v zmysle ktorého je MŠVVaM SR ako ústredný orgán štátnej správy SR kompetenčne zodpovedný okrem iného za oblasť vysokých škôl, celoživotného vzdelávania, výskumu a vývoja. Ako ústredný orgán štátnej správy, je zároveň vykonávateľom Investície 3 Komponentu 10 Plánu obnovy a odolnosti (ďalej ako „I3 K10“ a „POO“). Súčasťou I3 K10 POO je práve implementácia opatrenia **„Štipendiá pre najlepších domácich a zahraničných študentov a odmena pre vysoké školy, ktoré ich získajú“.**

MŠVVaM SR:

* Utvára podmienky na rozvoj vysokých škôl a vysokoškolského vzdelávania; zodpovedá za aktualizáciu a rozvoj legislatívy v oblasti vysokého školstva (ust. § 102 ods. 2 písm. a) zákona   
  č. 131/2002 Z. z. o vysokých školách v znení neskorších predpisov)
* V rámci podpory zahraničného talentu je MŠVVaM SR autorom a koordinátorom aktivít Stratégie internacionalizácie vysokého školstva do roku 2030[[1]](#footnote-1). Predpoklad pre existenciu štipendijnej schémy pre lákanie zahraničných študentov a jej zavedenie ministerstvom obsahuje aj strategický Cieľ 2.3. – str. 15: *„Ministerstvo s cieľom stimulovať záujem zahraničných študentov o štúdium na slovenských vysokých školách zavedie národnú štipendijnú schému na poskytovanie štipendií na celé štúdium.“* Disponuje zákonným predpokladom pre možnosť udeľovania štipendií a možnosťou poveriť vysoké školy spoluprácou pri administrovaní štipendijnej schémy v zmysle nasledovných odsekov zákona, § 94a[[2]](#footnote-2).

*(2) Ministerstvo školstva môže poskytovať štipendium študentovi vysokej školy so sídlom na území Slovenskej republiky za dosiahnutie mimoriadnych výsledkov vzdelávania počas vzdelávania   
v strednej škole.*

*(3) Ministerstvo školstva môže poskytovať štipendium študentovi podľa štipendijného programu schváleného vládou alebo ministerstvom školstva alebo podľa štipendijného programu na základe medzištátnej zmluvy alebo medzinárodnej zmluvy.*

*(4) Za každého študenta, ktorému sa poskytuje štipendium podľa odseku 1 písm. b) alebo odseku 2, možno vysokej škole so sídlom na území Slovenskej republiky poskytnúť finančné prostriedky na účel určený ministerstvom školstva.*

*(5) Ministerstvo školstva môže poveriť organizačno-technickým zabezpečením poskytovania   
a vyplácania štipendia podľa odseku 1, 2 alebo odseku 3 vysokú školu alebo inú právnickú osobu.*

MŠVVaM SR disponuje potrebným know-how vzhľadom na to, že navrhlo systém štipendijných schém pre podporu domácich aj zahraničných talentovaných študentov, nastavilo výberové kritériá a implementovalo celý proces od vyhlásenia výzvy na podávanie žiadostí až po udelenie a vyplatenie štipendií talentovaným študentom prostredníctvom vysokých škôl. MŠVVaM SR má taktiež pôsobnosť vo vzťahu k vysokému školstvu, v rámci ktorých aktívne spolupracuje s vysokými školami v oblasti podpory udržania a lákania talentovaných študentov. Rezort má preto všetky predpoklady pre transfer know-how a zabezpečenie personálnych a technických kapacít na zabezpečenie realizácie projektu.

Na základe vyššie uvedeného je MŠVVaM SR jediným oprávneným orgánom na realizáciu pripravovaného NP, ktorý sa bude realizovať na verejných, súkromných aj štátnych vysokých školách na celom území SR, pričom štipendiá budú v rámci projektu financované len pre študentov verejných a štátnych vysokých škôl. Financovanie štipendií pre študentov súkromných vysokých škôl a študentov vysokých škôl v Bratislavskom kraji budú financované zo zdrojov štátneho rozpočtu.

1. **Odôvodnenie využitia NP**

Primárnym cieľom projektu je podporiť udržanie a lákanie talentovaných študentov pre štúdium na slovenských vysokých školách a prispieť tak k zníženiu odlivu mozgov do zahraničia a k zvýšeniu cirkulácie mozgov zo zahraničia., a to prostredníctvom udeľovania talentových štipendií.

Zvolenie formy NP zabezpečí:

* Jednotne nastavenú metodiku pre výber uchádzačov o štipendium zo SR aj zo zahraničia
* Jednotne zabezpečený systém vyplácania finančných prostriedkov vysokým školám pre sprostredkovanie platieb talentovaným štipendistom
* Zníženie rizika neoprávnenosti výdavkov a chybovosti
* Odstránenie povinnosti spolufinancovania z vlastných zdrojov zo strany vysokých škôl – forma NP umožňuje užívateľom zapojiť sa do projektu bez nutnosti zohľadniť svoje finančné možnosti na povinné spolufinancovanie
* Odbúranie administratívnej záťaže užívateľov (jednoduchšia administrácia zo strany užívateľov)
* Metodicky, časovo a obsahovo jednotne nastavené procesy týkajúce sa výberu úspešných talentovaných štipendistov, lehôt apod.
* Jednotné podmienky na získanie finančných prostriedkov na financovanie štipendií
* Jednotne vytvorený systém na podávanie štipendia
* Jednotnú propagáciu štipendijnej schémy doma aj v zahraničí

Vzhľadom na charakter projektu a celospoločenský záujem o podporu udržania a prilákania talentovaných študentov na ktorúkoľvek vysokú školu na Slovensku je žiadúca potreba centralizovanej realizácie projektu, ktorá disponuje potrebným know-how a taktiež je schopná realizovať dozor nad výkonom realizovaných aktivít, čo bude zabezpečovať MŠVVaM SR formou NP.

1. **Zdôvodnenie vylúčenia ,,súťažného postupu“ výberu projektu prostredníctvom výzvy**

Cieľom projektu je podporiť štúdium a udržanie slovenských talentovaných študentov alebo prilákanie zahraničných talentovaných študentov na ktorúkoľvek slovenskú vysokú školu, ktorá poskytuje štúdium v oblastiach v súlade so Stratégiou výskumu a inovácií pre inteligentnú špecializáciu Slovenskej republiky 2021 – 2027 (ďalej len „SK RIS3 2021+“).

Centralizovaný prístup zabezpečí možnosť vytvorenia jednotných metodík na národnej úrovni ako aj jednotných pravidiel. Danú aktivitu je taktiež potrebné realizovať komplexne s využitím know-how, ktorým rezort školstva disponuje, čím môže zotrvať zabezpečenie štandardnej kvality služieb, ktoré boli poskytované doteraz. V zmysle § 94a zákona č. 131/2002 Z.z. o vysokých školách MŠVVaM SR zabezpečuje poskytovanie štipendií. V rámci pripravovaného NP bude štipendijná schéma pre talentovaných študentov realizovaná zo strany MŠVVaM SR cez vysoké školy, ako sprostredkovatelia pri administratívno-technickom zabezpečení poskytovania štipendií.

Realizácia rôznej metodiky udeľovania štipendií samostatne na každej vysokej škole, by priniesla nejednotnosť a možné rozdiely v podmienkach pre talentovaných študentov naprieč Slovenskom. Taktiež by so sebou niesla potrebu, aby každá vysoká škola disponovala online rozhraním s prihláškou pre uchádzačov o štipendium, aby jednotlivé vysoké školy odpovedali uchádzačom o štipendium z domu aj zo zahraničia, ktorí však v čase podávania žiadosti nemusia byť rozhodnutí, na ktorú vysokú školu chcú nastúpiť a bolo by preto nejasné, ktorá vysoká škola má vybavovať ich dotazy. MŠVVaM SR centrálne zabezpečí odpovedanie na dotazy uchádzačov, ako aj komplexnú propagáciu možností štúdia na SR. Jednotne poskytované služby cieľovej skupine talentovaných študentov tak budú efektívnejšie, adresnejšie a hospodárnejšie. Vysoké školy budú poverené administratívno-technickou spoluprácou na projekte, ktorá vyplýva z povahy aktivít (komunikácia so svojimi študentami, vydanie rozhodnutí talentovaným štipendistom, vyplatenie štipendia talentovaným štipendistom a pod.). Základné prístupy a pravidlá budú nastavené jednotne (napríklad jednotne vydaný vzor rozhodnutia o priznaní štipendia zo strany MŠVVaM SR, jednotný spôsob vyplácania štipendia – napríklad na mesačnej báze, potreba určenia jednotnej sumy pre talentovaných štipendistov bez vytvárania rozdielov).

1. **Uplatnenie princípu partnerstva pri príprave zámeru národného projektu**

MŠVVaM SR počas implementácie štipendijnej schémy z POO viedlo pravidelné diskusie s vysokými školami ohľadom možnosti zjednodušenia procesov pri udeľovaní štipendií. To zabezpečilo, že niektoré obsahové pripomienky už boli zohľadnené. Pripravovaný NP nadviaže na implementáciou z POO úspešne nastavené procesy a metodiku. Identifikované slabé miesta súčasnej realizácie adresne a cielene upraviť/zmeniť, avšak so zohľadnením pravidiel a špecifík zdroja financovania – EŠIF. Pre tento účel boli zorganizované samostatné online diskusie so zástupcami vysokých škôl, ktorých sa prijímanie talentovaných štipendistov priamo týka, ako aj s relevantnými aktérmi[[3]](#footnote-3).

MŠVVaM SR ako vecný gestor zorganizovalo k PZ verejnú diskusiu formou online stretnutia členov a pozorovateľov komisie cieľa politiky 1 (ďalej len „CP1“) a ďalších prizvaných subjektov (na základe odporučenia členov komisie CP1), ktoré sa uskutočnilo 29.11.2024. Podklad k stretnutiu bol zaslaný pred online stretnutím všetkým prihláseným na oboznámenie. Cieľom verejného stretnutia bolo predstaviť PZ a budúci NP a prediskutovať možné zásadné návrhy na doplnenie PZ ešte pred jeho predložením na schvaľovanie v komisii CP1. Zástupcovia zúčastnených subjektov pripravovaný NP uvítali. Zazneli otázky týkajúce sa nastavenia kritérií pre výber štipendistov. Niektoré základné prvky metodiky sú v nadväznosti na tieto otázky uvedené v predloženom PZ, bližšia metodika bude zadefinovaná v metodickom dokumente MŠVVaM SR. Odznel aj príspevok k zvýšeniu podpory a intervencií pre stredné školy, ktorý bol sprostredkovaný vecne príslušnej sekcii MŠVVaM SR.

Na stretnutí neboli predložené pripomienky resp. požiadavky na úpravu PZ.

**Popis národného projektu**

1. **Východiskový stav**
2. Dokumenty na regionálnej, národnej a európskej úrovni, ktoré priamo súvisia s realizáciou NP
3. [Stratégia výskumu a inovácií pre inteligentnú špecializáciu Slovenskej republiky 2021 – 2027](https://mirri.gov.sk/sekcie/investicie/strategia-vyskumu-a-inovacii-pre-inteligentnu-specializaciu-sr/) (ďalej len „SK RIS3 2021+“) - Strategický cieľ 1
4. Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov - § 94aZákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov
5. [Dlhodobý zámer vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl na roky 2023 – 2028](https://www.minedu.sk/data/att/95e/27269.29823a.pdf)
6. [Stratégia internacionalizácie vysokého školstva do roku 2030](https://www.minedu.sk/data/att/d85/21457.fa2fbd.pdf) - Opatrenie 4.2.14
7. [Plán obnovy a odolnosti SR](https://www.planobnovy.sk/kompletny-plan-obnovy/) - Komponent 10, investícia 3
8. Programové vyhlásenie vlády Slovenskej republiky 2023-2027" - Priorita 3: Udržanie sociálneho štátu a posilnenie hospodárskej, sociálnej, environmentálnej a územnej súdržnosti spoločnosti - Vzdelávacia politika
9. [Národná stratégia výskumu, vývoja a inovácií 2030](https://vaia.gov.sk/wp-content/uploads/2023/05/01_Narodna-strategia-vyskumu-vyvoja-a-inovacii_vlastny-material_V2.pdf) a Akčný plán Národnej stratégie výskumu, vývoja a inovácií 2030 – Opatrenie 2.2.2.2 a 2.2.2.3
10. Predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Z dostupných výskumov a informácií vyplýva, že Slovensko čelí problému s odlivom mozgov, teda odchodom šikovných a talentovaných ľudí do zahraničia, a to nielen za prácou, ale aj za štúdium. Taktiež z výskumov vyplýva, že Slovenská republika nie je primárne zaujímavou destináciou pre zahraničné talenty.

* Problematike lákania a udržania talentu, resp. práce s talentami na Slovensku sa venuje aj Výskumná a inovačná autorita, ktorá bola gestorom tvorby analýzy o talentovej politike na SR. Ako uvádza analýza v tomto dokumente [„Magnet pre talent“,](https://vaia.gov.sk/wp-content/uploads/2023/09/white_paper_1_magnet_pre_talent_online.pdf) zo SR odchádza neprimeraný počet absolventov stredných aj vysokých škôl, čím SR prichádza nielen o talenty, ale aj o ekonomický a spoločenský rozvoj. Analýza ďalej uvádza, že:

*„ Odliv mozgov je na Slovensku výraznejší ako vo väčšine krajín EÚ a je jedným z kľúčových problémov chýbajúceho talentu v krajine. Odchod časti mladého talentu sám o sebe nepredstavuje problém. Naopak, týchto ľudí môže pobyt v zahraničí profesijne i kultúrne obohatiť. Slovensko je ale svedkom odlivu, ktorý výrazne vybočuje z priemeru relevantných krajín (EÚ, OECD). Takmer 10 % slovenskej populácie žije v zahraničí, čo predstavuje viac ako dvojnásobok priemeru ostatných krajín OECD. Vypuklé rozdiely vnímame už pri odchode mladých ľudí na vysokoškolské štúdium. V roku 2020 študovalo v zahraničí viac ako 30-tis. študentov, čo je výrazne nad priemerom EÚ (22 % oproti 4 %). Podiel študentov študujúcich v zahraničí sa zvyšuje aj napriek stagnácii absolútneho počtu študentov v zahraničí. Nad štúdiom v zahraničí uvažujú takmer dvaja z troch mladých ľudí (18 až 25 rokov). Strata takéhoto talentu môže mať negatívny vplyv na ekonomiku, keďže krajina stráca potenciálne vedúce osobnosti v rôznych odboroch, v sociálnych, kultúrnych a politických oblastiach a priemyselných odvetviach. Ich prítomnosť môže mať výrazný vplyv na skvalitnenie prostredia a kolektívu na vysokých školách, a v neposlednom rade sa z nich neskôr stávajú základné piliere vzdelávania a vedy vo forme mladých pedagógov a tvorivých pracovníkov.“* (Magnet pre talent, s. 22).

* Inštitút vzdelávacej politiky MŠVVaM SR taktiež pripravil [analýzu](https://www.minedu.sk/data/att/e98/21396.cf6fbf.pdf), v ktorej sa taktiež venoval fenómenu „brain drain“, teda odchodu mozgov do zahraničia. Z analýzy vyplýva, že „*podiel domácich študentov na zahraničných vysokých školách je extrémne vysoký na pomery európskych krajín (19 % SR oproti 4 % EÚ22; OECD, 2021). “*
* Taktiež „d*ostupné prieskumy naznačujú, že veľká časť študentov na zahraničných vysokých školách sa bezprostredne po absolvovaní štúdia neplánuje vrátiť (To dá rozum, 2019) a počet prichádzajúcich zahraničných študentov na slovenské vysoké školy tento odchod taktiež nevyrovná (Martinák a Varsik, 2020). Posledná analýza administratívnych údajov potvrdzuje, že zo Slovenska odchádzajú osoby vo veku do 30 rokov vo väčšej miere ako by sa vracali (Rizman a Sacherová, 2018).*
* [**Súhrnná správa z procesu EDP**](https://vaia.gov.sk/wp-content/uploads/2023/07/Suhrnna-sprava-z-procesu-EDP.pdf)

*Na základe Human flight and brain drain index obsadila SR v roku 2021 19. priečku spomedzi všetkých krajín EÚ. Toto umiestnenie deklaruje aj ďalšia medzinárodná štatistika OECD, ktorá posudzuje podiel študentov odchádzajúcich študovať na vysokú školu do zahraničia. SR sa podľa tejto štatistiky umiestnila na 2. mieste (za Luxemburskom) s podielom 19,2 %.*

* Správy OECD
* *OECD. (2012). Education at a Glance 2012: OECD Indicators. OECD Publishing[[4]](#footnote-4).*
* *OECD. (2023). Education at a Glance 2023: OECD Indicators. OECD Publishing[[5]](#footnote-5).*
* Plán obnovy a odolnosti SR

*„Prvá vlna odchodu talentov nastáva už po ukončení stredoškolského vzdelania. Príležitosť študovať v zahraničí a diskutovaná kvalita vysokoškolského vzdelávania motivuje mladých ľudí, aby študovali v zahraničí. S výnimkou Luxemburska má Slovensko najvyšší podiel vysokoškolákov študujúcich v zahraničí (19%).” ).*

* [**Stratégia na podporu internacionalizácie do roku 2030**](https://www.minedu.sk/data/att/d85/21457.fa2fbd.pdf)

Táto stratégia v opatreniach predpokladá existenciu a vytvorenie štipendijnej schémy pre podporu talentovaných študentov zo zahraničia.

*„Viaceré štúdie v rôznych krajinách ukazujú na ekonomické prínosy zahraničných študentov pre domácu ekonomiku, napr. Fínsko[[6]](#footnote-6), Španielsko[[7]](#footnote-7), Česko[[8]](#footnote-8)apod.“*

* Národný integrovaný reformný plán [**Moderné a úspešné Slovensko**](https://www.mfsr.sk/files/archiv/8/MaUS_NIRP2.pdf)

*„Vo vysokom školstve je potrebná internacionalizácia a reforma systému riadenia a financovania, nadväzujúca na výsledky novej akreditácie vysokých škôl.“*

*„Dostatočne nie je rozvinutá spolupráca s praxou a internacionalizácia učiteľov a výskumných pracovníkov, študentov a kurikula.“*

*„Kvalita výskumu vysokých škôl je degradovaná nízkym financovaním a nízkou mierou internacionalizácie a spolupráce so súkromným sektorom. Nízka miera spolupráce so súkromným sektorom vedie k odtrhnutiu výskumu od výskumných požiadaviek praxe. Nízka miera internacionalizácie súvisí s „imbreeding“, ktorý brzdí príchod nových tém, know-how a vytváraniu kontaktov s vedcami v zahraničí dôležitých pre vedeckú spoluprácu vedúcu k spoločným projektom, čím sa zároveň stávajú nezaujímavými pre medzinárodné výskumné konzorciá.“*

* Programové vyhlásenie vlády

*„Vláda zabezpečí objednávku štátu na zvýšenie počtu študentov zo Slovenska vo vybraných študijných programoch a odboroch vysokoškolského vzdelávania (napríklad lekárske).“*

*„Atraktívnosť slovenských vysokých škôl a vedy závisí aj od ich internacionalizácie. Vláda príjme opatrenia na zvýšenie počtu zahraničných učiteľov, výskumníkov aj študentov, a to najmä na druhom a treťom stupni štúdia.“*

*„Vláda bude vytvárať podmienky pre kontinuálne zvyšovanie kvality a atraktívnosti slovenského vysokého školstva.“*

*Ďalšie relevantné analýzy a dokumenty:*

* *St*ratégia hospodárskej politiky Slovenskej republiky do roku 2030
* Akčný plán inteligentného priemyslu SR
* Strategické priority rozvoja zamestnanosti v Slovenskej republike s výhľadom do roku 2030
* Odliv mozgov po slovensky. Analýza odchodov Slovákov do zahraničia od roku 2000 (MF SR, 2017)
* Odliv mozgov a jeho vplyv na jednotlivé odvetvia a regióny v SR (AZZZ, 2022)
* Závery 9. Kohéznej správy (Inforegio - Ninth Report on Economic, Social and Territorial Cohesion), konkrétne „Slovensko (najmä regióny Stredné a Východné Slovensko) patrí medzi krajiny s najvyšším rizikom upadnutia do pasce rozvoja talentov z dôvodu výrazného odlivu ľudí vo veku 15–39 rokov.

1. Problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Spoločnou medzirezortnou, ale aj medzisektorovou snahou by mali byť aktivity smerujúce k zmierneniu odlivu mozgov a k lákaniu talentov zo zahraničia, čo môže mať pozitívny efekt nielen na slovenské vysoké školstvo a rozvoj jeho kvality, ale aj na rozvoj podnikateľského prostredia, spoločnosti, či ekonomiky.

Projekt má za cieľ podporiť a prispieť k :

1. Znížiť alebo udržať počet domácich talentovaných študentov, ktorí odišli študovať do zahraničia -  zamedziť fenoménu „brain drain“,
2. Podporiť prilákanie talentovaných študentov zo zahraničia, ktorí prídu študovať na slovenské vysoké školy a vyberú si Slovenskú republiku ako destináciu pre svoje budúce štúdium, čím sa môžu zvýšiť predpoklady aj pre to, že takíto talentovaní študenti tu môžu zostať po skončení vysokej školy aj budovať kariéru a prispejú tak slovenskej spoločnosti a ekonomike.

Projekt by mal prispieť k zníženiu alebo udržaniu počtu talentovaných študentov, ktorí uprednostňujú štúdium na vysokej škole v zahraničí pred vysokou školou na Slovensku. Zotrvanie šikovných a talentovaných slovenských študentov na Slovensku môže mať pozitívne vplyvy na rozvoj vysokého školstva na Slovensku, na spoločnosť ako takú a taktiež na podporu ekonomiky Slovenska vzhľadom na predpoklad, že medzi udržanými a prilákanými študentami sa môžu nachádzať osoby, ktoré sa uplatnia kariérne na Slovensku aj na významnejších pozíciách. Okrem iného môže dôjsť aj k pozitívnej podpore podnikateľského prostredia, start-upov za predpokladu udržania domáceho aj zahraničného talentu a za predpokladu ďalšej medzirezortnej aj medzisektorovej podpory pre týchto študentov, čo môže podnietiť aj ich podnikavosť.

Aktuálne dáta naznačujú práve problémy s odchodom študentov do zahraničia a slabú prácu s talentami z domu aj zo zahraničia.

Štipendijná schéma a podpora štúdia na Slovensku tak má byť jedným z viacerých potrebných opatrení a nástrojov k tomu, aby sa Slovenská republika stala zaujímavou destináciou na štúdium, život a prácu pre (nielen) mladých ľudí.

NP je nevyhnutné realizovať práve z dôvodu dlhodobo chýbajúcich opatrení akou je štipendijná schéma pre talentovaných študentov. Zámerom MŠVVaM SR je aktívne sa podieľať na tvorbe a implementácii opatrení pre podporu slovenského vysokého školstva a podporu talentovaných študentov. Navyše, zámer NP reaguje aj na potreby z praxe, kedy sa pri implementácii POO ukázalo, že vhodným opatrením je aj čiastočná podpora 2. stupňa štúdia, nielen 1. stupňa štúdia, ako tomu bolo pri POO. Posilní sa tým efekt toho, že študenti sú motivovaní zostať na Slovensku počas celého štúdia, nielen počas 1. stupňa. Národný projekt preto stavia na doterajších skúsenostiach, ale v praxi navrhuje aj úpravu na základe praktických skúseností s cieľom vylepšenia štipendijnej schémy.

Projekt bude zároveň zasadený do špecifikácií SK RIS3 2021+, ktorej víziou je podporiť stimuláciu štrukturálnej zmeny slovenskej ekonomiky smerom k rastu založenom na zvyšovaní výskumnej a inovačnej schopnosti a excelentnosti v segmentoch s najväčšou konkurenčnou výhodou s cieľom podporovať udržateľný rast zamestnanosti, príjmov a kvality života. Preto štipendijná schéma podporuje aj oblasti, ktoré sú dôležité pre budúcnosť slovenskej ekonomiky.

Z I3 K10 POO bola podporená pilotná štipendijná schéma, vďaka čomu sa možnosti o podpore štúdia na vysokých školách postupne začali rozširovať medzi slovenských aj zahraničných študentov, avšak naďalej je potrebné vytvárať nástroje pre podporu talentovaných študentov.

1. Uveďte, na ktoré z ukončených a prebiehajúcich národných projektov[[9]](#footnote-9) zámer NP priamo nadväzuje, v čom je navrhovaný NP od nich odlišný, resp. na ktoré NP čiastočne nadväzuje / prelína sa s nimi v istej časti a ako sú v ňom zohľadnené (čiastkové) výsledky/dopady predchádzajúcich NP (ak je to relevantné):

Zámer zameraním priamo nenadväzuje na žiadny z predošlých národných projektov financovaných zo štrukturálnych fondov, avšak nadväzuje na Plán obnovy a odolnosti, Investíciu 3 v Komponente 10. Zámerom realizácie NP je vytvoriť stabilný základ pre ďalšie možnosti podpory študentov na Slovensku s cieľom zabrániť odlivu mozgov a podporiť prílev talentov aj v budúcom programovom období.

Pripravovaný NP bude zároveň vykazovať istú synergiu aj s ďalším pripravovaným NP na zvyšovanie podnikateľských zručností študentov VŠ. Podporení štipendisti budú informovaní o možnosti voľby výberových predmetov zameraných na rozvoj podnikateľských zručností, čím im bude poskytnutá synergická podpora v rámci realizácie dvoch NP. Možnosť voľby výberových predmetov na rozvoj podnikateľských zručností bude rovnako ponúknutá aj štipendistom podporovaným v rámci obdobného projektu na poskytovanie štipendií z POO, ktorý sa tiež aktuálne realizuje na MŠVVaM SR.

1. Administratívna, finančná a prevádzková kapacita žiadateľa a partnera (v prípade, ak je v projekte zapojený aj partner):

Hlavná aktivita projektu bude zabezpečená v rámci existujúcich odborných kapacít MŠVVaM SR. Vytvorený tím zamestnancov NP bude zodpovedať za vytváranie metodických a odborných materiálov potrebných na úspešnú realizáciu hlavnej aktivity a dosiahnutie vecných cieľov projektu. Tím zamestnancov NP bude zároveň koordinovať spoluprácu MŠVVaM SR so zástupcami užívateľov a zapojených subjektov do realizácie projektu. Tvoria ho pozície garant, odborník/špecialista, koordinátor aktivity a pozostáva z 15 zamestnancov.

**Garant** (4 FTE)

Kvalifikovaný odborník zodpovedný za činnosť odborného tímu a nastavenie interných procesov. Zúčastňuje sa na rokovaniach a podujatiach relevantných pre ciele projektu, a to tak v rámci MŠVVaM ako aj so zástupcami vysokých škôl a vzdelávacích inštitúcií a so zástupcami relevantných rezortov ústrednej štátnej správy SR. Zabezpečuje efektívnu komunikáciu vnútri tímu NP, komunikuje s vedením MŠVVaM o odborných výstupoch z národného projektu, vedie strategické porady a zúčastňuje sa na odborných poradách a diskusiách k národnému projektu.

Kvalifikačné predpoklady: vysokoškolské vzdelanie II. stupňa

Odborná prax: minimálne 3 roky práce v niektorej z oblastí: vzdelávanie, vysoké školstvo, internacionalizácia, implementácia verejných politík, implementácia opatrení a programov EÚ, implementácia finančných podporných mechanizmov alebo projektový manažment (ukončené a/alebo prebiehajúce doktorandské štúdium sa započítava do počtu rokov v oblasti vysokého školstva)

**Odborník/špecialista**  (10 FTE)

Odborný zamestnanec zodpovedný za odbornú prípravu, koordináciu, vyhodnocovanie a realizáciu aktivít a činností súvisiacich s implementáciou projektu a potrebných k dosiahnutiu stanovených cieľov, výstupov, výsledkov a ukazovateľov projektu. Zabezpečuje plynulý priebeh odborných činností. Zodpovedá za kvalitu nastavenia, fungovania a výkon odborných činností realizovaných v rámci projektu. Priebežne vyhodnocuje postupy, procesy a metódy, prípadne navrhuje ich revíziu a následné zavedenie do praxe projektu/aktivity/podaktivít/činností. Poskytuje odborné a metodické poradenstvo pre užívateľov a zodpovedá za prípravu zmlúv tak s užívateľmi ako aj s externými subjektmi zapojenými do aktivít projektu (napr. subjekty na zabezpečenie mediálnych činností).

Kvalifikačné predpoklady: vysokoškolské vzdelanie I. stupňa a osobitný kvalifikačný predpoklad, ak je ustanovený osobitným predpisom, alebo vysokoškolské vzdelanie II. stupňa a osobitný kvalifikačný predpoklad, ak je ustanovený osobitným predpisom

Odborná prax pre podaktivitu 1: minimálne 1 rok práce v niektorej z oblastí: vzdelávanie, vysoké školstvo, internacionalizácia, implementácia verejných politík, implementácia opatrení a programov EÚ, implementácia finančných podporných mechanizmov alebo projektový manažment (ukončené a/alebo prebiehajúce doktorandské štúdium sa započítava do počtu rokov v oblasti vysokého školstva)

Odborná prax pre podaktivitu 2: minimálne 3 roky práce v oblasti zabezpečovania mediálnych činností a styku s verejnosťou.

**Koordinátor aktivity** (1 FTE)

Zamestnanec, ktorý koordinuje činnosti v rámci realizácie aktivity projektu. Zabezpečuje komunikáciu medzi MŠVVaM a užívateľmi projektu, ako aj spolupracujúcimi externými partnermi. Zabezpečuje operatívnu podporu pri plnení úloh odborníka/špecialistu a garanta a zber dát súvisiacich s realizáciou aktivity projektu.

Kvalifikačné predpoklady: vysokoškolské vzdelanie I. stupňa a osobitný kvalifikačný predpoklad, ak je ustanovený osobitným predpisom, alebo vysokoškolské vzdelanie druhého stupňa a osobitný kvalifikačný predpoklad, ak je ustanovený osobitným predpisom

Odborná prax: nevyžaduje sa

Administratívne riadenie v kompetencii MŠVVaM SR v rámci existujúcej organizačnej štruktúry bude zabezpečované odborom riadenia národných projektov (ORNP).ORNP zabezpečí projektové a finančné riadenie projektu, priebežné monitorovanie a vyhodnocovanie realizácie aktivít a bude dohliadať na úspešné dosiahnutie cieľov projektu. Podľa objemu spravovanej agendy bude na projekt vyčlenený požadovaný počet projektových/finančných manažérov.

Personálne kapacity boli navrhnuté s ohľadom na plynulé zabezpečenie realizácie projektu. MŠVVaM SR dlhodobo realizuje projekty financované zo štrukturálnych fondov resp. obdobných finančných mechanizmov či priamych grantov a disponuje dostatočnou kapacitou odborných pracovníkov z oblasti projektového a ekonomického riadenia a personálnej agendy spojenej s implementáciou daných projektov. MŠVVaM SR disponuje prevádzkovými kapacitami (administratívne priestory, IKT apod.) potrebnými pre úspešnú implementáciu hlavnej aktivity národného projektu.

Realizáciou predkladaného NP budú zabezpečené priame a ostatné výdavky projektu súvisiace výlučne s realizáciou projektu, mimo rozpočet MŠVVaM SR.

1. **Hlavné ciele NP (stručne):**

Hlavným cieľom projektu je poskytovanie štipendií pre talentovaných domácich a zahraničných študentov ako motivačný nástroj pre zmiernenie odlivu mozgov do zahraničia a lákanie talentovaných študentov zo zahraničia a pre podporu štúdia na slovenských vysokých školách.

Štipendiá pre domácich talentovaných študentov predstavujú motiváciu ostať študovať na slovenskej vysokej škole. Je preto jednou z významných priorít MŠVVaM, aby boli implementované konkrétne opatrenia na udržanie a prilákanie študentov pre štúdium na slovenských vysokých školách, akou je štipendijná schéma v pripravovanom NP pre domácich talentovaných študentov s cieľom podporiť talentovaných stredoškolákov a ich zotrvanie na slovenských vysokých školách.

Schéma pre zahraničných štipendistov predstavuje model, ako prilákať študentov aj z iných krajín do SR na štúdium. Cieľom je zvýšiť pomer zahraničných študentov na slovenských VŠ nastavením motivačných nástrojov. Keďže nástroje ako štipendiá využívajú aj okolité štáty, cieľom je nastaviť konkurencieschopnú schému.

Zámerom pripravovaného NP je poskytovanie štipendií talentovaným domácim a zahraničným študentom v súlade s RIS3 a bude vychádzať z pôvodnej metodiky nastavenej v aktuálnom projekte realizovanom z Plánu obnovy a odolnosti (POO), ktorá bude vytvorená a aktualizovaná s ohľadom na prax. Pripravovaný NP bude previazaný s aktuálnym projektom z POO (viď popis v hlavnej aktivite) a to až do jeho ukončenia. NP má za cieľ podporiť štipendijnú schému od akademického roka 2025/2026 do decembra 2029 akademického roka 2029/2030.

Ciele sa majú dosiahnuť vytvorením a zrealizovaním štipendijnej schémy, prostredníctvom ktorej budú finančne štipendiom podporení talentovaní študenti, ktorí splnia podmienky nastavené metodikou a požiadajú o štipendium a umiestnia sa v rebríčku ako úspešní žiadatelia v alokácii počtu podporených miest.

NP rieši potrebu existencie motivačnej podpory talentov a ako synergický efekt podporuje aj propagáciu slovenských vysokých škôl doma a v zahraničí, čo môže podporiť potenciál a rozvoj krajiny ako celku.

1. **Merateľné ukazovatele NP a iné údaje**

**Zoznam merateľných ukazovateľov projektu**

|  |  |  |  |  |
| --- | --- | --- | --- | --- |
| **Typ merateľného ukazovateľa projektu** | **Kód merateľného ukazovateľa projektu** | **Názov merateľného ukazovateľa projektu** | **Merná jednotka merateľného ukazovateľa projektu** | **Indikatívna cieľová hodnota** |
| výstup | PSKPSOI01 | Počet talentovaných domácich a zahraničných študentov s udeleným štipendiom | počet študentov | 2 720 |

Výsledok projektu bude v rámci procesu prípravy príslušnej výzvy na predloženie ŽoNFP v súlade s časťou 2.2 Vzoru zmluvy o poskytnutí nenávratného finančného príspevku vyjadrený formou slovného popisu cieľa projektu, ktorý sa má realizáciou projektu dosiahnuť.

**Zoznam iných údajov projektu (ak relevantné)**

|  |  |  |
| --- | --- | --- |
| **Kód iného údaja** | **Názov iného údaja** | **Merná jednotka iného údaja** |
| DPSK033 | Počet nástrojov zabezpečujúcich prístupnosť pre osoby so zdravotným postihnutím | počet |
| DPSK034 | Priemerná hrubá mesačná mzda financovaná z projektu za rok | EUR/rok |
| DPSK035 | Medián priemerných hrubých mesačných miezd financovaných z projektu za rok | EUR/rok |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| **Cieľová skupina** | **Počet** | **Prínos** |
| Talentovaní domáci študenti | 2300 | Finančná podpora formou štipendia pre domáceho talentovaného študenta na jeho štúdium, motivácia pre štúdium na SR, možnosť venovať sa viac štúdiu a vlastnému rozvoju bez potreby získavania dodatočných príjmov (napr. DOBPŠ[[10]](#footnote-12)) |
| Talentovaní zahraniční študenti | 420 | Finančná podpora formou štipendia pre zahraničného študenta na jeho štúdium, motivácia pre štúdium na SR, možnosť venovať sa viac štúdiu a vlastnému rozvoju bez potreby získavania dodatočných príjmov (napr. DOBPŠ). Zároveň možnosť prísť študovať kdekoľvek zo sveta do krajiny s vhodným zázemím. |

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| **Názov aktivity** | **Čo sa má aktivitou dosiahnuť** | **Spôsob realizácie (žiadateľ a / alebo partner)** | **Predpokladaný počet mesiacov realizácie aktivity** |
| **Aktivita 1** **– Poskytovanie štipendií domácim talentovaným študentom a zahraničným talentovaným študentom na vysokých školách v SR** | Aktivitou sa má dosiahnuť úspešné udeľovanie štipendií pre talentovaných domácich a zahraničných študentov, dôkladná propagácia štipendijnej schémy a vysokého školstva na Slovensku. Zabezpečenie zníženia odlivu mozgov a získavania mozgov zo zahraničia – brain drain a brain gain, ako aj podpora cirkulácie mozgov – brain circulation. | - Každoročná aktualizácia a kontrola správnosti nastavenia metodiky pre udeľovanie štipendií pre domácich a pre zahraničných študentov tak, aby bola v súlade s dprávnymi predpismi v SR  - Zabezpečenie webového rozhrania s online prihláškou pre záujemcov o štipendium  - Komunikácia s vysokými školami  - Komunikácia s MV SR a MZVaEZ SR ohľadom zahraničných štipendistov  - Zabezpečenie komunikácia s príslušnými aktérmi (MPSVaR, NIVAM, organizácie realizujúce súťaže, olympiády a inú mimoškolskú činnosť)  - Realizácia mediálnej kampane s nosnou aktivitou – veľtrh Alma Mater na propagáciu štipendií a možností vysokoškolského štúdia pre žiakov stredných škôl v jednotlivých krajoch a realizáciou záverečnej konferencie | Počas celého projektu – 60 mesiacov |

1. V tabuľke nižšie uveďte, či v rámci národného projektu bude uplatnený inštitút užívateľa podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.

|  |  |  |  |
| --- | --- | --- | --- |
| **Názov aktivity** | **Využitie inštitútu užívateľa (áno/nie)** | **Typ užívateľa** | **Poskytovateľ príspevku užívateľovi (žiadateľ alebo partner)** |
| **Aktivita 1** | áno | Verejné a štátne vysoké školy | žiadateľ |

1. Uveďte detailnejší popis aktivít.

#### Hlavná aktivita - Poskytovanie štipendií domácim talentovaným študentom a zahraničným talentovaným študentom na vysokých školách v SR

NP má iba jednu hlavnú aktivitu. Realizáciou hlavnej aktivity sa má za cieľ dosiahnuť pokračovanie podpory štipendijnej schémy na podporu talentovaných domácich študentov a zahraničných študentov na vysokých školách, ktorá sa začala z POO a bude pokračovať realizáciou pripravovaného NP z PSK. Oprávneným územím NP e celá SR okrem Bratislavského samosprávneho kraja[[11]](#footnote-13) (ďalej len „BSK“).

Hlavná aktivita sa bude realizovať počas celej doby realizácie projektu, t.j. od 01.01.2025 do 31.12.2029.

### Podaktivita 1 – Poskytovanie štipendií

**Opis podaktivity 1**

MŠVVaM SR realizuje štipendijnú schému v projekte financovanom z POO od roku 2022 do súčasnosti. V roku 2024 bolo v tomto projekte poslednýkrát vyhlásené prijímanie žiadostí o štipendium, a to vzhľadom na nastavené oprávnené obdobie realizácie v POO. Projekt je realizovaný v rámci investície 3, komponent 10. Štipendiá sú poskytované na 3 roky štúdia štipendistu, a teda poslední štipendisti budú čerpať finančné prostriedky z POO do júna 2027.

*Prehľad poskytovania štipendií z POO:*

* Akademický rok 2022/2023 – 1237 štipendií na 3 akademické roky (do akademického roka 2024/2025) pre domácich štipendistov
* Akademický rok 2023/2024 – 1556 štipendií na 3 akademické roky (do akademického roka 2025/2026) pre domácich štipendistov a 34 pre zahraničných štipendistov
* Akademický rok 2024/2025 – alokovaných 1570 štipendií na 3 akademické roky (do akademického roka 2026/2027) pre domácich štipendistov s predpokladom naplnenia a 100 pre zahraničných štipendistov s predpokladom naplnenia cca do výšky 40 štipendií

Od akademického roku 2025/2026 už nebudú poskytované ďalšie štipendiá z POO a budúci štipendisti sa budú môcť uchádzať o štipendium už iba z PSK v rámci tohto NP.

*Prehľad plánovaného poskytovania štipendií z PSK pre I. stupeň:*

* Akademický rok 2025/2026 – na 3 akademické roky (do AR 2027/2028)
* Akademický rok 2026/2027 – na 3 akademické roky (do AR 2028/2029)
* Akademický rok 2027/2028 – na 2 akademické roky + 4 mesiace (do 12/2029 v AR 2029/2030)

*Prehľad plánovaného poskytovania štipendií z PSK pre II. stupeň:*

* Akademický rok 2025/2026 – na 2 akademické roky (do AR 2026/2027)
* Akademický rok 2026/2027 – na 2 akademické roky (do AR 2027/2028)
* Akademický rok 2027/2028 – na 2 akademické roky (do AR 2028/2029
* Akademický rok 2028/2029 - na 1 akademický rok + 4 mesiace (do 12/2029 v AR 2029/2030)

V rokoch 2025-2027 budú oba projekty prebiehať súbežne a projekt z PSK bude plynule nadväzovať na projekt z POO. Vzhľadom na paralelnú realizáciu oboch projektov budú viaceré činnosti realizované odborným tímom pre oba projekty, čo bude premietnuté a zohľadnené v oprávnenosti výdavkov - krátenie oprávnenosti za neoprávnené činnosti.

NP sa bude realizovať poskytovaním finančných prostriedkov pre vysoké školy. MŠVVaM SR uzavrie s vysokými školami zmluvy, na základe ktorých vyplatí vysokým školám prostriedky určené na štipendistov danej vysokej školy.

# Zazmluvnenie užívateľov – vysoké školy

MŠVVaM SR zazmluvní tie vysoké školy – budúcich užívateľov, ktoré budú mať študentov s udeleným štipendiom, a to bez ohľadu na to, či budú poskytovať štipendium iba domácim talentovaným študentom, alebo iba zahraničným študentom, alebo obom typom študentov.

# Oprávnenosť výdavkov a tok finančných prostriedkov

Finančné prostriedky na vyplácanie štipendií budú užívateľom poskytované formou transferov. V rámci transferu budú užívateľom poskytnuté zároveň aj finančné prostriedky na mzdové výdavky na zamestnancov administrujúcich poskytovanie štipendií. V závislosti od počtu administrovaných štipendií budú užívatelia oprávnení na refundáciu až 2 FTE nepedagogických zamestnancov. Transfery budú užívateľom poskytované indikatívne na polročnej báze s možnosťou úpravy metodiky frekvencie transferov. Prvý transfer môže obsahovať finančné prostriedky na úhradu výdavkov aj spätne od vzniku oprávnenosti výdavkov na projekte a zároveň finančné prostriedky potrebné na poskytovanie štipendií nasledujúceho obdobia. Už v súčasnosti sa realizujú niektoré činnosti projektu (tvorba metodiky pre užívateľov na poskytovanie štipendií, príprava verejných obstarávaní a podkladov na mediálnu kampaň apod.). Napriek tomu bude oprávnenosť výdavkov aaž od 01.01.2025, t.j. tak nositeľ NP, ako aj užívatelia sú oprávnení predkladať žiadosti o platbu a/alebo inú dohodnutú dokumentáciu na refundovanie oprávnených výdavkov so spätnou platnosťou až od 01.01.2025. Štipendiá budú poskytované na vysokých školách na odboroch domén RIS3 v celej SR okrem BSK, kde však nastane synergia so štátnym rozpočtom, z ktorého budú dofinancované štipendiá práve pre BSK[[12]](#footnote-14). Nasledujúce transfery budú užívateľom zasielané vopred, t.j. pred vznikom výdavkov. Na zaslanie ďalšieho transferu musí byť zo strany užívateľa zúčtovaných minimálne 60% poskytnutých finančných prostriedkov. MŠVVaM SR to umožní riadne a včas zúčtovávať finančné prostriedky voči poskytovateľovi.

# Oprávnené domény RIS3 pre národný projekt

Vzhľadom na zadefinovanie opatrenia a špecifického cieľa v cieli politiky 1 so zameraním na domény RIS3, bude štipendijná schéma projektu podporovať študentov študujúcich v nasledujúcich piatich doménach RIS3:

* Doména 1: Inovatívny priemysel pre 21. storočie
* Doména 2: Mobilita pre 21. storočie
* Doména 3: Digitálna transformácia Slovenska
* Doména 4: Zdravá spoločnosť
* Doména 5: Zdravé potraviny a životné prostredie

K upresneniu oprávnenosti dôjde vždy v čase prípravy a zverejnenia metodiky pre udeľovanie štipendií pre daný akademický rok v spolupráci s relevantnými partnermi za RIS3.

# Výber študentov - štipendistov

Štipendium bude môcť získať študent, ktorý splní zadefinované podmienky v metodickom dokumente MŠVVaM SR pre všetkých užívateľov. Štipendium môže študent získať za štúdium na ktorejkoľvek slovenskej vysokej škole, a to v oblastiach, ktoré sú definované v doménach RIS3. O štipendium môže požiadať budúci štipendista iba raz, a to v čase nástupu na I. stupeň a/alebo v čase nástupu na II. stupeň.

V rámci NP sa budú nad rámec projektu z POO podporovať oba stupne vysokoškolského štúdia: bakalárske štúdium a magisterské/inžinierske štúdium. Zámerom podpory študentov bakalárskeho štúdia je udržanie a prilákanie talentovaných domácich a zahraničných študentov na slovenské vysoké školy, ako tomu bolo v prípade projektu v POO. Zámerom podpory magisterského/inžinierskeho štúdia je zabezpečiť kontinuitu a udržanie talentovaných študentov aj na II. stupni štúdia. Predkladaný projektový zámer pripravovaného NP definuje rozpočet a základné podmienky poskytnutia štipendií pre oba stupne vysokoškolského štúdia. Štipendium môže získať výlučne študent na dennej forme štúdia. Bližšie podmienky budú zadefinované v metodickom dokumente MŠVVaM SR.

**Štipendiami sa budú podporovať talentovaní študenti v 3 kategóriách:**

1. Domáci talentovaní študenti
2. Talentovaní študenti zo zahraničia
3. Domáci talentovaní študenti, ktorí zároveň pochádzajú zo znevýhodneného prostredia

Voľné štipendijné sloty je možné presúvať medzi týmito kategóriami. Teda napríklad ak sa nenaplní dostatok úspešných žiadateľov medzi zahraničnými alebo sociálnymi uchádzačmi, je možné podporiť v rámci schémy o to viac štipendistov z kategórie A – domáci talentovaní študenti a naopak.

**V prípade skupín A a C sa budú môcť študenti uchádzať o:**

* Podporu I. stupňa štúdia
* Podporu II. stupňa štúdia

**V prípade skupiny B (štipendisti zo zahraničia) sa budú môcť uchádzať o:**

* Pre podporu I. stupňa štúdia
* Pre podporu II. stupňa štúdia

**Štipendisti vo všetkých troch skupinách budú môcť získať podporu na:**

* maximálne 3 roky I. stupňa štúdia alebo spojeného I. a II. stupňa štúdia
* maximálne 2 roky II. stupňa štúdia (alebo v prípade pokračovania pri spojenom I. a II. stupni štúdia).

Vyhlásenie možnosti uchádzať sa o štipendium bude každoročne v období jar/leto v rokoch 2025-2027, a to formou spustenia prihlasovacieho formulára na webových stránkach štipendií pre domáce a pre zahraničné štipendiá. Žiadosť o štipendium môžu podať záujemci, ktorí nastúpia na štúdium na jeseň v danom akademickom roku. V každom akademickom roku budú vybraní študenti podľa poradia získaného po uplatnení zadefinovaných kritérií pre každý stupeň vysokoškolského štúdia a každú skupinu študentov A-C (viď vyššie v texte). Podporení študenti získajú štipendium na maximálne 3 roky bakalárskeho štúdia, resp. spojeného I. a II. stupňa štúdia, alebo na maximálne 2 roky magisterského/inžinierskeho štúdia, resp. spojeného I. a II. stupňa štúdia.

# Predpokladaný počet poskytnutých štipendií

## a) Štúdium I. stupňa VŠ

V akademických rokoch 2025/2026 a 2026/2027 bude pre všetky skupiny študentov poskytnuté štipendium na obdobie troch akademických rokov. Študentom zapojeným do štipendijnej schémy v akademickom roku 2027/2028 bude poskytované štipendium dva akademické roky + 4 mesiace v treťom akademickom roku, a to z dôvodu konca oprávnenosti výdavkov PSK v roku 2029.

|  |  |  |
| --- | --- | --- |
| **Talentovaní domáci študenti -I. stupňa.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 3 | 300 |
| 2026/2027 | 3 | 300 |
| 2027/2028 | 2 + 4 mesiace | 300 |
| **Spolu** | | **900** |

|  |  |  |
| --- | --- | --- |
| **Talentovaní zahraniční študenti – I. stupňa.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 3 | 100 |
| 2026/2027 | 3 | 100 |
| 2027/2028 | 2 + 4 mesiace | 100 |
| **Spolu** | | **300** |

|  |  |  |
| --- | --- | --- |
| **Talentovaní domáci študenti zo znevýhodneného prostredia – I. stupňa.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 3 | 200 |
| 2026/2027 | 3 | 200 |
| 2027/2028 | 2 + 4 mesiace | 200 |
| **Spolu** | | **600** |

|  |  |  |
| --- | --- | --- |
| **SPOLU - Poskytnuté štipendiá pre bakalársky stupeň – I. stupňa.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 3 | 600 |
| 2026/2027 | 3 | 600 |
| 2027/2028 | 2 + 4 mesiace | 600 |
| **Spolu** | | **1 800** |

## b) Štúdium II. Stupňa VŠ

V akademických rokoch 2025/2026, 2026/2027 a 2027/2028 bude pre všetky skupiny študentov poskytnuté štipendium na obdobie dvoch akademických rokov. Študentom zapojeným do štipendijnej schémy v akademickom roku 2028/2029 bude poskytované štipendium iba jeden akademický rok + 4 mesiace, a to z dôvodu konca oprávnenosti výdavkov PSK v roku 2029.

|  |  |  |
| --- | --- | --- |
| **Talentovaní domáci študenti - II. stupeň.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 2 | 100 |
| 2026/2027 | 2 | 100 |
| 2027/2028 | 2 | 100 |
| 2028/2029 | 1 + 4 mesiace | 100 |
| **Spolu** | | **400** |

|  |  |  |
| --- | --- | --- |
| **Talentovaní zahraniční študenti- II. stupeň.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 2 | 30 |
| 2026/2027 | 2 | 30 |
| 2027/2028 | 2 | 30 |
| 2028/2029 | 1 + 4 mesiace | 30 |
| **Spolu** | | **120** |

|  |  |  |
| --- | --- | --- |
| **Talentovaní domáci študenti zo znevýhodneného prostredia- II. stupeň.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 2 | 100 |
| 2026/2027 | 2 | 100 |
| 2027/2028 | 2 | 100 |
| 2028/2029 | 1 + 4 mesiace | 100 |
| **Spolu** | | **400** |

|  |  |  |
| --- | --- | --- |
| **SPOLU - Poskytnuté štipendiá pre magisterský/inžiniersky stupeň - II. stupeň.** | | |
| **Akademický rok pridelenia štipendia** | **Počet rokov poskytovania štipendia** | **Počet štipendií** |
| 2025/2026 | 2 | 230 |
| 2026/2027 | 2 | 230 |
| 2027/2028 | 2 | 230 |
| 2028/2029 | 1 + 4 mesiace | 230 |
| **Spolu** | | **920** |

## c) Sumár poskytnutých štipendií

|  |  |
| --- | --- |
| **Počet poskytnutých štipendií za akademické roky** | |
| **Akademický rok pridelenia štipendia** | **Počet štipendií** |
| 2025/2026 | 830 |
| 2026/2027 | 830 |
| 2027/2028 | 830 |
| 2028/2029 | 230 |
| **Spolu** | **2 720** |

|  |  |
| --- | --- |
| **Počet poskytnutých štipendií za skupiny študentov** | |
| **Skupina študentov** | **Počet štipendií** |
| Talentovaní domáci študenti | 1 300 |
| Talentovaní zahraniční študenti | 420 |
| Talentovaní domáci znevýhodnení študenti | 1 000 |
| **Spolu** | **2 720** |

Štipendium je pre študenta, ktorý ho získa, motivačným nástrojom a je určené napríklad, ale nie výlučne na uhradenie životných nákladov študentov.

# Metodika pre udeľovanie štipendií

Metodika pre udeľovanie štipendií predstavuje prehľad kritérií, podmienok a postupov pre udeľovanie štipendií a zostavenie rebríčka úspešných štipendistov. Metodiku je potrebné každoročne aktualizovať vzhľadom na možné zmeny v kritériách a podmienkach, vzhľadom na praktické poznatky z procesov udeľovania a vyplácania štipendií, ktoré je potrebné zohľadniť. Metodika bude každoročne aktualizovaná pred spustením prijímania žiadostí z dôvodu rôznych situácií, ktoré môžu nastať v aplikačnej praxi. Metodika bude oproti POO zanalyzovaná a bude aktualizovaná, aby sa zabezpečilo dôsledné nastavenie pravidiel a zváženie podmienok a kritérií štipendijnej schémy. Pri príprave metodiky domácich študentov zo znevýhodneného prostredia je dôležitá komunikácia s MPSVaR SR vzhľadom na nastavené kritériá, ktoré v prípade týchto uchádzačov umožnia zaradenie do danej skupiny, kde budú mierne znížené nároky napríklad na maturitný percentil a podobne.

MŠVVaM SR pripraví pre vysoké školy metodiku/usmernenie pre overovanie žiadostí záujemcov o štipendium, ako aj usmernenie k vyplácaniu štipendií a postupoch v prípade ukončenia, či prerušenia štúdia štipendistu a obdobných procesných detailoch.

Zamestnanci SVŠ budú dizajnovať, implementovať a administrovať celý proces tvorby podmienok, metodiky, žiadosti o štipendium, vyhlásenia kôl prijímania žiadostí, zabezpečenie rebríčka úspešných štipendistov, komunikácia so žiadateľmi, vysokými školami a štipendistami, ako aj ďalšími zainteresovanými stranami (napríklad MPSVaR alebo rôzne organizácie pri tvorbe podmienok v metodike), monitoring, kontrolu, vyúčtovania a podobne.

# Webové sídlo a žiadosť o štipendium

Štipendijná schéma má vlastné webové sídlo, kde uchádzači získajú potrebné informácie a podajú si samotnú žiadosť. Využíva sa aj v rámci projektu POO a bude možné ho využiť aj pre NP. Webové sídlo je rozdelené osobitne pre domácich (skupiny A a C) a pre zahraničných uchádzačov (skupina B) v súlade s kritériami a podmienkami schémy.

# Komunikácia so žiadateľmi

V priebehu roka je potrebné zaoberať sa vybavovaním podnetov a dotazov od potenciálnych žiadateľov, ktorí sa dotazujú na podmienky, splnenie kritérií, možnosť uznania bodov za konkrétne aktivity, či systém vyplácania a mnoho ďalšieho. Na tieto podnety je potrebné pravidelne reagovať.

# Metodické usmerňovanie štipendistov

Po tom, ako študent získa štipendium, teda umiestni sa v predbežnom rebríčku úspešných štipendistov je potrebné, aby sa študent zapísal na vysokej škole, aby mu nárok na štipendium reálne vznikol. Štipendisti sa počas roka obracajú nielen na svoju vysokú školu, ale aj na MŠVVaM s rôznymi otázkami ohľadom ich štipendia.

# Metodické usmerňovanie užívateľov

Vysoké školy sú v zmysle zákona poverené spoluprácou v rámci poskytovania štipendií. Táto spolupráca spočíva napríklad v overovaní žiadostí štipendistov v systéme, ktorí sa hlásia na tú konkrétnu vysokú školu. Pre školy budú realizované info-semináre, pravidelné konzultácie a odpovedania na dotazy, ktoré sú spojené nielen s overovaním, ale aj s praktickou realizáciou vyplácania štipendií, či s neočakávanými situáciami, ku ktorým je potrebné vysoké školy usmerniť.

# Príprava a uzatvorenie zmlúv

Po overení počtu úspešných štipendistov, ktorým vznikne nárok na štipendium v danom akademickom roku, je potrebné pripraviť zmluvy s konkrétnymi podmienkami pre vysoké školy. Na základe uvedených zmlúv škola dostane finančné prostriedky, ktoré bude následne vyplácať štipendistom.

# Ďalšie činnosti súvisiace s realizáciou projektu

Komunikácia s organizáciami realizujúcimi rôzne súťaže a olympiády (overovanie diplomov a kritérií súťaží pre určenie jednotných podmienok), komunikácia s MZVEZ ohľadom vízovej politiky a národných víz, komunikácia s cudzineckou políciou, komunikácia so SAIA, IOM, VAIA, NIVAM, zástupcovia zamestnávateľov, VÚC a ďalšími relevantnými aktérmi. Preverovanie sprievodných podmienok pre udelenie štipendií, práca s Centrálnym registrom študentov. Vypracovanie textov pre webové sídla, vypracovanie čestných vyhlásení a FAQ. Zabezpečenie výsledkov externej časti maturitnej skúšky pre nahratie do systému do žiadostí uchádzačov. Súčasťou budú aj ďalšie činnosti nevyhnutné pre zabezpečenie fungovanie štipendijnej schémy, ktoré vyplynú z praktickej implementácie projektu. Ide o prehľad a príklady aktivít, ktoré budú realizované ako súčasť projektu.

**Personálne zabezpečenie podaktivity 1:**

Realizácia podaaktivity 1 bude na strane MŠVVaM SR administratívno-vecne riadená a metodicky usmerňovaná zamestnancami MŠVVaM SR. Oprávneným výdavkom tejto časti aktivity sú mzdové výdavky (celková cena práce) viažuce sa zamestnancov, ktorí majú dlhoročné odborné skúsenosti v implementácii politík SR v oblasti vysokého školstva a EU fondov.

* Garant (FTE: 4) – vedenie časti tímu NP, zabezpečenie efektívnej komunikácie vnútri časti tímu zamestnancov NP a s užívateľmi, komunikácia s vedením rezortu, vedenie strategických porád a účasť na odborných diskusiách k projektu
* Odborník/špecialista (FTE: 8) - realizuje všetky činnosti uvedené v rámci popisu administratívnych kapacít s dôrazom na zabezpečenie vypracovania materiálov, metodických materiálov a obsahových rámcov zameraných na poskytovanie finančných prostriedkov užívateľom so zabezpečením všetkých vyššie uvedených čiastkových činností (vypracovanie metodiky, usmerňovanie štipendistov, usmerňovanie užívateľov atď.) Zodpovedá za prípravu zmlúv s užívateľmi. Zabezpečuje vecnú kontrolu podkladov od užívateľov na ďalšie spracovanie na ORNP a financovanie projektu.
* Koordinátor aktivity (FTE:1) Zamestnanec, ktorý koordinuje činnosti v rámci realizácie aktivity projektu. Zabezpečuje komunikáciu medzi MŠVVaM a užívateľmi projektu, ako aj spolupracujúcimi externými partnermi. Zabezpečuje operatívnu podporu pri plnení úloh odborníka/špecialistu a garanta a zber dát súvisiacich s realizáciou aktivity projektu.

 Mzdy zamestnancov budú refundované podľa percentuálneho podielu na realizácii projektu.

**Harmonogram podaktivity 1:** poskytovane štipendií v období 9/2025 – 12/2029

**Výstup podaktivity 1:** študenti, ktorým bolo poskytnuté štipendium počas realizácie projektu

**Výsledok podaktivity 1:** Výsledok podaktivity je potrebné vnímať kontextovo, nakoľko realizáciou projektu – poskytnutím štipendia - je možné iba čiastočne prispieť k tomu, aby domáci talentovaní študenti stredných škôl zostali v SR a študovali na našich vysokých školách. Do rozhodnutia študentov vstupujú aj ďalšie objektívne a/alebo subjektívne faktory a poskytnutie štipendia môže, ale nemusí byť tým rozhodujúcim faktorom na voľbu slovenskej vysokej školy. Za pozitívny výsledok možno považovať udržanie resp. zvýšenie percentuálneho vyjadrenia domácich talentovaných študentov, ktorí zostali študovať v SR v porovnaní s predchádzajúcimi rokmi.

### Podaktivita 2 – Mediálna kampaň

Mediálna kampaň je synergickou podaktivitou k podaktivite 1. Je nevyhnutnou a dôležitou súčasťou informovanosti nielen o štipendijnej schéme ako takej, ale aj možnostiach vysokoškolského štúdia na Slovensku. Súčasťou je propagácia doma medzi stredoškolákmi a aktuálnymi a budúcimi maturantami, ale aj v zahraničí medzi potenciálnymi uchádzačmi zo zahraničia. V prípade domácej propagácie môžu byť súčasťou napríklad krajské veľtrhy Alma Mater pre stredoškolákov, či propagácia na sociálnych sieťach, médiách, na stredných školách, v rôznych časopisoch, v televízii a rádiu, prípadne prostredníctvom videí, či článkov. V zahraničí to môže byť účasť na rôznych typoch veľtrhov (recruitingové podujatia, B2B podujatia, podujatia s rôznym typom organizácií, konferencie a podobne), ako aj propagácia prostredníctvom zastupiteľských úradov, či partnerov v zahraničí, ale aj na sociálnych sieťach.

Aktivity v rámci publicity budú uskutočňované prostredníctvom organizovania konferencií/podujatí, publikovaním tlačových správ, vytvorením cielenej mediálnej kampane, vytvorením a spravovaním účtov na relevantných sociálnych sieťach a podobne.

Mediálna kampaň sa zameria na prezentovanie Slovenska ako vhodnej destinácie pre štúdium, na prezentovanie vysokého školstva ako takého a na prezentovanie slovenských vysokých škôl. Súčasťou bude aj vytvorenie a zabezpečenie online a offline propagačných materiálov.

# Účasť na veľtrhu ALMA MATER

Významnou časťou publicity projektu je účasť na veľtrhu ALMA MATER. Ide o významnú iniciatívu, ktorá má za cieľ podporiť maturantov pri výbere slovenskej vysokej školy a zároveň prispieť k rozvoju vzdelávacieho systému. Maturanti často čelia výzve pri rozhodovaní, ktorú vysokú školu si vybrať. Projekt ALMA MATER zabezpečuje prístup k informáciám o vysokých školách pre všetkých maturantov na jednom mieste. Veľtrhy vytvárajú priestor pre priame stretnutie maturantov so zástupcami vysokých škôl, čo zaručuje interaktívny a osobný prístup k získavaniu informácií.

Prvý ročník veľtrhov sa predstavil vo všetkých krajských mestách Slovenska. Ďalšie pokračovanie so zachovaním krajských miest a rozšírením o štyri nové mestá (Komárno, Lučenec, Rožňava, Poprad) eliminuje geografickú nerovnosť - každý študent bude mať rovnakú príležitosť spoznať rôzne vzdelávacie inštitúcie. Získanie štipendií a prehľad o možnostiach štúdia na rôznych školách poskytuje študentom cenné nástroje na plánovanie ich kariéry. Štipendijná schéma „Študuj doma, Slovensko ťa odmení“ je pre študentov silným motivačným faktorom. Mnohé odvetvia v Slovenskej republike čelia nedostatku kvalifikovaných odborníkov. Podporou štúdia na domácich vysokých školách a prezentovaním relevantných programov môže projekt ALMA MATER prispieť k zvýšeniu počtu odborníkov v kritických oblastiach, ako sú technológie, zdravotníctvo či prírodné vedy. S rastúcim počtom študentov, ktorí odchádzajú študovať do zahraničia, je potrebné podporovať a motivovať ich k štúdiu na slovenských vysokých školách, čím sa zabezpečí budúcnosť kvalifikovaných odborníkov v krajine.

Veľtrh ALMA MATER prispieva k posilneniu prestíže slovenských vysokých škôl a podporuje ich rast a rozvoj, čo má pozitívny dopad na celý vzdelávací systém. Veľtrh integruje viacero aspektov vzdelávania – od informovania o vysokých školách po štipendijné možnosti, čo ho odlišuje od tradičných vzdelávacích podujatí. Veľtrhy vytvárajú platformu, kde sa študenti, učitelia a zástupcovia vysokých škôl môžu stretnúť a zdieľať svoje skúsenosti. Takáto interakcia prispieva aj k budovaniu silnejšej akademickej komunity a podporuje spoluprácu medzi školami a študentmi. Týmto projektom sa vytvára základ pre udržateľný rozvoj vzdelávania a talentov v Slovenskej republike.

*Prínosy projektu ALMA MATER*

1. Informovanosť žiakov, stredoškolských učiteľov, zákonných zástupcov, verejnosti

2. Interakcia s vysokými školami

3. Zviditeľnenie slovenských vysokých škôl

4. Zníženie odlivu mozgov

5. Prezentácia štipendijných možností; podpora nedostatkových odvetví

6. Budovanie akademickej komunity

# Mediálny spot

V rámci efektívnejšej mediálnej propagácie sa plánuje výroba mediálneho spotu určeného na propagáciu štipendijnej schémy. Na zvýšenie povedomia sa v spolupráci s vybranou mediálnou agentúrou vytvorí úderná mediálna kampaň, zameraná na študentov, ktorí sa v mesiacoch január/február rozhodujú o výbere vysokej školy. Mediálny spot by mal byť použiteľný počas celého obdobia trvania štipendijnej schémy. Spot bude vhodný na vysielanie v akomkoľvek type masmédií – bude audiovizuálny, no zároveň prispôsobený tak, aby sa dal jeho audiozáznam samostatne použiť napríklad v rozhlase.

# Platená reklama

Možnosť zapojiť sa do štipendijnej schémy by mala byť dostupná pre každého rovnomerne. Túto informáciu však potrebujeme každoročne doručiť čo najväčšiemu počtu žiakov stredných škôl. Na tento účel plánujeme využiť masmédiá, najmä tie, ktorých cieľová skupina sú mladí ľudia. Pôjde o cielenú a adresnú platenú reklamu, ktorá každoročne zabezpečí prísun informácií o štipendijnej schéme mladým ľuďom. Plánuj sa využívať aj platené články, ako napríklad rozhovory s mladými ľuďmi či úspešnými štipendistami, ktorí môžu svoju skúsenosť posunúť ďalej.

# Záverečná konferencia

S cieľom prezentácie projektu, jeho výsledkov a dosiahnutých výstupov sa plánuje zorganizovať záverečná konferencia, za účasti zapojených užívateľov a zároveň aj zástupcov nezúčastnených vysokých škôl.

**Personálne zabezpečenie podaktivity 2:**

Realizácia podaktivity 2 bude na strane MŠVVaM SR administratívno-vecne riadená a metodicky usmerňovaná zamestnancami MŠVVaM SR. Oprávneným výdavkom tejto časti aktivity sú mzdové výdavky (celková cena práce) viažuce sa zamestnancov, ktorí majú dlhoročné odborné skúsenosti mediálnych činností a styku s verejnosťou.

* Odborník/špecialista (FTE: 2) - realizuje všetky činnosti uvedené v rámci popisu administratívnych kapacít s dôrazom na zabezpečenie mediálnej kampane, vypracovanie podkladových materiálov na účasť na veľtrhoch, metodické usmernenie pri výrobe mediálneho spotu, usmerňovanie a dohľad nad subjektmi pri realizácii mediálnej kampane, odborné a metodické usmerňovanie užívateľov v rámci účasti na mediálnej kampani. Zodpovedá za prípravu zmlúv so subjektmi zapojenými do mediálnej kampane. Zabezpečuje vecnú kontrolu podkladov od užívateľov na ďalšie spracovanie na ORNP a financovanie projektu.

Zamestnanci sa budú na projekte podieľa 100% svojej pracovnej činnosti.

**Harmonogram podaktivity 2:** 1/2025 – 10/2029 – mediálna kampaň začala už v 10/2024, avšak z dôvodu oprávnenosti výdavkov je uvedené 1/2025 a bude ukončená v 10/2029 záverečnou konferenciou.

**Výstup podaktivity 2:** Podaktivita je adresovaná uchádzačom o štúdium a študentom I. stupňa vysokoškolského štúdia v čase, kedy zvažujú svoje rozhodnutie zostať v SR, študovať v SR a využiť štipendijnú schému. Bez toho, aby o možnosti štipendia vedeli, by túto finančnú výhodu nezvažovali a ich rozhodnutie odísť študovať na zahraničnú VŠ, by bolo jednoznačnejšie. Mediálna kampaň tak cieli na žiakov stredných škôl a študentov I. stupňa vysokoškolského štúdia, ktorí končia svoje štúdium a rozhodujú sa kde pokračovať v štúdiu, avšak v konečnom dôsledku výrazne prispieva k plneniu cieľa projektu – udržať študentov na vysokých školách v SR. Mediálnou kampaňou sa študent dozvie o možnosti štúdia v SR s finančnou výhodou, rozhodne sa zostať študovať v SR a tým sa zvyšuje počet študentov, ktorým je poskytované štipendium (plnenie ukazovateľa PSKPSOI01).

**Výsledok podaktivity 2:** Obdobne ako pri podaktivite 1 a nadväznosti na synergiu s podaktivitou 1 je potrebné vnímať výsledok podkaktivity 2 kontextovo a v nadväznosti na výsledok podaktivity 1. Mediálna kampaň môže prispieť k tomu, aby domáci talentovaní žiaci stredných škôl a absolventi I. stupňa vysokoškolského štúdia, ktorí boli počas I. stupňa vysokoškolského štúdia zapojení do realizácie projektov poskytovania štipendií talentovaným študentom (tak z POO ako aj z PSK) zostali v SR a študovali resp. pokračovali v štúdiu na našich vysokých školách. Do rozhodnutia uchádzačov o štúdium a absolventov I. stupňa vysokoškolského štúdia vstupujú aj ďalšie objektívne a/alebo subjektívne faktory a poskytnutie štipendia môže, ale nemusí byť tým rozhodujúcim faktorom na voľbu slovenskej vysokej školy. Za pozitívny výsledok možno považovať udržanie resp. zvýšenie percentuálneho vyjadrenia domácich talentovaných študentov, ktorí zostali študovať v SR v porovnaní s predchádzajúcimi rokmi.

**Udržateľnosť projektu**

Po ukončení projektu z POO a pripravovaného NP bude vypracovaná analýza efektívnosti, účinnosti a vhodnosti nastavených procesov na plnenie zadefinovaného výsledku. V prípade pozitívnych výsledkov bude počas obdobia udržateľnosti zabezpečené financovanie štipendií pre talentovaných domácich a zahraničných študentov z rozpočtu MŠVVaM SR. V prípade nedostatočného výsledku, resp. zhoršenia situácie bude nutné zo strany MŠVVaM SR identifikovať iné účinnejšie nástroje na udržanie talentovaných študentov na slovenských VŠ.

#### Podporná aktivita

Administratívno-technicky bude projekt zabezpečovať odbor riadenia národných projektov MŠVVaM SR. Zamestnanci odboru majú dlhoročné skúsenosti s implementáciou projektov z fondov EÚ, či už v rámci EŠIF alebo POO. MŠVVaM SR má pre potreby implementácie projektu zabezpečené priestorové vybavenie a aj základné IKT vybavenie. Ďalšie informácie sú uvedené v časti PZ „Administratívna a prevádzková kapacita žiadateľa a partnera“.

**Doplňujúce informácie k zneniu vylučujúceho kritéria horizontálnych princípov:**

**Dodržiavanie horizontálnych princípov**

NP bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou, nediskrimináciou a prístupnosťou osôb so zdravotným postihnutím, ktoré sú definované v Partnerskej dohode SR na roky 2021-2027 a v čl. 9 nariadenie o spoločných ustanoveniach, berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky. Pri implementácii plánovaných aktivít projektu sa budú dodržiavať všetky články Charty ZP EÚ s dôrazom najmä na články Charty ZP EÚ, ktoré sa najviac vzťahujú k plánovaným intervenciám, aktivitám a cieľovým skupinám.

Pri všetkých oprávnených aktivitách realizovaných v rámci projektu bude zohľadnený princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti, vrátane všetkých informačných a vzdelávacích aktivít.

1. **Predpokladaný časový rámec**

|  |  |
| --- | --- |
| **Predpokladaný dátum vyhlásenia výzvy vo formáte mesiac/rok** | 2 Q/ 2025 |
| **Predpokladaná doba realizácie NP v mesiacoch** | 60 mesiacov |

*Termíny v tabuľke nie sú záväzné.*

1. **Finančný rámec**



|  |  |  |
| --- | --- | --- |
| **Fond** | Európsky fond regionálneho rozvoja | |
| **Celkové oprávnené výdavky NP podľa kategórie regiónu (v EUR)** | menej rozvinutý región | 38 257 896,00 |
| neaplikuje sa |  |
| **Zdroj EÚ podľa kategórie regiónu (v EUR)** | menej rozvinutý región | 32 519 211,00 |
| neaplikuje sa |  |
| **Zdroj ŠR podľa kategórie regiónu (v EUR)** | menej rozvinutý región | **5 738 685,00** |
| neaplikuje sa |  |
| **Vlastné zdroje prijímateľa podľa kategórie regiónu (v EUR)** | menej rozvinutý región | 0,00 |
| neaplikuje sa |  |
| **Miera spolufinancovania (v %)** | Zdroj EÚ | 85% |
| Štátny rozpočet SR | 15% |
| Prijímateľ | 0% |
| **Uplatňovanie špecifického pravidla financovania (ak relevantné)** | nie | |
| **Zdroj pro-rata (v %)** | neaplikuje sa |  |
| neaplikuje sa |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** | - | |

1. **Rozpočet**

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1 - Poskytovanie štipendií domácim talentovaným študentom a zahraničným talentovaným študentom** | **35 755 043,00 €** | Poskytovanie štipendií pre domácich a zahraničných študentov |
| skupina výdavkov  352 - Poskytnutie dotácií, príspevkov voči tretím osobám | **31 477 600,00€** | Poskytovanie štipendií študentom a úhrada mzdových výdavkov zamestnancov užívateľov |
| skupina výdavkov  521 – Mzdové výdavky | **3 616 293,00€** | Výdavky na mzdové zabezpečenie 15 zamestnancov MŠVVaM SR na obdobie trvania projektu |
| skupina výdavkov  518 – Ostatné služby (Publicita) | **661 150,00 €** | Výdavky na zabezpečenie mediálnej kampane počas doby trvania projektu |
| **Hlavná aktivita spolu** | **35 755 043,00 €** |  |
| **Podporné aktivity** | | |
| 907 - Paušálna sadzba na nepriame výdavky podľa článku 54 písm. a) NSU | **2 502 853,00 €** | Nepriame výdavky deklarované na základe paušálnej sadzby |
| **Podporné aktivity SPOLU** | **2 502 853,00 €** |  |
| **CELKOM** | **38 257 896,00 €** |  |

Vzhľadom na súbeh oboch finančných intervencií z POO a PSK v rokoch 2025 až 2027 budú dôsledne monitorované výdavky súvisiace s realizáciou oboch projektov v snahe zabrániť duplicitnému financovaniu toho istého výdavku z POO a zároveň z PSK.

Rozpočet pripravovaného NP je 38 257 896,00 EUR (celkové zdroje) a pozostáva z dvoch časti:

a) Rozpočet hlavnej aktivity a podaktivít.

b) Rozpočet na podporné aktivity.

Nakoľko projekt je realizovaný iba v rámci jednej kategórie regiónu – menej rozvinutý región (MRR) – neuplatňuje sa rozdelenie výdavkov podľa regiónov a všetky výdavky sú financované v rámci finančnej alokácie pre MRR:

### Ad a) Rozpočet na hlavnú aktivitu.

Na hlavnú aktivitu je v rámci projektu vyčlenených 35 755 043,00 EUR (celkové zdroje).

# Podaktivita 1

Rozpočet je nastavený podľa konkrétneho výpočtu v súlade s počtom alokovaných štipendií pre domácich aj zahraničných študentov v konkrétnej sume.

**Stanovené sumy štipendií podľa skupín študentov:**

|  |  |
| --- | --- |
| **Skupina štipendistov** | **Výška štipendia**  **na jeden akademický rok** |
| **A: Domáci talentovaní študenti** | 4 000 EUR (10 x 400 EUR) |
| **B:** **Talentovaní študenti zo zahraničia** | 5 000 EUR (10x 500 EUR) |
| **C: Domáci talentovaní študenti zo znevýhodneného prostredia** | 4 000 EUR (10x 400 EUR) |

Úspešnému štipendistovi bude vyplácaná uvedená suma počas maximálne 3 rokov I. stupňa štúdia alebo počas maximálne 2 rokov II. stupňa štúdia. Pripravovaný projekt nadväzuje na obdobný projekt realizovaný z POO, preberá z neho väčšinu metodiky a aj nastavenia výšky sumy štipendia. V prípade zahraničných štipendistov je suma mierne navýšená oproti domácim štipendistom z dôvodu potreby zabezpečenia konkurencieschopnosti vo vzťahu k iným krajinám, ktoré taktiež lákajú študentov zo zahraničia na štúdium na ich vysokých školách a zohľadnená je aj potreba cestovania zo zahraničia a ďalšie náklady spojené s príchodom do novej krajiny.

Rovnako ako v projekte POO aj v NP budú stanovené podmienky pre študentov, za ktorých sú oprávnení získať štipendium počas štúdia na VŠ, vrátane zadefinovania oprávnenosti v prípade prerušenia štúdia, dlhodobej PN, zanechania štúdia počas roka apod.

**Výpočet finančných prostriedkov na poskytovanie štipendií**

*A: I. stupeň vysokoškolského štúdia túdium*

Štipendiá sa budú z finančných prostriedkov NP poskytovať na maximálne 3 roky štúdia na I. stupni vysokoškolského štúdia a to pre študentov, ktorí nastúpia na štúdium na VŠ najneskôr v akademickom roku 2026/2027. V ďalšom akademickom roku 2027/2028 bude možné poskytnúť štipendium študentom z NP na maximálne 2 nasledujúce akademické roky + 4 mesiace. Dôvodom postupného znižovania počtu rokov je skončenie oprávnenosti výdavkov programového obdobia 2021-2027, ktoré končí 31.12.2029.

V nasledujúcich tabuľkách je uvedený prehľad počtu plánovaných štipendií pre jednotlivé skupiny študentov na celé obdobie trvania projektu. Sumárne sa predpokladá, že na štipendiá pre bakalársky stupeň štúdia bude poskytnutých 21 mil. EUR za celé obdobie projektu.









*B: II. Stupeň vysokoškolského štúdia*

Štipendiá sa budú z finančných prostriedkov NP poskytovať na maximálne 2 roky štúdia na II. stupni vysokoškolského štúdia a to pre študentov, ktorí nastúpia na štúdium na VŠ najneskôr v akademickom roku 2027/2028. V ďalšom akademickom roku 2028/2029 bude možné poskytnúť štipendium študentom z NP na maximálne 1 nasledujúci akademický rok + 4 mesiace. Dôvodom zníženia obdobia vyplácania štipendií je skončenie oprávnenosti výdavkov programového obdobia 2021-2027, ktoré končí 31.12.2029.

V nasledujúcich tabuľkách je uvedený prehľad počtu plánovaných štipendií pre jednotlivé skupiny študentov na celé obdobie trvania projektu. Sumárne sa predpokladá, že na štipendiá pre magisterský/inžiniersky stupeň štúdia bude poskytnutých 7,03 mil. EUR za celé obdobie projektu.

Finančné prostriedky budú poskytované formou transferov zo strany MŠVVaM SR – v prípade štipendií sa vysoká škola bude správať ako „sprostredkovateľ“ transakcie, kedy finančné prostriedky na štipendiá budú zaslané vysokej škole, ktorá následne vyplatí štipendiá štipendistom.

Oprávnenosť výdavkov užívateľov bude zadefinovaná v príručke pre užívateľa v zmysle Príručky k oprávnenosti výdavkov v jeho aktuálne platnej verzii vydanej zo strany MIRRI SR/RO PSK.









*C: Sumár za všetky stupne vysokoškolského štúdia*

Sumárne sa predpokladá poskytnutie finančných prostriedkov na oba stupne vysokoškolského štúdia vo výške 28,03 mil. EUR.

|  |  |  |  |
| --- | --- | --- | --- |
| **Počet poskytnutých štipendií za akademické roky** | | | |
| **AR pridelenia štipendia** | **Počet štipendií** | **Štipendium ∑ študenti/AR** | **Štipendium ∑ študenti/∑ roky** |
| 2025/2026 | 830 | 3 450 000 | 9 400 000 |
| 2026/2027 | 830 | 3 450 000 | 9 400 000 |
| 2027/2028 | 830 | 3 450 000 | 7 900 000 |
| 2028/2029 | 230 | 950 000 | 1 330 000 |
| **Spolu** | **2720** | **11 300 000** | **28 030 000** |

**Výdavky na mzdy zamestnancov užívateľa administrujúcich poskytovanie štipendií**

Poskytovanie štipendií nad rámec už realizovanej štipendijnej schémy u užívateľa predstavuje dodatočné administratívno-personálne náklady. Preto v rámci projektu bude možné zo strany užívateľov využiť možnosť finančnej podpory na zabezpečenie administratívno-personálnych kapacít na administrovanie agendy štipendií poskytovaných cez NP. Bližšie podmienky budú zadefinované v metodickom dokumente MŠVVaM SR. Sumárne sa predpokladá poskytnutie finančných prostriedkov na mzdové výdavky užívateľov vo výške 3 447 648,00 EUR na obdobie 52 mesiacov (4 akademické roky + 4 mesiace) z celkového obdobia realizácie projektu.

**Výdavky na mzdy zamestnancov MŠVVaM SR**

Mzdové výdavky (celková cena práce) zamestnancov MŠVVaM SR sú zadefinované podľa priemernej mzdy súčasných miezd zamestnancov na danom útvare, vrátane koeficientov vyplývajúcich zo zákona č. 55/2017 Z. z. o štátnej službe a ostatných koeficientov vplývajúcich na výpočet mzdy zamestnanca v štátnej službe. Jeden zamestnanec je 1 FTE, t.j. zamestnanec bude vykonávať iba činnosti súvisiace s realizáciou projektu a to na všetkých zadefinovaných pozíciách. Sumárne sa predpokladá využitie finančných prostriedkov na mzdy zamestnancov MŠVVaM SR vo výške 3,6 mil. EUR.

# Podaktivita 2 – Mediálna kampaň

V rámci podaktivity 2 sa predpokladajú nasledovné hlavné činnosti:

• účasť na veltrhu ALMA MATER - odhadované výdavky sú 120 050 EUR ročne - v predchádzajúcom roku boli výdavky na účasť na tomto veľtrhu 77 tis. EUR (vrátane DPH) za účasti 8 propagovaných VŠ, t.j. priemerne 9.625 EUR/propagovaný subjekt. V rámci projektu sa počíta s účasťou 12 VŠ, t.j. 9.625\*12=115,5 tis. EUR, po započítaní 10% indexácie na celé obdobie projektu = 127.050 EUR/rok \* 3 roky účasti na ALMA MATER (posledná v roku 2027) = 3\*127.500 = 381.150 EUR na celé obdobie projektu

• výroba mediálneho spotu, ktorá sa bude využívať počas celého projektu - jednorazový výdavok = 60.000 EUR

• platená reklama sa odhaduje na 50.000 EUR/rok \* 3 roky realizácie propagácie = 3\*50.000 = 150.000 EUR na celé obdobie projektu

• záverečná konferencia = odhadované výdavky 70.000 EUR

Všetky uvedené výdavky sú odhadované. Na obstaranie všetkých činností mediálnej kampane bude použitý postup v zmysle platného zákona o verejnom obstarávaní a obstarávaní.

Okrem týchto činností je predpoklad aj iných činností zameraných na publicitu, avšak výdavky týchto činností nebudú predmetom refundácie z NP a MŠVVaM SR ich bude hradiť z vlastných zdrojov.

*Na realizáciu podaktivity 2 je vyčlenených 661.150 EUR.*

### Ad b) Rozpočet na podporné aktivity

Podporné aktivity budú financované cez skupinu výdavkov 907, t.j. paušálna sadzba na nepriame výdavky podľa článku 54 písm. a) NSU2. Z paušálnej sadzby budú financované činnosti súvisiace s realizáciou projektu, ktorých výdavky nie sú súčasťou priamych výdavkov projektu (napr. IKT, cestovné výdavky administratívnych kapacít riadenia projektu, školenia a pod.) Výška paušálnej sadzby je v zmysle vyššie uvedeného nariadenia 7% z celkových výdavkov projektu.

1. **Ďalšie informácie o národnom projekte**

*Definuje riadiaci orgán / sprostredkovateľský orgán, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme Ministerstva investícií, regionálneho rozvoja a informatizácie Slovenskej republiky* [*https://metais.vicepremier.gov.sk/*](https://metais.vicepremier.gov.sk/)*).*

1. https://www.minedu.sk/data/att/d85/21457.fa2fbd.pdf [↑](#footnote-ref-1)
2. https://www.slov-lex.sk/pravne-predpisy/SK/ZZ/2002/131/ [↑](#footnote-ref-2)
3. Inštitúcie a organizácie venujúce sa mimoškolským aktivitám a súťažiam/olympiádam, za ktoré by mohli uchádzači o štipendium získať body v rámci zámeru podporovať aktívnych a talentovaných študentoch. [↑](#footnote-ref-3)
4. <http://dx.doi.org/10.1787/eag-2012-en> [↑](#footnote-ref-4)
5. <https://doi.org/10.1787/e13bef63-en> [↑](#footnote-ref-5)
6. https://www.oph.fi/en/statistics-and-publications/publications/facts-express4b2014-what-do-we-know-about-economic-impact [↑](#footnote-ref-6)
7. https://monitor.icef.com/2019/06/economicimpact-of-foreign-students-in-spain-estimated-at-e2-2-billion/ [↑](#footnote-ref-7)
8. http://www.msmt.cz/vzdelavani/vysoke-skolstvi/ipn-kredo-kvalita-relevance-efektivita-diverzifikace-a - konkrétne časť podkladov pre strategické rozhodovanie českého ministerstva školstva pre oblasť Internacionalizácie [↑](#footnote-ref-8)
9. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-9)
10. DOBPŠ - Dohoda o brigádnickej práci študenta [↑](#footnote-ref-12)
11. Vysoké školy v BSK budú môcť podporiť talentovaných domácich a zahraničných študentov z obdobnej štipendijnej schémy, ktorá bude financovaná zo štátneho rozpočtu. [↑](#footnote-ref-13)
12. Platí, že štipendií pre MRR je dvojnásobný počet ako pre BA kraj. [↑](#footnote-ref-14)