**Zámer národného projektu[[1]](#footnote-1)**

**Názov národného projektu (ďalej aj „NP“): Národný ekosystém otvorenej vedy**

**Podnázov: Otvorené publikovanie bez bariér**

**Žiadateľ**[[2]](#footnote-2)**:**

|  |  |
| --- | --- |
| **Obchodné meno/názov** | Centrum vedecko-technických informácií Slovenskej republiky |
| **Právna forma** | Príspevková organizácia |
| **Sídlo** | Lamačská cesta 8A, 811 04 Bratislava |
| **IČO** | 00151882 |

**Poskytovateľ: Ministerstvo školstva, výskumu, vývoja a mládeže SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| **Obchodné meno/názov** |  |
| **Právna forma** |  |
| **Sídlo** |  |
| **IČO** |  |
| **Zdôvodnenie potreby partnera NP[[3]](#footnote-3)** |  |
| **Kritériá pre výber partnera[[4]](#footnote-4)** |  |
| **Má partner jedinečné postavenie na implementáciu týchto aktivít?**  **Ak áno, na akom základe?** |  |

*V prípade viacerých partnerov, doplňte údaje za každého partnera.*

**Sumárne informácie o NP**

|  |  |
| --- | --- |
| **Celkové oprávnené výdavky NP (v EUR)** | 16.317.500,- € |
| **Miesto realizácie projektu (na úrovni kraja, resp. celé územie Slovenskej republiky)** | Aktivita 1: Celá SR  Aktivita 2: Celá SR  Aktivita 3: Celá SR  Aktivita 4: Celá SR |
| **Identifikácia hlavných cieľových skupín (ak relevantné)** | * sektor výskumných inštitúcií (Slovenská akadémia vied a jej ústavy); * vedecko-výskumní a vývojoví pracovníci; * akademický sektor (napr. vysoké školy, univerzity); * študenti vysokých škôl; * doktorandi, postdoktorandi a mladí výskumníci, ktorí etablujú vedeckú kariéru; * neziskový sektor; * podnikateľský sektor (vrátane fyzických a právnických osôb oprávnených na podnikanie). |
| **Projekt so špecifickým určením pre marginalizované rómske komunity[[5]](#footnote-5)** | nie |

**Začlenenie národného projektu v štruktúre Programu Slovensko[[6]](#footnote-6)**

|  |  |
| --- | --- |
| **Cieľ politiky súdržnosti[[7]](#footnote-7)** | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| Vyberte položku. |
| Vyberte položku. |
| **Priorita** | 1P1 Veda, výskum a inovácie |
| Vyberte položku. |
| Vyberte položku. |
| **Špecifický cieľ** | RSO1.1 Rozvoj a rozšírenie výskumných a inovačných kapacít a využívanie pokročilých technológií |
| Vyberte položku. |
| Vyberte položku. |
| **Opatrenie (ak relevantné)** | 1.1.4 Podpora optimalizácie, rozvoja a modernizácie výskumnej infraštruktúry |
| Vyberte položku. |
| Vyberte položku. |
| **Súvisiace typy akcií[[8]](#footnote-8)** | * Dlhodobý prístup k elektronickým informačným zdrojom, vedeckým publikáciám a ekosystému informačných systémov pre výskumníkov a inštitúcie VaV v SR, ktorý je určený na získavanie, spracovávanie, uchovávanie a sprístupňovanie výskumných dát a publikácií. |

**Zákonné požiadavky**

**§ 23 ods. 3 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov**

1. **Dôvod určenia prijímateľa NP[[9]](#footnote-9)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné / unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Za prijímateľa predkladaného národného projektu bolo určené Centrum vedecko-technických informácií Slovenskej republiky (ďalej len „CVTI SR“) ako národná autorita a inštitúcia poverená Ministerstvom školstva, výskumu, vývoja a mládeže SR (ďalej len „MŠVVaM SR“) koordináciou agendy otvorenej vedy na národnej úrovni. Zároveň, CVTI SR je poverené zastupovaním Slovenskej republiky (ďalej len“SR“) v medzinárodných iniciatívach otvorenej vedy, vrátane budovania Európskeho cloudu pre otvorenú vedu (ďalej len „EOSC“). Vzhľadom na jedinečné postavenie CVTI SR v tejto oblasti nie je možné poveriť implementáciou tohto národného projektu iný subjekt.

Prijímateľ plní úlohy vyplývajúce z:

* delegovanej zodpovednosti od MŠVVaM SR za rozvíjanie agendy otvorenej vedy a otvoreného prístupu k vedeckým publikáciám a dátam na národnej úrovni,
* delegovanej zodpovednosti od MŠVVaM SR za prevádzkovanie a rozvoj informačných systémov na podporu vedy a výskumu na národnej úrovni;
* delegovanej zodpovednosti od MŠVVaM SR za spracovávanie a sprístupňovanie dát z národných informačných systémov a za sprístupňovanie informácií a dát zo svetových vedeckých databáz;
* oficiálnej medzinárodnej spolupráce pri budovaní Európskeho cloudu pre otvorenú vedu (CVTI SR má štatút poverenej organizácie v asociácii EOSC za SR);
* dlhoročnej participácie na iniciatíve Európskej komisie (ďalej len „EK“) na podporu otvorenej vedy prostredníctvom dostupnosti informácií a dát - OpenAIRE.

CVTI SR je národným informačným centrom pre vedu, techniku, inovácie a vzdelávanie a vedeckou knižnicou Slovenskej republiky. Organizácia je priamo riadená Ministerstvom školstva, výskumu, vývoja a mládeže Slovenskej republiky. Koordinuje činnosť a zabezpečuje prevádzku interdisciplinárnych výskumno-vývojových centier a národných infraštruktúr pre výskum, vývoj, inovácie a vzdelávanie.

Poslaním inštitúcie je podporovať rozvoj vedy, techniky a vzdelávania, a to budovaním a prevádzkovaním informačných systémov pre výskum a vývoj; budovaním a spravovaním knižničných a informačných fondov a poskytovaním knižnično-informačných služieb širokej odbornej verejnosti; metodickou a analytickou činnosťou podporujúcou riadenie a hodnotenie v oblasti výskumu, vývoja a vysokých škôl; prípravou a  realizáciou projektov podporujúcich výskum, vývoj a  vzdelávanie; popularizáciou vedy a  techniky v  spoločnosti. CVTI SR je depozitnou knižnicou Organizácie pre hospodársku spoluprácu a rozvoj (OECD), Európskej banky pre obnovu a rozvoj (EBOR) a Svetovej organizácie duševného vlastníctva (WIPO) a  plní funkciu strediska patentových informácií PATLIB.

1. **Odôvodnenie využitia NP**

*Vysvetlite, prečo je nevyhnutné realizovať NP, prípadne ako budú využité výstupy projektu.*

Realizácia národného projektu vychádza z neexistujúcej finančnej schémy na podporu otvoreného publikovania na Slovensku a požiadaviek na vzdelávanie v disciplínach otvorenej vedy zo strany VŠ - ako je napr. vedecká komunikácia, používanie autorských licencií alebo manažment výskumných dát. Hlavnou víziou je zvýšiť excelentnosť a internacionalizáciu slovenskej vedy prostredníctvom efektívnejšieho zdieľania, vyššej viditeľnosti a opätovnej použiteľnosti výskumných výsledkov. Národný projekt predstavuje záväzok plnenia cieľov Národnej stratégie pre otvorenú vedu, ktorú prijala vláda Slovenskej republiky v roku 2021 a pre CVTI SR z nej vyplývajú dve úlohy - podporiť otvorené publikovanie vedeckých výstupov a zvýšiť povedomie o otvorenej vede a jej princípoch v rámci slovenskej vedeckej a akademickej komunity.

Hlavnými výstupmi projektu, ktoré budú slúžiť v prospech vedeckej a odbornej komunity, a zároveň budú využiteľné zo strany orgánov štátnej a verejnej správy pri rozvoji a uplatňovaní politiky otvorenej vedy na Slovensku sú:

* Podrobné zmapovanie súčasného stavu otvorenej vedy na slovenských verejných akademických a vedeckých inštitúciách, ktoré poskytne komplexný pohľad na problematiku otvorenej vedy na Slovensku a umožní efektívne plánovať opatrenia na podporu implementácie princípov otvorenej vedy na národnej úrovni a zároveň naplnenie cieľov Národnej stratégie pre otvorenú vedu na roky 2021- 2028.
* Zriadenie mechanizmu na finančnú podporu publikovania v režime otvoreného prístupu v podmienkach SR, ktorý pomôže našim akademickým inštitúciám prekonať finančné bariéry (publikačné poplatky) a umožní vedeckým pracovníkom vo zvýšenej miere publikovať články vo forme otvoreného prístupu.
* Vytvorenie technologického mechanizmu – online agendového systému na monitorovanie nákladov spojených s publikovaním v režime otvoreného prístupu, manažment publikačnej činnosti v oblasti otvorenej vedy, hodnotenie výstupov a evidencia žiadostí a tým zvýšiť transparentnosť financovania a vytvoriť systém na refundáciu žiadostí, s cieľom efektívneho manažmentu a kontroly efektivity vynakladania finančných prostriedkov z verejných zdrojov na otvorené publikovanie.
* Vytvorenie agendového informačného systému určeného pre vzdelávanie, rozvoj zručností a budovanie kompetencií potrebných na implementáciu otvorenej vedy s cieľom poskytnúť vedecko-výskumným pracovníkom na všetkých úrovniach minimálne 10 online vzdelávacích kurzov, prístup k profesionálnemu rozvoju a zodpovedajúcim zručnostiam na to, aby sa mohli plnohodnotne zapojiť do otvorenej vedy na celoeurópskej i svetovej úrovni. Zároveň, výstupom aktivity bude vytvorenie centrálneho systému pre vytváranie a správu virtuálnych študovní cieľovými skupinami NP na základe požiadaviek zo strany vysokých škôl.

Národný projekt zároveň umožní presadzovanie princípov otvorenej vedy v podmienkach SR v súlade s prioritami Európskeho výskumného priestoru (European Research Area, ďalej len „ERA“), ktoré sú nevyhnutné pre posilnenie excelentnosti nášho výskumu. Vďaka projektu sa výsledky výskumno-vývojovej činnosti našich akademických inštitúcií stanú široko dostupnými vo forme otvoreného prístupu, čo jednak napomôže k reálnemu uplatneniu vedeckých poznatkov v praxi, ale aj k efektívnejšej prezentácii slovenskej vedy v zahraničí. Tým sa zároveň uľahčí a podporí nadväzovanie medzinárodných výskumných partnerstiev zo strany našich vedecko-výskumných inštitúcií.

V neposlednom rade implementácia národného projektu prispeje k zvýšeniu efektivity vynakladania verejných zdrojov na podporu výskumu, vývoja a inovácií, keďže otvorený a jednoduchý prístup k vedeckým informáciám a dátam pomôže včas odhaliť potenciálne duplicity pri realizácii výskumno-vývojových aktivít a umožní vedeckej komunite ľahko využívať vedecké výsledky a dáta, ktoré budú vo forme otvoreného prístupu už dostupné.

Predkladaný národný projekt je v súlade a prispeje k napĺňaniu nasledovnej legislatívy:

* Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov;
* Zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov;
* Zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov;
* Zákon č. 95/2019 Z. z. Zákon o informačných technológiách vo verejnej správe a o zmene a doplnení niektorých zákonov;
* Vyhláška č. 401/2023 Z.z. Ministerstva investícií, regionálneho rozvoja a informatizácie Slovenskej republiky o riadení projektov a zmenových požiadaviek v prevádzke informačných technológií verejnej správy;
* Vyhláška č. 78/2020 Z.z. Úradu podpredsedu vlády Slovenskej republiky pre investície a informatizáciu o štandardoch pre informačné technológie verejnej správy;
* Vyhláška Ministerstva školstva, vedy, výskumu a športu Slovenskej republiky č. 397/2020 Z. z. o centrálnom registri evidencie publikačnej činnosti a centrálnom registri evidencie umeleckej činnosti;
* Výnos Ministerstva školstva Slovenskej republiky z 15. mája 2009 č. CD-2009-18616/1291-1:11 o podrobnostiach o štruktúre, postupe a lehotách na poskytovanie informácií a o podrobnostiach o prevádzkovaní informačného systému Ministerstva školstva Slovenskej republiky o výskume a vývoji; Výnos Ministerstva školstva Slovenskej republiky z 15. mája 2009 č. CD-2009-20239/4722-1:11 o spôsobe a postupe hodnotenia spôsobilosti osôb na vykonávanie výskumu a vývoja; Výnos Ministerstva školstva, vedy, výskumu a športu Slovenskej republiky z 5. marca 2015 č. 2015-7174/11543:7-15AA, ktorým sa mení výnos Ministerstva školstva Slovenskej republiky z 12. augusta 2009 č. CD-2009-23752/12736-1:11 o stimuloch pre výskum a vývoj.

Národný projekt je v súlade s nasledovnými európskymi politikami:

* [EU research and innovation policy](https://research-and-innovation.ec.europa.eu/strategy/strategy-2020-2024_en): Otvorená veda je prioritou Európskej komisie a štandardnou metódou práce v rámci jej programov financovania výskumu a inovácií, pretože zvyšuje kvalitu, efektívnosť a schopnosť reagovať na výskum.
* [EU research and innovation strategic plan 2020 – 2024:](https://ec.europa.eu/info/publications/strategic-plan-2020-2024-research-and-innovation_en) Vysoko kvalitná veda, znalosti a inovatívne riešenia urýchľujú všetky aspekty digitálnych a priemyselných transformácií v Európe – najmä prostredníctvom inovatívnych opatrení rámcového programu pre výskum a inovácie a modernizovaného európskeho výskumného priestoru.
* (2020) [European strategy for data:](https://eur-lex.europa.eu/legal-content/SK/TXT/?qid=1593073685620&uri=CELEX%3A52020DC0066) Cieľom je vytvoriť jednotný európsky dátový priestor, použitie informácií verejného sektora podnikovou sférou, sprístupňovanie väčšieho objemu kvalitných dát verejného sektora na účely opakovaného použitia.
* [EU research and innovation programme Horizon Europe 2021 - 2027](https://ec.europa.eu/info/horizon-europe_en): Postupy otvorenej vedy v súlade so zásadou „otvorené ako je možné, uzavretné ako je nutné“ zvyšujú kvalitu a vplyv výskumu a inovácií a vedú k väčšej reakcii na spoločenské výzvy. EK presadzuje, aby čo najviac výstupov výskumných projektov bolo dostupných v režime otvoreného prístupu.

1. **Zdôvodnenie vylúčenia ,,súťažného postupu“ výberu projektu prostredníctvom výzvy**

*Zdôvodnite, prečo je vhodnejšie realizovať NP ako využitie „súťažného postupu“ prostredníctvom výzvy (napr. porovnanie oboch spôsobov realizácie projektu, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

Keďže problematika otvoreného prístupu k vedeckým dátam a publikáciám je značne komplexná a vyžaduje si koordináciu na národnej úrovni zo strany autority na to poverenej, najvhodnejším nástrojom na zabezpečenie stanovených cieľov v tejto oblasti je práve národný projekt. CVTI SR zastrešuje už dlhodobo z poverenia MŠVVaM SR jedinečné služby a infraštruktúru v oblasti otvoreného prístupu, ktoré iné subjekty zabezpečiť nedokážu. Naplnenie cieľov a výstupov projektu tak nie je v kompetenciách ani možnostiach iných inštitúcií. Jedinečné postavenie prijímateľa teda vyplýva z úloh priamo delegovaných ministerstvom školstva, vrátane poverenia CVTI SR zastupovaním Slovenskej republiky v európskych a medzinárodných štruktúrach  v oblasti otvorenej vedy, ako i podpory vedy a výskumu ako takých.

CVTI SR  pôsobí ako koordinačné centrum pre Európsky cloud pre otvorenú vedu v Slovenskej republike, tiež ako Národný referenčný bod pre Open Access politiku Európskej komisie na Slovensku, a zároveň zastupuje Slovensko v rámci Pracovnej skupiny pre otvorenú vedu v organizácii UNESCO. Okrem týchto funkcií je aj Národným centrom pre popularizáciu vedy a techniky v spoločnosti, Národným informačným centrum pre vedu, techniku, inovácie a vzdelávanie, Styčnou kanceláriou SR pre výskum a vývoj v Bruseli a koordinačným pracoviskom siete Národných kontaktných bodov pre program Európskej komisie pre výskum a vývoj – Horizont Európa.

Na pôde CVTI SR pôsobí Kontaktná kancelária pre Open Access, ktorá dlhodobo rozvíja aktivity v rámci agendy otvorenej vedy a otvoreného prístupu k vedeckým informáciám a dátam v Slovenskej republike. V spolupráci s MŠVVaM SR je spoluzodpovedná za vypracovanie Národnej stratégie pre otvorenú vedu na roky 2021 až 2028, ktorú prijala vláda SR v roku 2021. CVTI SR je viazané aj týmto rozhodnutím plniť rôzne úlohy súvisiace s presadzovaním otvorenej vedy v národnom meradle, ako je otvorený prístup k vedeckým informáciám alebo zmena nastavení hodnotenia vedy a výskumu smerom k vyššej transparentnosti a integrite.

Projekt **Národný ekosystém otvorenej vedy** plynule nadväzuje a rozvíja súčasný ekosystém otvorenej vedy na Slovensku, a to formou otvoreného vzdelávania a zefektívňovania procesu open access publikovania.

Na základe vyššie uvedeného teda nie je uplatnenie súťažného postupu v prípade tohto projektu relevantné a jedinou možnosťou je realizácia zamýšľaných aktivít vo forme národného projektu určeným prijímateľom, ktorý má v predmetnej oblasti na Slovensku jedinečné postavenie a kompetencie.

1. **Uplatnenie princípu partnerstva pri príprave zámeru národného projektu**

*V prípade uplatnenia princípu partnerstva pri príprave zámeru NP[[10]](#footnote-10) podľa článku 8 NSU, uveďte v tejto časti informáciu o partneroch, ktorí sa na jeho príprave podieľali.*

*Za partnerov zapojených do prípravy zámeru národného projektu sa považujú:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *subjekty, ktoré zastupujú občiansku spoločnosť;*
* *v náležitom prípade výskumné organizácie a univerzity.*

*Ak nezapojíte do prípravy zámeru NP niektorého z partnerov podľa článku 8 nariadenia o spoločných ustanoveniach[[11]](#footnote-11), zdôvodnite ich nezapojenie. V prípade, ak ste princíp partnerstva pri príprave zámeru NP uplatnili, uveďte informáciu zapojení v tejto časti.*

V rámci národného projektu sa neplánuje uplatniť princíp partnerstva. Povaha projektu a zameranie projektových aktivít  sú prepojené na  osobitné a jedinečné kompetencie CVTI SR ako informačného centra pre vedu, techniku, inovácie a vzdelávanie, vrátane problematiky otvorenej vedy. Bez ohľadu na neuplatnenie princípu partnerstva v národnom projekte sa počíta s pokračovaním aktívnej spolupráce pri príprave a implementácii projektu s dotknutými akademickými inštitúciami a príslušnými inštitúciami štátnej a verejnej správy, čím vytvoríme základ pre rozvoj budúceho partnerstva.

CVTI SR ako jediný subjekt poverený MŠVVaM SR metodicky zabezpečuje a centrálne koordinuje problematiku otvorenej vedy na Slovensku – plní úlohu národného  koordinátora a metodika pre oblasť otvorenej vedy v SR, pôsobí ako Kontaktná kancelária pre open access, vzdeláva a zlepšuje povedomie o problematike otvoreného prístupu a otvorenej vedy, systematicky plní úlohy vyplývajúce z medzinárodných projektov, do ktorých je CVTI SR zapojené.

CVTI SR má rovnako výhradné postavenie pri koordinácii činnosti a zabezpečovaní prevádzky interdisciplinárnych výskumno-vývojových centier a národných infraštruktúr pre výskum, vývoj, inovácie a vzdelávanie. Z uvedených dôvodov nie je zapojenie ďalších subjektov do implementácie projektu vo forme partnerstva relevantné.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

**Národná úroveň**

* (2018) [Národný program výchovy a vzdelávania 2018 - 2027](https://www.minedu.sk/narodny-program-rozvoja-vychovy-a-vzdelavania/)**:** určuje smerovanie slovenského školstva a venuje osobitnú pozornosť trom prierezovým témam. Ide o rozvoj systému ďalšieho vzdelávania v rámci celoživotného vzdelávania a prepojenie systému výchovy a vzdelávania s potrebami ekonomiky a trhu práce tak, aby každý človek mal dostatok možností a podnetov rozvinúť svoj potenciál v celoživotnom procese učenia sa.
* (2019) [Stratégia digitálnej transformácie Slovenska](https://www.mirri.gov.sk/wp-content/uploads/2019/06/Strategia-digitalnej-transformacie-Slovenska-2030.pdf) do roku 2030: definuje politiku a konkrétne priority Slovenska v kontexte už prebiehajúcej digitálnej transformácie hospodárstva a spoločnosti pod vplyvom inovatívnych technológií a trendov digitálnej doby.
* (2020) [Moderné a úspešné Slovensko](https://www.mfsr.sk/sk/financie/institut-financnej-politiky/strategicke-materialy/ine-strategicke-materialy/):zlepšenie prístupu k dátovej a medzinárodnej výskumnej infraštruktúre a vytvorenie podmienok pre otvorenú vedu na Slovenku a zabezpečenie bezplatnej možnosť publikovania v open access časopisoch pre slovenských vedcov.
* (2020) [Vízia a stratégia rozvoja SR do  roku 2030](https://www.mirri.gov.sk/sekcie/vizia-a-strategia-rozvoja-slovenska-do-roku-2030/index.html)**:**Zabezpečenie udržateľného rozvoja na Slovensku, je aj národnou stratégiou regionálneho a územného rozvoja SR. Podpora výskumu, excelentnosti a zverejňovanie údajov štátu formou prístupnou pre všetkých.
* (2020) [Cestovná mapa výskumných infraštruktúr – SK VI Roadmap 2020 – 2030](https://www.minedu.sk/cestovna-mapa-vyskumnych-infrastruktur-sk-vi-roadmap-2020-2030/) informuje o prostredí výskumných infraštruktúr na národnej a medzinárodnej úrovni, identifikuje etablované medzinárodné výskumné infraštruktúry, v ktorých je SR pozorovateľom/členom a indikuje pripravované ESFRI projekty, do ktorých je Slovenská republika významným spôsobom zapojená. Rámcuje systém posudzovania, monitorovania, riadenia a financovania výskumných infraštruktúr v kontexte SR.
* (2021) [Stratégia inteligentnej špecializácie SK RIS3 2021+](https://vaia.gov.sk/sk/strategia-inteligentnej-specializacie-ris3-2/): koncepcia inovačnej politiky, ktorej cieľom je podporiť národné alebo regionálne inovácie, prispieť k rastu a prosperite tým, že štátom alebo regiónom pomôže a umožní sústrediť sa na svoje silné stránky. Inteligentná špecializácia je založená na partnerstvách medzi podnikmi, verejnými subjektmi a znalostnými inštitúciami.
* [(2021) Národná stratégia pre otvorenú vedu SR 2021 – 2028](https://otvorenaveda.cvtisr.sk/wp-content/uploads/2021/09/Narodna-strategia-pre-otvorenu-vedu-na-roky-2021-2028.pdf): Cieľom Národnej stratégie je vytvoriť udržateľný model participácie všetkých aktérov vedy a výskumu v Slovenskej republike na implementácii globálnych princípov otvorenej vedy do šírenia, vzájomnej výmeny, opätovného využívania a sprístupnenia výsledkov vedy a výskumu v SR a podporiť tak rozvoj domácej a medzinárodnej vedeckej spolupráce, spolupráce verejného a súkromného sektora, skvalitnenie vedeckej infraštruktúry, vzdelávanie nových generácií výskumných pracovníkov a vysokoškolských učiteľov a vytvorenie prostredia pre kvalitné strategické riadenie výskumu a vzdelávania.
* (2021) [Akčný plán pre otvorenú vedu 2021 – 2022:](https://otvorenaveda.cvtisr.sk/narodna-strategia-otvorenej-vedy/) Cieľom dokumentu na roky 2021 – 2022 je iniciovať proces implementácie princípov otvorenej vedy do slovenského výskumno-vývojového priestoru, stanoviť úlohy, ktoré podmieňujú správne nastavenie podmienok realizácie Národnej stratégie pre otvorenú vedu a identifikovať konkrétne kroky smerujúce k naplneniu jej úloh.
* (2023) [Akčný plán pre otvorenú vedu 2024:](https://otvorenaveda.cvtisr.sk/narodna-strategia-otvorenej-vedy/) Predstavuje druhú fázu implementácie Národnej stratégie pre otvorenú vedu na roky 2021 – 2028. Kladie si za cieľ pokračovať v nastolenom trende rozvoja otvorenej vedy na Slovensku cestou šírenia povedomia a vzdelávania o problematike otvorenej vedy v kontexte vedeckej komunikácie a dobrej praxe vedeckého výskumu, tvorby nástrojov pre monitorovanie a transparentné zdieľanie informácií o stave otvoreného prístupu na slovenských akademických inštitúciách
* (2023) [Národná stratégia výskumu, vývoja a inovácií 2030](https://vaia.gov.sk/sk/narodna-strategia-vyskumu-vyvoja-a-inovacii-2/): strešný strategický dokument, ktorý určuje zámery, ciele a priority Slovenskej republiky a princípy riadenia efektívnosti v oblasti výskumu, vývoja a inovácií. Národný projekt prispieva k naplneniu cieľov kapitoly Zjednodušenie procesov (otvorené dáta a otvorená veda) a kapitoly Adekvátne financovanie, kedy otvorená veda a otvorený prístup zvyšuje viditeľnosť slovenskej vedy a výskumu a zvyšuje kvalitu jej výstupov (počet publikácií vytvorených v rámci medzinárodnej spolupráce a pod.)

**Európska úroveň**

* (2017) [Odporúčania pre politiku otvoreného vzdelávania v Európe (OpenEdu Policies)](https://publications.jrc.ec.europa.eu/repository/handle/JRC107708). politika a odporúčania Európskej komisie ohľadom otvoreného vzdelávania. EK deklaruje dobrú prax, vďaka ktorej otvorené vzdelávacie postupy poskytujú vzdelávacím inštitúciám možnosti, ako byť zodpovednejšími voči spoločnosti, modernizujú vzdelávanie využívaním digitálnych technológií a podporujú transparentné stratégie.
* (2018) [Odporúčanie Komisie (EÚ) 2018/790 z 25. apríla 2018 o prístupe k vedeckým informáciám a ich uchovávaní](https://op.europa.eu/en/publication-detail/-/publication/2ea66d3f-649a-11e8-ab9c-01aa75ed71a1/language-sk/format-PDF):Otvorený prístup môžu výskumní pracovníci použiť na šírenie svojich výstupov, keď sa rozhodnú uverejniť svoju prácu a to najmä, ak ide o výskum financovaný z verejných prostriedkov. Licenčné riešenia by mali byť zamerané na uľahčovanie šírenia a opakovaného použitia vedeckých publikácií. Členské štáty by mali stanoviť a uplatňovať jasné politiky šírenia vedeckých publikácií (v zmysle národných akčných plánov), ktoré sú výsledkom výskumu financovaného z verejných zdrojov.
* [EU research and innovation policy](https://research-and-innovation.ec.europa.eu/strategy/strategy-2020-2024_en): Otvorená veda je prioritou Európskej komisie a štandardnou metódou práce v rámci jej programov financovania výskumu a inovácií, pretože zvyšuje kvalitu, efektívnosť a schopnosť reagovať na výskum.
* [EU research and innovation strategic plan 2020 – 2024:](https://ec.europa.eu/info/publications/strategic-plan-2020-2024-research-and-innovation_en) Vysoko kvalitná veda, znalosti a inovatívne riešenia urýchľujú všetky aspekty digitálnych a priemyselných transformácií v Európe – najmä prostredníctvom inovatívnych opatrení rámcového programu pre výskum a inovácie a modernizovaného európskeho výskumného priestoru.
* (2020) [European strategy for data:](https://eur-lex.europa.eu/legal-content/SK/TXT/?qid=1593073685620&uri=CELEX%3A52020DC0066) Cieľom je vytvoriť jednotný európsky dátový priestor, použitie informácií verejného sektora podnikovou sférou, sprístupňovanie väčšieho objemu kvalitných dát verejného sektora na účely opakovaného použitia.
* [EU research and innovation programme Horizon Europe 2021 - 2027](https://ec.europa.eu/info/horizon-europe_en): Postupy otvorenej vedy v súlade so zásadou „čo najotvorenejšie, podľa potreby uzavreté“ zvyšujú kvalitu a vplyv výskumu a inovácií a vedú k väčšej reakcii na spoločenské výzvy. EK presadzuje, aby čo najviac výstupov výskumných projektov bolo dostupných v režime otvoreného prístupu. V kategórii recenzovaných článkov bude chcieť urýchliť prechod k otvorenému prístupu k nim. Program má za úlohu tiež podporovať a presadzovať zapojenie občanov, občianskej spoločnosti a konečných používateľov do verejnej angažovanosti, občianskej vedy a užívateľských inovačných spôsobov výskumu a inovácií.

[UNESCO Recommendation on Open Science](https://unesdoc.unesco.org/ark:/48223/pf0000379949): Odporúčanie definuje spoločné hodnoty a princípy otvorenej vedy a predstavuje globálny konsenzus o podpore inkluzívneho, transparentnejšieho a kolaboratívneho vedeckého ekosystému. Identifikuje konkrétne opatrenia týkajúce sa otvoreného prístupu a otvorených dát; obsahuje návrhy, ako priblížiť občanov vede a záväzok podporovať a uľahčiť tvorbu a šírenie vedeckých poznatkov vo svete.

* 1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Strategický projekt nadväzuje na nasledujúce štatistické a analytické štúdie:

* „Analýza APC poplatkov vynakladaných slovenskými výskumnými inštitúciami na publikovanie zlatou cestou otvoreného prístupu za rok 2021.“ Zenodo. <https://doi.org/10.5281/zenodo.7184268> (2022);
* „Efektívnosť využívania elektronických informačných zdrojov pre výskum a vývoj“. Hodnotiace správy – štatistické hodnotenia za roky 2013 - 2022.

Štúdie posudzujú aktuálny stav a trendy v oblasti publikovania v režime otvoreného prístupu v SR. Efekt voľného sprístupňovania vedeckých výstupov sa výrazne odráža v záujme vedeckej komunity a je vyjadrený aj počtom citácií, ktoré takto zverejnené publikácie získavajú. Priemerný počet citácií za roky 2013 – 2022 pre priemernú spoplatnenú publikáciu je 6 citácií a pre priemernú voľne dostupnú publikáciu je 14 citácií za celé sledované obdobie. Táto zvýšená viditeľnosť maximalizuje vplyv výskumu, jeho celospoločenský prínos a dopad na inovácie. Prístup k širokému spektru výsledkov výskumu podporuje interdisciplinárny výskum a spoluprácu základného a aplikovaného výskumu. Štúdie zároveň obsahujú aj štatistické vyhodnotenie a analýzu poplatkov za otvorené publikovanie.

Vykonané analýzy jednoznačne poukazujú na význam komunikovania výsledkov vedeckého výskumu formou otvoreného prístupu. Rozvíjanie podpory do oblasti otvorenej vedy je nevyhnutné na realizáciu benefitov otvorenosti, spolupráce a šírenia vedomostí vo vedeckej komunite aj mimo nej.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):
* **transfer výsledkov slovenskej** **vedy a výskumu** **do praxe** prostredníctvom mechanizmu na podporu publikovania slovenských vedeckých výstupov v režime otvoreného prístupu. Výsledky výskumu financovaného z verejných zdrojov budú voľne prístupné, čo pomáha šíriť vedecké poznatky a inovácie a posilňuje ich využitie v slovenskej ekonomike a spoločnosti.

Systém národnej podpory Open Access zabezpečí, že výsledky výskumu financovaného z verejných zdrojov budú voľne prístupné. Tento otvorený prístup pomáha šíriť vedecké poznatky a inovácie, čo podporuje ich využitie v slovenskej ekonomike a spoločnosti.

* **zvyšovanie efektivity využívania verejných zdrojov:** otvorený prístup k vedeckým výsledkom znižuje riziko zbytočného opakovania výskumov, posilňuje jeho transparentnosť a integritu. Otvorená veda umožňuje ostatným subjektom a verejnosti sa aktívne zapojiť do vytvárania vedomostí a prostredníctvom spoločných projektov zdieľať vzájomne svoje znalosti. Predstavuje efektívny nástroj pre manažérov výskumu a prostredníctvom optimalizácie finančných prostriedkov otvorená veda ponúka lepšiu návratnosť investícií (ROI, z angl. return on investments) z verejného financovania do vedy a výskumu.
* **zviditeľnenie výsledkov slovenskej** **vedy a výskumu** **na národnej a medzinárodnej úrovni:** uplatňovanie otvorených praktík podporuje efektivitu, transparentnosť, viditeľnosť, reprodukovateľnosť a potenciál medzinárodnej spolupráce slovenskej vedy, čím vytvára podmienky pre dosahovanie excelentných výsledkov. Otvorená veda prispieva k zvýšeniu vplyvu výskumu a jeho širšieho prínosu pre spoločnosť a otvára ho vedcom mimo odboru, ktorý publikuje na akademickej pôde i mimo nej, pre priemysel a tvorcov politík, o čom svedčí zvýšená expozícia, väčšia viditeľnosť, vyššie citácie a širšie možnosti spolupráce.
* **budovanie digitálnych zručností a rozvoj kľúčových kompetencií v oblasti otvorenej vedy,** ktorá predstavuje modus operandi v kontexte cieľov [Stratégie vedy a inovácií EU](https://ec.europa.eu/info/research-and-innovation/strategy/goals-research-and-innovation-policy_en) (open innovation, open science and open to the world: vision for Europe) a podmienok rámcového programu Horizont Európa. Je nevyhnutné zabezpečiť, aby mali slovenskí vedeckí a akademickí pracovníci na všetkých úrovniach prístup k profesionálnemu rozvoju a zodpovedajúcim zručnostiam na to, aby sa mohli plne zapojiť a plniť strategické ciele európskej vedeckej politiky, kritériá európskych vedeckých projektov a nadväzovať globálne partnerstvá s vedeckými inštitúciami.
  1. Uveďte, na ktoré z ukončených a prebiehajúcich národných projektov[[12]](#footnote-12) zámer NP priamo nadväzuje, v čom je navrhovaný NP od nich odlišný, resp. na ktoré NP čiastočne nadväzuje / prelína sa s nimi v istej časti a ako sú v ňom zohľadnené (čiastkové) výsledky/dopady predchádzajúcich NP (ak je to relevantné):

Od roku 2016 do roku 2023 CVTI SR realizovalo národný projekt NISPEZ IV (Informačný systém výskumu a vývoja – prístupy do databáz pre potreby výskumných inštitúcií) v programovom období 2014 – 2020 v rámci Operačného programu Integrovaná infraštruktúra. Kým prvá a druhá aktivita projektu sa zameriava na prístup k elektronickým informačným zdrojom pre vedu a výskum, **tretia aktivita projektu NISPEZ IV** bola venovaná **rozvoju otvoreného prístupu (open access)**. Projekt NISPEZ IV umožnil realizáciu prieskumu o stave výskumných dát, vedeckých a odborných publikácií a sivej literatúry z pohľadu ich typológie, miesta produkcie, kvantifikácie a spracovania na slovenských výskumných pracoviskách, ako aj vznik **Kontaktnej kancelárie pre Open Access** , ktorá v slovenskom výskumnom prostredí pôsobí ako metodický a koordinačný orgán pre problematiku otvorenej vedy na národnej úrovni.

Od roku 2016 hnutie otvoreného prístupu kontinuálne prerástlo do podoby **otvorenej vedy (Open Science)**. Na túto skutočnosť treba nadviazať a reflektovať vývoj, ktorý v posledných rokoch nastal v európskej a svetovej výskumnej komunite.

Predkladaný strategický projekt zohľadňuje doteraz realizované výsledky, na ktoré konzistentne nadviaže. Svojim pokračovaním strategickú stránku projektu definujú agendy, ktoré môžeme v súvislosti s predchádzajúcim národným projektom NISPEZ IV rozdeliť na zohľadňujúce a nové:

**Zohľadňujúce a nadväzujúce agendy:**

* podporné aktivity na zabezpečenie koordinovaného prístupu k elektronickým informačným zdrojom pre vedu, výskum a inovácie;
* efektívne využívanie elektronických informačných zdrojov;
* podpora open access publikovania na Slovensku;
* prevádzkovanie a plnenie poslania Kontaktnej kancelárie pre Open Access na Slovensku;
* prieskum stavu výskumných dát, vedeckých a odborných publikácií.

**Nové alebo odlišné agendy:**

* podpora kvality vedeckej komunikácie a integrity výskumu prostredníctvom virtuálnych študovní určených na online vzdelávanie v oblasti otvorenej vedy; vytvorenie agendového informačného systému určeného na celoživotné vzdelávanie, nie len v oblasti otvorenej vedy a vedeckej komunikácie;
* podpora fungovania Vedeckej rady CVTI SR;
* budovanie siete aktívnych ambasádorov šíriacich príklady dobrej praxe otvorenej vedy v akademickej komunite;
* vytvorenie a prevádzka systému finančnej podpory otvoreného publikovania;
* zavedenie systému na monitoring, manažment, evidenciu a prideľovanie investícií do otvorenej vedy na Slovensku, čo pomôže tvorcom vzdelávacích politík,
* podpora základného aj aplikovaného výskumu financovaného z verejných zdrojov, kde otvorená veda prostredníctvom otvorených dát, metód a otvorených publikácií urýchľuje inovačný cyklus.
  1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

CVTI SR má ako príspevková organizácia MŠVVaM SR dostatočné prevádzkové a finančné kapacity na úspešnú implementáciu národných projektov. Pri implementácii projektu bude využívať aj skúsenosti, infraštruktúru a  personálne kapacity vybudované a osvedčené v rámci implementácie viacerých národných projektov v predchádzajúcich programových obdobiach.

Administratívne kapacity žiadateľa na riadenie projektu budú zabezpečené nasledovnými pracovníkmi z interných ľudských zdrojov.

* Projektový manažér – bude spĺňať kvalifikačné predpoklady:
  + vysokoškolské vzdelanie 2. stupňa,
  + min. 3 ročná prax v oblasti projektového riadenia,
  + prax s výkonom riadenia projektu/projektov financovaných zo štrukturálnych fondov,
* Realizované činnosti: zodpovednosť za implementáciu projektu v súlade so schválenou žiadosťou o nenávratný finančný príspevok (ďalej len „NFP“), resp. zmluvou o NFP, s platným systémom finančného riadenia a systémom riadenia európskych štrukturálnych fondov (ďalej len „ EŠIF“), platnými právnymi predpismi SR a EK, usmerneniami a pokynmi sprostredkujúceho orgánu (ďalej len „SO“) súvisiacimi s čerpaním fondov EÚ,
  + sledovanie platných právnych predpisov SR a EK, usmernenia a pokyny SO, súvisiace s čerpaním fondov EÚ,
  + zodpovednosť za implementáciu projektu v súlade so schváleným harmonogramom realizácie aktivít projektu,
  + zodpovednosť za napĺňanie merateľných ukazovateľov projektu,
  + koordinovanie všetkých činností súvisiacich s implementáciou projektu – monitorovanie projektu, publicitu projektu, verejné obstarávanie a pod.
  + konanie vo vzťahu k dodávateľom, resp. partnerom na projekte,
  + zodpovednosť za komunikáciu s SO v oblasti vzťahov vyplývajúcich zo zmluvy o NFP.
* Finančný manažér – bude spĺňať kvalifikačné predpoklady:
  + vysokoškolské vzdelanie 2. stupňa prednostne ekon. zamerania
  + min. 2 ročná prax v oblasti finančného riadenia a/alebo účtovníctva

Realizované činnosti:

* + zodpovednosť za správne finančné riadenie projektu v súlade so schválenou žiadosťou o NFP, resp. zmluvou o NFP, s platným systémom finančného riadenia a systémom riadenia EŠIF, platnými právnymi predpismi SR a EK, usmerneniami a pokynmi SO súvisiacimi s čerpaním fondov EÚ,
  + zodpovednosť za čerpanie rozpočtu v súlade s pokrokom v implementácii projektu a dosahovanými ukazovateľmi,
  + zodpovednosť za komunikáciu s SO v oblasti finančných vzťahov vyplývajúcich zo zmluvy o NFP,
  + zodpovednosť za prípravu a včasné predkladanie žiadostí o platbu (ďalej len „ŽoP“) vrátane úplnej podpornej dokumentácie (rozsah stanoví SO),
  + zodpovednosť za oprávnenosť výdavkov prijímateľa v súlade s platnými pravidlami oprávnenosti,
  + sledovanie platných právnych predpisov SR a EK, usmernenia a pokyny SO, súvisiacich s čerpaním fondov EÚ.
* Manažér monitoringu – bude spĺňať kvalifikačné predpoklady:
  + vysokoškolské vzdelanie 2. stupňa
  + min. 1 rok praxe v oblasti monitorovania a/alebo hodnotenia
  + priebežné sledovanie pokroku projektu,

Realizované činnosti:

* + zodpovednosť za správne evidovanie výsledkov projektu a vypracovanie monitorovacích správ, doplňujúcich monitorovacích údajov a informácií pre SO v rámci riadenia projektu.
* Asistent/ Administratívny zamestnanec – bude spĺňať kvalifikačné predpoklady:
  + stredné vzdelanie,
  + min. 2 ročná prax v oblasti administratívy,

Realizované činnosti:

* + vykonávanie administratívnej a odbornej podpory projektu,
  + spracováva podklady na implementáciu projektu v súlade s časovým harmonogramom a rozpočtom projektu,
  + zabezpečuje spracovanie prieskumov trhu pre potreby projektu,
  + administratívna príprava a kontrola podkladov do ŽoP, monitorovacích správ,
  + zabezpečovanie spracovania podkladov pre účtovníctvo, štátnu pokladnicu, pre personalistiku, mzdovú agendu, evidenciu majetku;
  + administratívna agenda (napr. spracovanie cestovných príkazov);
  + zabezpečovanie komunikáciu s účastníkmi aktivít
* Vedúci projektovej kancelárie – bude spĺňať kvalifikačné predpoklady:
  + vysokoškolské vzdelanie 2. stupňa,
  + min. 2 ročná prax v oblasti projektového riadenia,

Realizované činnosti:

* + koordinovanie implementácie viacerých projektov a zabezpečovanie jednotného postup pri ich implementácii,
  + zabezpečovanie komunikácie s ostatnými útvarmi prijímateľa ako napr. s účtovným útvarom, ekonomickým oddelením, štatutárom,
  + zabezpečovanie komunikáciu s jednotlivými SO,
  + koordinovanie administratívneho personálu,
  + príprava návrhov manuálov, metodických pokynov a usmernení na realizáciu jednotlivých projektových aktivít pre projektového manažéra,
  + navrhovanie projektovému manažérovi systémové opatrenia na zjednodušenie administratívnych činností súvisiacich s riadením projektu
  + sledovanie priebehu projektových aktivít
  + spolupracovanie na návrhoch usmernení pre zjednotenie postupov pri realizácii aktivít projektu,
  + príprava a organizovanie pracovných stretnutí riadiacich alebo odborných zamestnancov (pracovné porady, inštruktážny seminár a pod.), prípadne iných zamestnancov zaradených do personálnej matice projektu podľa potreby,
  + sledovanie a analyzovanie neoprávnených výdavkov v projekte, predkladanie návrhov na eliminovanie neoprávnených výdavkov,

Predpokladaný počet úväzkov pri jednotlivých pozíciách na projekte bude nasledovná:

Projektový manažér – 1 FTE

Finančný manažér – 1 FTE

Manažér monitoringu – 0,5 FTE

Asistent / administratívny zamestnanec – 1 FTE

Vedúci projektovej kancelárie – 0,3 FTE

.

Odborná personálna kapacita projektu bude zabezpečená predovšetkým internými pracovníkmi odboru podpory otvorenej vedy a výskumu sekcie vedecká knižnica. V prípade potreby sa využijú externí experti z výskumno-vývojového prostredia a IT.

1. **Hlavné ciele NP (stručne):**

*V tejto časti popíšte očakávané ciele a očakávané výstupy / výsledky projektu. Popíšte prínos projektu pre napĺňanie cieľov a výsledkov príslušnej priority / špecifického cieľa / opatrenia Programu Slovensko, ako aj súvisiacich strategických dokumentov na národnej úrovni (ak je to relevantné).*

Hlavné ciele národného projektu majú priamu väzbu na víziu, ciele a opatrenia OP Slovensko, a prínosom pre oblasť vedy a výskumu budú formou:

* zmapovanie súčasného stavu problematiky otvorenej vedy na slovenských verejných akademických a vedeckých inštitúciách;
* vytvorenie mechanizmu na finančnú podporu publikovania v režime otvoreného prístupu;
* vybudovanie agendového systému na prideľovanie financií, hodnotenie, evidenciu a monitorovanie open access publikovania;
* vybudovanie agendového informačného systému pre vzdelávanie, rozvoj zručností a budovanie kompetencií;
* vytvorenie centrálnej platformy pre vytváranie a správu vlastných virtuálnych študovní cieľovými skupinami NP na základe požiadaviek VŠ;
* podpora celoživotného vzdelávania – agendový IS poskytuje kurzy a vzdelávacie materiály, ktoré uspokoja rôzne vzdelávacie potreby, rozvoj a úroveň zručností pre inteligentnú špecializáciu;
* zlepšením prístupu k vzdelávacím materiálom pre výskumníkov, študentov a odborníkov bez ohľadu na geografickú polohu, inštitucionálnu príslušnosť alebo jazykovú bariéru prostredníctvom centrálneho vzdelávacieho IS;
* posilnenie kapacít výskumných organizácií s potenciálom vytvárať medzinárodne uznávané výsledky, nadviazať a rozvíjať strategické partnerstvá s prestížnymi výskumnými pracoviskami;
* presadzovanie princípov otvorenej vedy v súlade s prioritami ERA s cieľom posilňovať excelentnosť výskumu. Predstavuje spôsob vykonávania a šírenia výskumu, podporu vedeckého ekosystému, ktorá prináša:
  + efektívnejšie zdieľanie výsledkov výskumu (širší a rýchlejší obeh myšlienok vedy);
  + vyššiu viditeľnosť, citovanosť a spoločenský dosah výskumu;
  + vyššiu opätovnú použiteľnosť výstupov výskumu;
  + zvýraznenie etického rozmeru výskumu (inklúzia, rovnosť príležitostí);
  + zvýšenie transparentnosti a integrity výskumu.

Pre úspešné naplnenie cieľov definovaných v Špecifickom cieli 1.1.: Rozvoj a rozšírenie výskumných a inovačných kapacít a využívania pokročilých technológií bude NP silným podporným mechanizmom v nasledovných oblastiach:

* posilňovanie excelentnosti vedy a výskumu;
* podpora a zlepšenie kvality celoživotného vzdelávania;
* rozvoj odborných zručností pre inteligentnú špecializáciu;
* celkové zvýšenie výkonnosti systému vedy a výskumu prostredníctvom nárastu využívania svetového a slovenského vedeckého obsahu a podpory Open Acces publikovania;
* internacionalizácia vedy a rozvoj medzinárodnej spolupráce.

Projektové aktivity sú súčasne zamerané naodstraňovanie informačných a znalostných bariér medzi výskumom a vývojom na jednej strane a spoločnosťou na druhej strane, čo prispeje k šíreniu výstupov a výsledkov slovenského výskumu a vývoja širokej verejnosti, ako aj k budovaniu vedeckej gramotnosti a pozitívneho vzťahu k vede u verejnosti.

1. **Merateľné ukazovatele NP a iné údaje**

*V tabuľke nižšie uveďte merateľné ukazovatele projektu a iné údaje. Poskytovateľ v spolupráci so žiadateľom uvádzajú povinne minimálne jeden merateľný ukazovateľ projektu – výstup a minimálne jeden merateľný ukazovateľ projektu - výsledok[[13]](#footnote-13).*

*Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[14]](#footnote-14).*

**Zoznam merateľných ukazovateľov projektu**

|  |  |  |  |  |
| --- | --- | --- | --- | --- |
| **Typ merateľného ukazovateľa projektu** | **Kód merateľného ukazovateľa projektu[[15]](#footnote-15)** | **Názov merateľného ukazovateľa projektu** | **Merná jednotka merateľného ukazovateľa projektu** | **Indikatívna cieľová hodnota[[16]](#footnote-16)** |
| výstup | RCO06 | Výskumní pracovníci pracujúci v podporovaných výskumných zariadeniach | Ročné ekvivalenty plného pracovného času | 5 |
| výstup | RCO08 | Nominálna hodnota vybavenia na výskum a inovácie | euro | 2.000.000 |
| výsledok | RCR01 | Vytvorené pracovné miesta v podporovaných subjektoch | Ročné ekvivalenty plného pracovného času | 5 |
| výsledok | RCR08 | Publikácie z podporovaných projektov | Publikácie | 1000 |

**Zoznam iných údajov projektu (ak relevantné)**

|  |  |  |
| --- | --- | --- |
| **Kód iného údaja[[17]](#footnote-17)** | **Názov iného údaja** | **Merná jednotka iného údaja** |
| Iný údaj | DPSK033 - Počet nástrojov zabezpečujúcich prístupnosť pre osoby so zdravotným postihnutím | počet |
| Iný údaj | DPSK034 - Priemerná hrubá mesačná mzda financovaná z projektu za rok | EUR/rok |
| Iný údaj | DPSK035 - Medián priemerných hrubých mesačných miezd financovaných z projektu za rok | EUR/rok |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| **Cieľová skupina** | **Počet[[18]](#footnote-18)** | **Prínos** |
| sektor výskumných inštitúcií (Slovenská akadémia vied a jej ústavy) | Počet bude možné jasne definovať až po zavedení monitorovacieho nástroja, ktorý bude sledovať prístup a aktivitu jednotlivých cieľových skupín. | Prínos pre vybrané cieľové skupiny sa prejaví prostredníctvom vytvorenia centralizovaného mechanizmu na finančnú podporu, manažment, evidenciu, hodnotenie a prideľovanie finančných prostriedkov z publikovania v režime otvoreného prístupu a novo vytvoreného agendového IS otvoreného vzdelávania určeného na rozvíjanie schopností a zručností v oblasti vedy a výskumu, pričom otvorenosť vzdelávania prináša rozvoj networkingu a interdisciplinárnej spolupráce ako aj úspory finančných nákladov.  Rovnako bude vytvorený nový agendový IS určený na monitorovanie, evidenciu, manažment a finančnú podporu vedeckého publikovania v režime otvoreného prístupu, ktorý umožní identifikovať medzery v investíciách do tejto oblasti a optimalizovať stratégie na zdieľanie výsledkov výskumu a poskytne transparentný nástroj na monitorovanie alokovaných investícií do otvoreného publikovania. Podnikateľskému sektoru projekt otvorenej vedy prináša možnosť vytvárať vedecko-výskumné partnerstvá, čo podporuje rýchlejšie inovácie a znižovanie nákladov na výskum a vývoj. Pre neziskový sektor otvorený prístup znižuje závislosť na proprietárnych zdrojoch a umožňuje stavať priamo na existujúcich poznatkoch. Počet výskumných inštitúcií, ktoré benefitujú z realizácie národného projektu predstavuje mieru zapojenia jednotlivých cieľových skupín. |
| vedecko-výskumní a vývojoví pracovníci |
| akademický sektor (napr. vysoké školy, univerzity) |
| študenti vysokých škôl |
| doktorandi, postdoktorandi a mladí výskumníci, ktorí etablujú vedeckú kariéru |
| neziskový sektor |
| podnikateľský sektor (vrátane fyzických a právnických osôb oprávnených na podnikanie). |

*V prípade viacerých cieľových skupín doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| **Názov aktivity** | **Čo sa má aktivitou dosiahnuť** | **Spôsob realizácie (žiadateľ a / alebo partner)** | **Predpokladaný počet mesiacov realizácie aktivity** |
| **Aktivita 1 - Zmapovanie súčasného stavu problematiky otvorenej vedy na slovenských verejných akademických a vedeckých inštitúciách.** | Identifikácia kľúčových oblastí pre ďalšie investície do otvorenej vedy a jej ďalší strategický rozvoj v rámci slovenského vedeckého ekosystému. | Žiadateľ | 12  (Miesto realizácie Aktivity 1 – Celá SR) |
| **Aktivita 2 – Mechanizmus na finančnú podporu publikovania v režime otvoreného prístupu** | Vytvorenie centralizovaného mechanizmu na finančnú podporu publikovania v režime otvoreného prístupu | Žiadateľ | 60  (Miesto realizácie Aktivity 2 – Celá SR) |
| **Aktivita 3 -**  **Agendový systém prideľovania financií, hodnotenia, evidencie a monitorovania open access publikovania** | Vytvorenie agendového systému určeného na registráciu, manažment, hodnotenie výstupov, evidencia žiadostí. Vytvoriť mechanizmus na monitorovanie nákladov vynaložených na open access publikovanie (APC/BPC), zvýšiť transparentnosť financovania a vytvoriť systém na preplácanie žiadostí. | Žiadateľ | 24  (Miesto realizácie Aktivity 3 – Celá SR) |
| **Aktivita 4 -**  **Agendový IS pre vzdelávanie, rozvoj zručností a budovanie kompetencií** | Agendový IS je určený pre vzdelávanie a na rozvoj zručností a budovanie kompetencií s obsahom prispôsobeným pre rôzne vedecké disciplíny. | Žiadateľ | 24  (Miesto realizácie Aktivity 4 – Celá SR) |

*V prípade viacerých aktivít, doplňte informácie za každú z nich.*

1. V tabuľke nižšie uveďte, či v rámci národného projektu bude uplatnený inštitút užívateľa[[19]](#footnote-19) podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.

|  |  |  |  |
| --- | --- | --- | --- |
| **Názov aktivity** | **Využitie inštitútu užívateľa (áno/nie)** | **Typ užívateľa[[20]](#footnote-20)** | **Poskytovateľ príspevku užívateľovi (žiadateľ alebo partner)** |
| **Aktivita 1 - Zmapovanie súčasného stavu problematiky otvorenej vedy na slovenských verejných akademických a vedeckých inštitúciách.** | nie | irelevantné | irelevantné |
| **Aktivita 2 – Mechanizmus na finančnú podporu publikovania v režime otvoreného prístupu** | áno | akademický sektor (napr. vysoké školy, univerzity), sektor výskumných inštitúcií (napr. SAV) | Žiadateľ |
| **Aktivita 3 -**  **Agendový systém prideľovania financií, hodnotenia, evidencie a monitorovania open access publikovania** | nie | irelevantné | irelevantné |
| **Aktivita 4 -**  **Agendový IS pre vzdelávanie, rozvoj zručností a budovanie kompetencií** | nie | irelevantné | irelevantné |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu každej oprávnenej hlavnej aktivity uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.*

*Ak po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP. Z dôvodu zabezpečenia overenia dodržania vyššie uvedenej zásady poskytovateľ vo výzve na predkladanie žiadosti o nenávratný finančný príspevok v rámci relevantnej podmienky poskytnutia príspevku zadefinuje hlavné aktivity schváleného zámeru NP ako povinné hlavné aktivity projektu.*

V rámci implementácie projektu bude zabezpečené dodržiavanie horizontálnych princípov zamerané na odstraňovanie nerovností a presadzovanie rovnosti žien a mužov, ako aj na boj proti diskriminácii na základe pohlavia, rasy alebo etnického pôvodu, náboženstva alebo viery, zdravotného postihnutia, veku alebo sexuálnej orientácie berúc do úvahy Chartu základných práv Európskej únie (ďalej len „Charta EÚ“) a povinnosti vyplývajúce z Dohovoru OSN o právach osôb so zdravotným postihnutím (ďalej len „Dohovor OSN“) a zabezpečenia prístupnosti v súlade s jeho článkom 9 a v súlade s právom Únie, ktorým sa harmonizujú požiadavky na prístupnosť výrobkov a služieb. V rámci realizácie projektu sa nebudú podporovať akcie prispievajúce k akejkoľvek forme segregácie a diskriminácie.

**Aktivita 1 - Zmapovanie súčasného stavu problematiky otvorenej vedy na slovenských verejných akademických a vedeckých inštitúciách**

Cieľom aktivity je získanie prehľadu o súčasnom stave prostredia otvorenej vedy na slovenských akademických a vedeckých inštitúciách, ktoré zároveň poskytne presné vstupné údaje ku kompletizácii ďalších dvoch aktivít národného projektu. Podľa dostupných informácií v súčasnosti žiadna výskumná inštitúcia ani grantová agentúra na Slovensku komplexné dáta o otvorenej vede systematicky nezbiera, hoci sú potrebné ako podklad pre strategické rozhodovanie v oblasti vedy a výskumu. Posledné výstupy v rámci mapovania stavu otvorenej vedy v Slovenskej republiky boli vytvorené a vyhodnotené v roku 2021. Mapovanie prostredia otvorenej vedy v zmysle Aktvity 1 umožní dodať poznatky a dôkazy pomáhajúce rozvoju politiky na podporu otvorenej vedy na národnej úrovni. Monitorovaním trendov získame prehľad o pokrokoch, ale aj nedostatkoch, a to nám umožní presne identifikovať oblasti, v ktorých je potrebné ďalšie úsilie, ako je dvíhanie povedomia o otvorenej vede, rozvoj zručností v oblasti manažmentu otvorených dát, autorské právo, vedecká etika a integrita apod. Identifikáciou týchto oblastí získame prehľad o vzorcoch chápaní otvorenej vedy v slovenskom akademickom a vedeckom prostredí.

Odborná personálna kapacita na aktivite bude zabezpečená predovšetkým internými pracovníkmi odboru podpory otvorenej vedy s predpokladaným úväzkom v rozsahu minimálne 0,5 FTE počas implementácie projektu (60 mesiacov). V prípade potreby sa využijú externí experti z výskumno- vývojového prostredia a IT.

zdroj: Towards a UNESCO Recommendationon Open Science, 2021. [CC-BY 4.0](https://creativecommons.org/licenses/by/4.0/)



**Základné výsledky, ktoré sa očakávajú:**

Aktivita 1 poskytne komplexný pohľad na stav otvorenej vedy v Slovenskej republike a upresní smery jej strategického rozvoja v oblastiach:

* trendy v oblasti open access publikovania v SR v porovnaní z mapovania v roku 2021;
* stav infraštruktúry otvorenej vedy v SR;
* úroveň zdieľania vedeckých dát v SR v súlade s princípmi FAIR[[21]](#footnote-21);
* spôsoby ochrany duševného vlastníctva používané v slovenskej akademickej a vedeckej komunite;
* hodnotenie vedy a výskumu v súlade s princípmi otvorenej vedy v SR;
* interné vzdelávanie v oblasti otvorenej vedy;
* podpora občianskej vedy v SR.

V Slovenskej republike sa otvorená veda dotýka všetkých sektorov výskumu a vývoja:

1. Štátny sektor, ktorí tvorí Slovenská akadémia vied a právnické osoby uskutočňujúce výskum a vývoj zriadené ústrednými orgánmi štátnej správy
2. Sektor verejných výskumných inštitúcií, ktorý tvoria verejné výskumné inštitúcie
3. Sektor vysokých škôl, ktorý tvoria verejné vysoké školy, štátne školy, štátne vysoké školy, súkromné vysoké školy a nimi založené právnické osoby uskutočňujúce výskum a vývoj
4. Neziskový sektor, ktorý tvoria občianske združenia, neziskové organizácie, združenia právnických osôb uskutočňujúce výskum a vývoj
5. Podnikateľský sektor, ktorý tvoria podnikatelia uskutočňujúci v rámci svojich podnikateľských činností aj výskum a vývoj

Mapovanie stavu otvorenej vedy bude prebiehať v dvoch fázach:

1. prieskum v dostupných elektronických informačných zdrojoch (vedecké databázy, webstránky univerzít, výročné správy),
2. dotazníkový prieskum, kde dotazníky budú adresované všetkým slovenským akademickým a vedeckým inštitúciám v dvoch stupňoch: – v prvom stupni jeden verziu dotazníka vyplní zodpovedný pracovník za inštitúciu (otázky týkajúce sa politík, infraštruktúry a pod.), v druhom stupni je druhá verzia dotazníka určená pre individuálne vyplnenie (otázky smerované na individuálne postoje, praktiky a zapájania sa výskumných pracovníkov do postupov otvorenej vedy).

Mapovanie bude realizovať Odbor pre podporu otvorenej vedy a výskumu CVTI SR v spolupráci s externým subjektom špecializovaným na marketingové prieskumy. Na odporúčanie MŠVVaM SR budú distribuované online na právnické osoby uskutočňujúce výskum a vývoj z oblasti štátneho sektora, zo sektora verejných výskumných inštitúcií, zo sektora vysokých škôl a z podnikateľského sektora, ktorý tvoria podnikatelia uskutočňujúci v rámci svojich podnikateľských činností výskum a vývoj. V prípade nízkej návratnosti dotazníkov bude online mapovanie podporené osobnými stretnutiami.

Na záver v spolupráci s akademickými knižnicami CVTI SR vypracuje systém pre pravidelný, do istej miery automatizovaný zber dát o stave otvorenej vedy v slovenských vedeckých a akademických inštitúciách.

## **Metodika mapovania otvorenej vedy**

Zasielaním elektronických formulárov do verejných a súkromných inštitúcií vedy a výskumu na území SR môžeme zistiť ich východiskový stav, požiadavky a potreby ohľadom otvoreného zdieľania informácií o ich výskume.

Výstupy budú kľúčové pre zostavovanie Národnej stratégie pre otvorenú vedu SR po roku 2028.

## **Metodika analýzy pre mapovanie prostredia otvorenej vedy na Slovensku**

**Cieľ:** Získať prehľad o súčasnom stave prostredia otvorenej vedy na slovenských verejných akademických a vedeckých inštitúciách a identifikovať oblasti, ktoré sú kľúčové pre ďalší rozvoj otvorenej vedy na Slovensku.

**Výstupy:**

* Trendy v oblasti open access publikovania na Slovensku
* Stav infraštruktúry otvorenej vedy na Slovensku
* Úroveň zdieľania vedeckých dát v súlade s princípmi FAIR
* Úroveň používania a zdieľania open source softvéru v akademickom prostredí na Slovensku
* Spôsoby ochrany duševného vlastníctva používané v slovenskej akademickej a vedeckej komunite
* Hodnotenie vedy a výskumu v súlade s princípmi otvorenej vedy na Slovensku
* Interné vzdelávanie v oblasti otvorenej vedy
* Podpora občianskej vedy na Slovensku

**Rozvoj metodológie**

1. **Určenie metód zberu dát:**

* **Dotazníky:** Štruktúrované otázky umožňujú kvantifikáciu dát a porovnanie rôznych skupín respondentov.
* **Rozhovory:** Pološtruktúrované otázky umožňujú hlbšie pochopenie skúseností a názorov respondentov.
* **Analýza dokumentov:** Poskytuje informácie o existujúcich postupoch, politikách a skúsenostiach.

1. **Vytváranie nástrojov na zber dát:**

* **Dotazníky:** Online alebo offline, s otvorenými a uzavretými otázkami, s možnosťou škálovania a filtrovania.
* **Návod na rozhovor:** Štruktúrované otázky s možnosťou doplňujúcich otázok a poznámok.
* **Nástroje na analýzu dokumentov:** V rámci dodania analýzy riešenia môže byť je zahrnutý aj **nástroj na analýzu dokumentov**. Tento nástroj umožňuje automatizáciu a zefektívnenie analýzy veľkého objemu textových dát. Musí umožňovať:
* **Vytvárať rôzne typy otázok:** Otázky s výberom z možností, textové otázky, otázky s hodnotením na stupnici, otázky s nahrávaním súborov.
* **Zbierať dáta od rôznych respondentov:** Zdieľanie formulárov online, emailom alebo prostredníctvom QR kódu.
* **Analyzovať výsledky:** Automatické spracovanie a analýza dát z dotazníkov.
* **Vizualizovať dáta:** Vytváranie grafov a tabuliek, ktoré prezentujú výsledky dotazníkov.

**Využitie nástroja na analýzu dokumentov musí spĺňať:**

* **Jednoduchosť použitia:** Nástroj musí byť intuitívny a ľahko použiteľný, s ktorým nemajú skúsenosti žiadni používatelia
* **Prístupnosť:** Musí byť dostupný online a dá sa k nemu pristupovať z akéhokoľvek zariadenia s internetovým pripojením.
* **Integrácia s ostatnými nástrojmi:** Musí zabezpečiť jednoduchú integrovateľnosť s inými externými a internými systémami

1. **Určenie kritérií analýzy:**

* **Kvantitatívne:** Štatistická analýza dát z dotazníkov, meranie frekvencie a trendov.
* **Kvalitatívne:** Tematická analýza dát z rozhovorov a dokumentov, identifikácia vzorov a konceptov.
* **Zmiešané:** Kombinácia kvantitatívnych a kvalitatívnych metód pre komplexné pochopenie problematiky.

1. **Vytváranie etického protokolu:**

* **Súhlas:** Získanie informovaného súhlasu od účastníkov zberu dát.
* **Dôvernosť:** Ochrana identity a citlivých informácií účastníkov.
* **Anonymita:** Možnosť anonymného zberu dát, ak je to vhodné.
* **Objektivita:** Vyhnutie sa predsudkom a skresleniam pri zbere a analýze dát.
* **Transparentnosť:** Informovanie účastníkov o cieľoch výskumu a použití dát.

**Dôležité faktory:**

* **Výber vhodných metód a nástrojov:** Závisí od cieľov výskumu, dostupných zdrojov a charakteristík cieľovej skupiny.
* **Zabezpečenie validity a reliabilnosti dát:** Dôsledné dodržiavanie etických princípov a overovanie presnosti a spoľahlivosti dát.
* **Triangulácia:** Použitie viacerých metód zberu dát pre komplexnejšie pochopenie problematiky.
* **Etická reflexia:** Neustále posudzovanie etických aspektov výskumu a riešenie prípadných dilem.

**Zber a analýza dát**

* **Zber dát:**
  + Distribúcia dotazníkov kľúčovým zainteresovaným stranám
  + Realizácia rozhovorov s kľúčovými zainteresovanými stranami
  + Analýza existujúcich dokumentov (napr. správy, politiky, atď.)
  + Zber dát z databáz a webových stránok
* **Analýza dát:**
  + Kvantitatívna analýza dát z dotazníkov a databáz
  + Kvalitatívna analýza dát z rozhovorov a dokumentov
  + Triangulácia dát z rôznych zdrojov
  + Identifikácia trendov a vzorcov

**Verifikácia výstupov**

Verifikácia výstupov je kľúčovou fázou v každom projekte, ktorá umožňuje overiť, či boli splnené ciele a požiadavky projektu. Dôležitou súčasťou verifikácie je prezentácia výstupov kľúčovým zainteresovaným stranám, získanie ich spätnej väzby a revízia výstupov na základe tejto spätnej väzby.

1. **Prezentácia výstupov kľúčovým zainteresovaným stranám:**

* **Cieľ:** Informovať kľúčové zainteresované strany o dosiahnutých výsledkoch projektu a ich relevantnosti pre ich potreby.
* **Metódy:**
  + **Formálne prezentácie:** Prezentácia s použitím vizuálnych pomôcok a jasným vysvetlením cieľov, metód, výsledkov a záverov projektu.
  + **Demonštrácie:** Predvedenie funkčnosti vyvinutých produktov alebo prototypov.
  + **Správy a dokumenty:** Poskytovanie podrobných správ a dokumentov s popisom výstupov projektu.
  + **Stretnutia a workshopy:** Diskusia s kľúčovými zainteresovanými stranami o výstupoch projektu a ich spätná väzba.
  + **Zverejňovanie na webovom sídle:**

1. **Získanie spätnej väzby od kľúčových zainteresovaných strán:**

* **Cieľ:** Získať konštruktívnu spätnú väzbu od kľúčových zainteresovaných strán, ktorá pomôže zlepšiť kvalitu výstupov projektu.
* **Metódy:**
  + **Dotazníky:** Štruktúrované otázky na kvantifikáciu spätnej väzby a identifikáciu oblastí na zlepšenie.
  + **Rozhovory:** Pološtruktúrované otázky na hlbšie pochopenie vnímania kľúčových zainteresovaných strán a ich individuálnych potrieb.
  + **Skupinové diskusie:** Získanie rôznych perspektív a skupinového konsenzu ohľadom výstupov projektu.
  + **Recenzie:** Poskytnutie výstupov kľúčovým zainteresovaným stranám na recenziu a spätnú väzbu.

1. **Revízia výstupov na základe spätnej väzby:**

* **Cieľ:** Zapracovať spätnú väzbu od kľúčových zainteresovaných strán do výstupov projektu a zlepšiť tak ich relevantnosť a užitočnosť.
* **Metódy:**
  + **Analýza spätnej väzby:** Identifikácia kľúčových tém, oblastí na zlepšenie a opakujúcich sa trendov v spätnej väzbe.
  + **Prioritizácia zmien:** Určenie, ktoré zmeny spätnej väzby sú najdôležitejšie a najnaliehavejšie na implementáciu.
  + **Implementácia zmien:** Vnesenie zmien do výstupov projektu na základe prioritizovanej spätnej väzby.
  + **Testovanie a validácia:** Testovanie revidovaných výstupov a overenie, či spĺňajú požiadavky kľúčových zainteresovaných strán.

**Doplňujúce relevantné časti:**

* **Dokumentácia procesu verifikácie:** Zaznamenanie všetkých krokov procesu verifikácie, vrátane použitých metód, získaných dát a vykonaných zmien.
* **Komunikácia zmien:** Informovanie kľúčových zainteresovaných strán o všetkých zmenách, ktoré boli vykonané na základe ich spätnej väzby.
* **Monitorovanie a hodnotenie:** Sledovanie vplyvu zmien na výstupy projektu a hodnotenie ich efektívnosti v splnení cieľov projektu.

Verifikácia výstupov je dôležitou súčasťou každého projektu, ktorá umožňuje overiť, či boli splnené ciele a požiadavky projektu. Prezentácia výstupov kľúčovým zainteresovaným stranám, získanie ich spätnej väzby a revízia výstupov na základe tejto spätnej väzby je kľúčová pre zaistenie kvality a užitočnosti výstupov projektu.

**Spracovanie, distribúcia výsledkov a definovanie ďalšieho vývoja**

**Spracovanie výstupov:**

* **Vytváranie konečnej správy:** Komplexná správa, ktorá zhŕňa všetky aspekty projektu, vrátane cieľov, metód, výsledkov, záverov a odporúčaní. Správa bude jasná, stručná a ľahko pochopiteľná pre rôzne cieľové skupiny.
* **Vytváranie infografík a vizualizácií:** Vizuálne znázornenie dát a výsledkov projektu, ktoré uľahčuje pochopenie kľúčových informácií a trendov. Infografiky a vizualizácie by mali byť pútavé a ľahko interpretovateľné.
* **Vytváranie zhrnutí pre rôzne cieľové skupiny:** Krátke a zrozumiteľné zhrnutia kľúčových informácií projektu pre rôzne cieľové skupiny, ako napríklad pre laickú verejnosť, odbornú verejnosť alebo tvorcov politík, ktoré budú zverejnené na webovej stránke otvorenej vedy CVTI SR.

**Distribúcia výsledkov:**

* **Webová stránka:** Vytváranie webovej stránky projektu, ktorá bude slúžiť ako centrálny zdroj informácií o projekte, vrátane konečnej správy, infografík, vizualizácií, zhrnutí a ďalších relevantných materiálov.
* **Konferencie:** Prezentácia výsledkov projektu na konferenciách a workshopoch v relevantných oblastiach, aby sa o nich dozvedela širšia odborná verejnosť.
* **Publikácie:** Publikovanie výsledkov projektu v recenzovaných vedeckých časopisoch alebo odborných publikáciách, aby sa o nich dozvedela vedecká komunita a prispelo sa k rozvoju v danej oblasti.
* **Médiá:** Zdieľanie výsledkov projektu s médiami, aby sa o nich dozvedela laická verejnosť a zvýšilo sa povedomie o dôležitosti projektu a jeho dopadu na spoločnosť.

**Definovanie ďalšieho vývoja:**

* **Určenie oblastí, v ktorých je potrebný ďalší výskum:** Na základe výsledkov projektu identifikovať oblasti, ktoré si vyžadujú ďalšie skúmanie a hlbšie prehlbovanie poznatkov.
* **Vypracovanie odporúčaní pre politiky:** Formulovať odporúčania pre tvorcov politík na základe výsledkov projektu, ktoré by mohli pomôcť pri riešení relevantných spoločenských problémov alebo podporiť rozvoj v danej oblasti.

**Rozvoj nástrojov a zdrojov pre podporu otvorenej vedy:** Vytvárať nástroje a zdroje, ktoré uľahčujú zdieľanie dát a výsledkov projektu s ostatnými výskumníkmi a podporujú princípy otvorenej vedy.

**Aktivita 2 – Mechanizmus na finančnú podporu publikovania v režime otvoreného prístupu**

**Hlavné ciele aktivity:**

Publikovanie v režime otvoreného prístupu sa vo svetovej vedeckej komunikácii stáva štandardom vďaka výhodám transparentnosti, zvýšeného dosahu a citačného ohlasu. Možnosť využiť výhody tohto publikovania u renomovaných a medzinárodne uznávaných vydavateľov sú pre slovenských vedcov dlhodobo obmedzené z dôvodu vysokých nákladov na publikačné poplatky (article processing charge – APC v prípade článkov do vedeckých časopisov, book processing charge – BPC v prípade kníh), na ktorých financovanie výška grantov poskytovaných slovenskými grantovými agentúrami nepostačuje.

K cieľom Aktivity 2 patrí:


* redukovať ekonomickú bariéru v prístupe k otvorenému publikovaniu pre vedcov zo slovenských inštitúcií,
* podporiť kvalitné slovenské časopisy s otvoreným prístupom,
* zvýšiť viditeľnosť, dosah a konkurencieschopnosť slovenskej vedy a zvýšiť potenciál slovenských vedeckých pracovníkov v súťaži o európske grantové prostriedky.

Objem prostriedkov finančného mechanizmu je navrhnutý na základe dát o publikovaní slovenských vedcov v minulých rokoch ([Analýza APC poplatkov](https://doi.org/10.5281/zenodo.7184268) , CVTI SR 2022) zaplatených vedcami zo slovenských výskumných inštitúcií (CVTI SR, 2022), v ďalšom období sa bude prispôsobovať vývoju zaznamenanému vďaka monitoringu projektu (Aktivita 3, pozri nižšie).

Kľúčovými podmienkami financovania je, aby

* publikácia prešla overiteľne recenzným konaním,
* publikácia vychádza v spoľahlivom vedeckom časopise u spoľahlivého vydavateľa (overiteľný v bibliometrických databázach a databázach Directory of Open Access Journals, DOAJ/Directory of Open Access Books, DOAB) v kombinácii s budovaným zoznamom renomovaných vedeckých časopisov na Slovensku (whitelist).

Obr. 2 Schéma procesu fungovania mechanizmu na podporu financovania vedeckého publikovania formou otvoreného prístupu



Centrálne financovanie otvoreného publikovania pomôže vytvoriť rovnaké podmienky pre výskumníkov z inštitúcií, ktorí v súčasnej dobe z dôvodu obmedzených finančných zdrojov nemôžu dosiahnuť na úhradu vysokých APC/BPC poplatkov.

Meranie efektívnosti mechanizmu na finančnú podporu publikovania v režime otvoreného prístupu zahŕňa vyhodnotenie jeho vplyvu na rôzne zainteresované strany a výstupy zo slovenského výskumu. Ku kľúčovým metrikám patrí:

* + - 1. Indikátor prestíže: vydavateľov alebo vedeckých titulov, sledovanie metrík ako citovanosť alebo altmetriky,
      2. Indikátor prístupu: sledovanie metrík, ako sú stiahnutia a zobrazenia,
      3. Indikátor inklúzie: sledovanie ukazovateľov zastúpenia vedných disciplín, výskumných inštitúcií a regiónov,
      4. Indikátor tvorby politík: sledovanie ukazovateľov zmeny v inštitucionálnych politikách alebo inštitucionálnych postupoch v dôsledku aktivít centrálneho mechanizmu a i.

Systematickým meraním týchto ukazovateľov hodnoty za peniaze je možné priebežne posudzovať dopad mechanizmu na finančnú podporu publikovania v režime otvoreného prístupu a identifikovať oblasti na zlepšenie, ktoré podporia slovenských výskumníkov pri sprístupnení ich vedeckých výstupov medzinárodnej komunite.

Centralizovaná schéma financovania publikovania v režime otvoreného prístupu je zároveň spojená s dlhodobo udržateľným „whitelistom“ − zoznamom kvalitných vedeckých časopisov budovaným na mieru slovenskej akademickej a vedeckej komunity. Pomáha identifikovať výskumníkom renomované a dôveryhodné tituly/vydavateľstvá na uverejňovanie výsledkov ich vedeckej práce a vyhnúť sa pochybným (predátorským) praktikám a vydavateľom. Je budovaná z výstupov Agendového systému určeného na prideľovanie financií, hodnotenie, evidenciu a monitorovanie open access publikovania (Aktivita 3) ako aj participatívne v spolupráci so slovenskou výskumnou komunitou. Zástupcovia Vedeckej rady CVTI SR, zástupcovia výskumných inštitúcií, odborných spoločností, a etických komisií v transparentnom procese určia kvalitatívne kritériá a metodiku začleňovania časopisov do zoznamu dôveryhodných časopisov (whitelistu). Základom bude pozícia časopisu v medzinárodných databázach, bibliometrický profil a kvalitatívne posúdenie vedeckými expertami z daného odboru ako aj odporúčanie odbornej spoločnosti, nakoľko význam vedeckého časopisu dokážu plne vyhodnotiť len vedeckí pracovníci pôsobiaci v danom odbore. Mechanizmus na finančnú podporu otvoreného publikovania nebude refundovať publikačné poplatky na články smerujúce do publikácií, ktoré nespĺňajú kritériá whitelistu. Vylúčenie finančnej podpory pochybných vydavateľov a odborná diskusia spojená s tvorbou whitelistu v kombinácii so systematickým vzdelávaním študentov a mladých vedeckých pracovníkov v oblasti otvorenej vedy a publikačnej etiky (Aktivita 4) budú pôsobiť ako prevencia šírenia predátorského publikovania v slovenskej akademickej komunite. Zoznam dôveryhodných časopisov bude udržiavaný a priebežne dopĺňaný o nové časopisy v rámci mechanizmu podpory otvoreného publikovania.

Po ukončení projektu prebehne ex-post hodnotenie financovania otvoreného publikovania z centrálneho finančného mechanizmu v porovnaní s priamymi zmluvami s vydavateľmi.

Otvorená veda podporuje inovácie a spoluprácu tým, že uľahčuje zdieľanie a opätovné použitie výsledkov výskumu. Záverečné vyhodnotenie efektívnosti poskytovanej finančnej podpory počas projektu (podporené agendovým IS vytvoreným v rámci Aktivity 3 nižšie) umožní stanoviť strategické rozhodnutia ohľadom financovania otvoreného prístupu v ďalšom období – už zo štátneho rozpočtu.

Odborná personálna kapacita na aktivite bude zabezpečená predovšetkým internými pracovníkmi odboru podpory otvorenej vedy s predpokladaným úväzkom v rozsahu minimálne 3,5 FTE počas implementácie projektu (60 mesiacov). V prípade potreby sa využijú externí experti z výskumno-vývojového prostredia a IT.

**Základné výsledky, ktoré sa očakávajú:**

* odstránenie ekonomických bariér, ktoré v súčasnosti obmedzujú slovenských vedcov v publikovaní v režime otvoreného prístupu,
* maximalizovanie vplyvu a dosahu slovenského výskumu, rozvíjanie transparentnosti financovania a zvyšovanie viditeľnosti slovenskej vedy v medzinárodnom meradle,
* automatizovaný systém na žiadosti o čerpanie finančných prostriedkov.

**Na dosiahnutie cieľa aktivity bude potrebné zrealizovať:**

* realizácia procesnej analýzy:
* identifikácia počiatočného a konečného bodu a všetkých medzikrokov,
* identifikácia úzkych miest (*bottle-neckov*), kde môžu vznikať problémy, a  vystopovanie  pôvodných príčin,
* vypracovanie automatizovaného riešenia na spracovávanie žiadostí vedcov o financovanie publikačného poplatku,
* vypracovanie metodiky financovania vedeckého publikovania prostredníctvom open access mechanizmu (určenie jasnej a transparentnej politiky, určenie aké typy open access publikácií finančný mechanizmus podporuje, limity financovania na publikáciu, stanovenie kritérií oprávnenosti čerpania pre žiadateľov, alokácia zodpovedností, časových a finančných zdrojov, reporting a i.),
* určenie jasnej a transparentnej politiky mechanizmu na financovanie publikovania v režime otvoreného prístupu,
* vypracovanie akčného plánu na implementáciu riešenia.

Preplácanie bude realizované štandardným mechanizmom formou žiadosti o platbu.

**Aktivita 3 – Agendový systém prideľovania financií, hodnotenia, evidencie a monitorovania open access publikovania**

**Hlavné ciele aktivity:**

Cieľom Aktivity 3 je vytvoriť trvalý agendový systém na monitorovanie nákladov, evidenciu a manažment žiadostí, hodnotenie kvality, prideľovania financií a zvyšovanie transparentnosti spojených s publikovaním v režime otvoreného prístupu. V súčasnosti Slovensko nemá k dispozícii žiadny systematický nástroj na kontrolu a vyhodnocovanie investícií do otvoreného prístupu (napr. pri zmluvách s veľkými komerčnými vydavateľmi). Agendový systém poskytne príležitosť na monitorovanie zaplatených publikačných poplatkov s cieľom efektívneho usmerňovania finančných zdrojov na podporu excelentnosti výstupov slovenskej vedy a výskumu. S cieľom podporiť slovenských vedcov v  publikovaní v režime otvoreného prístupu Slovenská republika vybuduje finančný mechanizmus (Aktivita 2), pričom monitorovanie dát o zverejnených slovenských open access publikáciách zvyšuje transparentnosť celého mechanizmu, poskytuje prehľad o nákladoch spojených s týmto publikovaním a umožňuje jasný pohľad na hodnotu za peniaze. Agendový systém zároveň poskytne nástroj na manažment finančného mechanizmu (Aktivita 2) s možnosťou hlasovania o podpore konkrétnych publikácií v režime otvoreného prístupu, online manažment, príjem a registráciu žiadateľov a žiadostí.

Cieľom Aktivity 3 je zlepšenie efektivity financovania, podpora kvality publikácií a zviditeľnenie slovenského výskumu, identifikovanie renomovaných a dôveryhodných titulov na uverejňovanie výsledkov.

Agendový systém bude integrovaný minimálne s 8 externými databázami a jednou internou (CREPČ), z ktorých bude vyťažovať informácie a metadáta z externých zdrojov (bibliometrické databázy a analytické platformy) agreguje dáta o publikácia, nákladoch zaplatených za publikovanie slovenských vedeckých open access článkov (APC) a vedeckých open access kníh (BPC) u zahraničných vydavateľov vedeckého obsahu, zároveň v Aktivite 3 budú zohľadnené aj publikácie, ktoré neboli finančne podporené prostredníctvom mechanizmu na podporu publikačnej činnosti v režime otvoreného prístupu (cez Aktivitu 2).

**Zoznam a charakteristika zdrojových systémov\*:**

* **Unpaywall:** Databáza s viac ako 30 miliónmi OA článkov zozbieraných z rôznych zdrojov a repozitárov. Všetky položky sú opatrené DOI.
* **DOAJ:** Katalóg s viac ako 17 000 plne OA časopisov (bez hybridných modelov). Dodržiava prísne kritériá kvality a relevancie.
* **GRID:** Globálna databáza výskumných identifikátorov (PID) pre inštitúcie.
* **Crossref:** Platforma na prepojenie medzi vydavateľmi a prepojenie citovaných a citujúcich publikácií prostredníctvom PID. Poskytuje zoznam registrovaných časopisov, bibliografické údaje, citácie a odkazy.
* **Dimensions:** Bezplatná verzia na osobné použitie s menším výberom položiek, ale s väčším pokrytím ako WoS.
* **Web of Science (WoS):** Citačná databáza vydavateľstva Clarivate Analytics , ktorá na základe striktného selekčného procesu indexuje časopisov, konferenčné zborníky a knihy.
* **Scopus:** Citačná databáza vydavateľstva Elsevier s prísnymi kritériami selekčného procesu a pokrytím obsahu niekde medzi Dimensions a WoS.
* **OpenAPC:** Databáza o nákladoch na publikovanie OA s údajmi od inštitúcií, Crossref, PubMed a DOAJ. Kvalita a úplnosť údajov závisí od jednotlivých inštitúcií
* **CREPČ:** Centrálny register evidencie publikačnej činnosti (CREPČ) vznikol v roku 2007. Predstavuje bibliografickú databázu publikačnej činnosti vysokých škôl v SR (verejných, štátnych, súkromných). V súčasnosti obsahuje vyše 400 588 záznamov.

\*v rámci detailnej funkčnej a technickej analýzy môžu pribudnúť ďalšie dátové zdroje.

V zmysle vyťažovania dát z externých databáz budú vyťažované min. nasledujúce dáta:

1. **Autori:** meno autora, priezviska, afiliácie.
2. **Inštitúcia:** názov inštitúcie
3. **Krajina:** krajina autora alebo inštitúcie.
4. **Vydavateľ:** názov vydavateľa, ISSN, atď.
5. **Typ publikácie**: typ publikácie (článok, kniha, kapitola, atď.).
6. **Typ Open Access**: zlatý, zelený, bronzový, hybridný atď.
7. **ISSN / ISBN**
8. **Rok vydania**
9. **Verejná licencia**
10. **Intenzita podpory**
11. **Identifikačné číslo podpory**
12. **Jazyk publikácie**
13. **Téma publikácie:** základná a prípadne vedľajšia kategória.
14. **Metódy výskumu**
15. **Typ financovania a rozsah financovania (európske/národné granty apod.)**
16. **Dostupnosť full-textu:** priamy odkaz na full-text publikáciu

Agendový systém zároveň umožní grafické spracovanie dát a ich vizualizáciu:

Systém umožní rôzne grafické prehľady, napr. údaje o nákladoch vynaložených na open access publikovanie umožňujú hodnotenie rôznych modelov otvoreného publikovania. Tvorcovia politík tak môžu posúdiť nákladovú efektívnosť a udržateľnosť publikovania s otvoreným prístupom. Informácie získané z agendového IS pre prideľovanie financií, hodnotenie, evidenciu a monitorovanie OA publikovania sú dôležité na identifikáciu oblastí na zlepšenie a budúcich strategických rozhodnutí týkajúcich sa otvorenej vedy a otvoreného prístupu na Slovensku. Ďalšie funkcie grafického spracovania dát:

* **Interaktívne filtrovanie:** Používatelia si môžu interaktívne filtrovať dáta podľa rôznych kritérií, ako napríklad krajina, inštitúcia, rok publikovania a typ publikácie. To im umožňuje sústrediť sa na relevantné dáta a získať presnejšie výsledky.
* **Typy grafov:** IS ponúka širokú škálu typov grafov, vrátane stĺpcových grafov, koláčových grafov a čiarových grafov. Každý typ grafu je vhodný na zobrazenie rôznych typov údajov a umožňuje používateľom ľahko identifikovať trendy a vzťahy v dátach.
* **Tabuľky:** Tabuľky poskytujú podrobný prehľad údajov v čitateľnom formáte. Používatelia si môžu v tabuľkách filtrovať a triedenie údajov podľa rôznych kritérií a exportovať ich do formátu CSV.
* **Vizualizácia údajov:** Dáta sú vizualizované pomocou farieb a názvov, aby boli ľahko odlíšiteľné. To umožňuje používateľom rýchlo a jednoducho identifikovať relevantné informácie.
* **Legenda:** Legenda poskytuje informácie o tom, čo znamenajú farby a názvy v grafoch a tabuľkách. To uľahčuje používateľom pochopenie vizualizácií.
* **Porovnávanie dát:** Táto funkcia umožňuje používateľom porovnať dáta z rôznych projektov v rámci jedného grafu alebo tabuľky. To im umožňuje identifikovať rozdiely a podobnosti medzi projektami a získať hlbšie poznatky o daných témach.
* **Zdieľanie vizualizácií:** Používatelia majú možnosť zdieľať svoje vizualizácie s ostatnými používateľmi prostredníctvom odkazov alebo embedovania. To im umožňuje spolupracovať na analýze dát a šíriť svoje poznatky.

Komplexné monitorovanie výstupov publikovaných v režime open access umožní poskytnúť pohľad na šírenie a viditeľnosť slovenského výskumu v rámci akademickej komunity aj mimo nej. Agendový systém synergicky doplní Periodické hodnotenie výskumnej, vývojovej, umeleckej a ďalšej tvorivej činnosti (označované aj ako *VER 2022*), ktoré prebiehalo počas roku 2022 a ktoré posudzovalo kvalitu tvorivých výstupov slovenských výskumných pracovísk.

**Evidencia, manažment, správa a vyhodnocovanie:**

Modul evidencie, manažmentu, správy a vyhodnocovania publikačnej činnosti poskytuje CVTI SR komplexný nástroj na efektívne spravovanie mechanizmu určeného na podporu vedeckých publikácií a výskumov. Prostredníctvom tejto nástroja majú zodpovedné osoby možnosť rozhodovať o tom, ktoré publikácie a výskumy budú finančne podporené, a riadiť celý schvaľovací proces. Schvaľovací proces pozostáva z nasledujúcich fáz: "Zaevidované," "V procese," "Prerokované," "Schválené," "Neschválené."

Hlavné funkcie služby zahŕňajú:

**Správa mechanizmu:**

* Zodpovedné osoby majú prístup k jednotnému prehľadu o alokovaných finančných zdrojoch.
* Detailný prehľad o podporených publikáciách a jednotlivcoch.
* Agregované údaje o podporených inštitúciách.
* Informácie o zostávajúcom finančnom zostatku fondu.

**Schvaľovací proces:**

* Transparentné riadenie schvaľovacieho procesu publikácií a výskumov.
* Hlasovanie Vedeckej rady CVTI SR.
* Možnosť posúvať publikácie cez jednotlivé fázy schvaľovania.

**Správa užívateľov:**

* Správa prístupov ďalších užívateľov služby.
* Overovanie registrovaných užívateľov.

**Reporty a exporty:**

* Možnosť exportovať reporty podporených publikácií.
* Agregované dáta pre lepšiu analýzu a reportovanie.

**Služba evidencie výskumných inštitúcií**

Služba poskytuje ucelené informácie o publikačnej aktivite jednotlivých výskumných inštitúcií. Služba je zobrazená v dlaždicovom paginačnom formáte, kde jedna dlaždica prinalieha jednej inštitúcii.

V tomto rozhraní sa nachádzajú tieto sekcie s informáciami:

* Publikačná činnosť:

Sekcia zobrazuje tieto meniace sa informácie:

* Všetky publikované tituly
* Recenzované publikácie
* OA recenzované publikácie
* Kategorizácia otvoreného prístupu:
  + Diamantový
  + Zlatý
  + Hybridný
  + Zelený – publikovaný
  + Zelený – podaný
  + Bronzový
  + Zatvorené
* Podľa licencií ( a ich rôznych variácií)
  + CC-BY
  + CC-BY-SA
  + CC-BY-NC
  + CC-BY-ND
  + CC-BY-NC-SA
  + CC-BY-NC-ND
* Zdroj vydavateľstva ako napr. Wiley online library alebo Springer Nature
* Nákladovosť

Zobrazenie nákladov, dotácií a príspevkov spojených publikačnou aktivitou

* RPO (Research Performing Organisation, skr. RPO)

Zobrazenie RPO, teda výskumných inštitúcií podľa:

* počtu recenzovaných publikácií
* počtu OA recenzovaných publikácií
* vydavateľstvom sprostredkované OA (zlaté a hybridné) recenzované publikácie
* počtu recenzovaných publikácií s ORCID iD
* podľa priemerného počtu citácií na recenzované publikácie
* podľa priemerného počtu stiahnutí na recenzované publikácie

- Akademický dopad

- Všetky stiahnutia

- Priemerné stiahnutia na publikáciu

- Všetky citácie

- Priemerné citácie na publikáciu

**Služba administrátorského rozhrania**

Služba administrátorského rozhrania v Aktivity 3 slúži ako centrálny nástroj na správu a konfiguráciu platformy. Poskytuje oprávneným používateľom prístup k širokému spektru funkcií, ktoré im umožňujú efektívne riadiť a monitorovať rôzne aspekty systému.

**1. Popis interného rozhrania**

**Interné** rozhranie je webová aplikácia dostupná cez zabezpečené pripojenie. Oprávnení používatelia dostanú po prihlásení prístup k intuitívnemu rozhraniu s prehľadnou navigáciou a jasne definovanými funkcionalitami. Rozhranie je navrhnuté tak, aby bolo užívateľsky prívetivé a umožňovalo efektívnu prácu aj neskúseným používateľom.

**2. Podrobné funkcionality interného rozhrania**

**Interné** rozhranie ponúka nasledovné funkcionality:

**2.1 Správa informácií o knižných databázach:**

* Pridávanie, úprava a mazanie záznamov o knižných databázach
* Nastavenie parametrov na import a synchronizáciu údajov z externých zdrojov
* Definovanie kritérií na vyhľadávanie a filtrovanie záznamov
* Správa konfigurácie na zobrazovanie podrobných informácií o knižných databázach

**2.2 Manažment registrovaných používateľov:**

* Vytváranie, úprava a mazanie užívateľských účtov
* Manažment registrovaných používateľov cez prehľad počtu registrovaných jednotlivcov
* Schvaľovací proces registrovaných žiadateľov
* Priraďovanie rolí a oprávnení jednotlivým používateľom
* Správa kontaktných informácií a nastavení používateľských účtov
* Obnova hesiel a riešenie problémov s prihlásením

**2.3 Schvaľovanie a zamietanie žiadostí o príspevok na publikačnú činnosť:**

* Prehliadanie a posudzovanie prijatých žiadostí o príspevok
* Schvaľovanie alebo zamietanie žiadostí s možnosťou pridania komentárov a zdôvodnenia
* Evidencia schválených a zamietnutých žiadostí
* Odosielanie notifikácií žiadateľom o výsledku posudzovania

**2.4 Monitorovanie financií Fondu na podporu publikačnej činnosti:**

* Prehľad príjmov a výdavkov fondu
* Sledovanie zostatku na účte fondu
* Generovanie reportov o financovaní publikačnej činnosti
* Správa rozpočtu fondu a alokácia prostriedkov

**2.5 Ďalšie funkcionality:**

* Konfigurácia systémových nastavení a parametrov
* Správa logov a systémových udalostí
* Zálohovanie a obnova dát
* Poskytovanie technickej podpory a riešenie problémov

Odborná personálna kapacita na aktivite bude zabezpečená predovšetkým internými pracovníkmi odboru podpory otvorenej vedy s predpokladaným úväzkom v rozsahu minimálne 4 FTE počas implementácie projektu (60 mesiacov). V prípade potreby sa využijú externí experti z výskumno-vývojového prostredia a IT.

**Základné výsledky, ktoré sa očakávajú:**

* Agendový systém prideľovania financií, hodnotenia, evidencie a monitorovania open access publikovania poskytne údaje o:
  + množstve výstupov zverejnených v režime open access afiliovaných so slovenskými výskumnými a akademickými organizáciami;
  + trendoch v oblasti open access pre jednotlivé vedné disciplíny;
  + prehľad inštitucionálnej štruktúry v rámci slovenského vedeckého ekosystému
  + súčasných spôsoboch financovania open access,
  + portfóliu open access titulov/vydavateľstiev, kde vedeckí autori publikujú.
  + technologický mechanizmus na správu, manažment, evidenciu, vyhodnocovanie a finančnú podporu publikácií.

**Na dosiahnutie cieľa aktivity bude potrebné realizovať:**

* Vytvorenie trvalého agendového systému na monitorovanie a manažment nákladov spojených s publikovaním v režime otvoreného prístupu.
* Implementácia mechanizmu na evidenciu a riadenie žiadostí o finančnú podporu otvoreného prístupu.
* Zavedenie hodnotenia kvality publikácií a prideľovania financií na základe transparentných kritérií.
* Prepojenie agendového systému s minimálne 8 externými databázami a jednou internou (CREPČ) pre agregáciu dát o publikáciách a nákladoch.
* Zabezpečenie nástrojov pre grafickú vizualizáciu dát (interaktívne grafy, tabuľky, farebné znázornenie, porovnanie dát) pre analýzu nákladovej efektívnosti a strategické rozhodovanie.
* Implementácia možnosti hlasovania Vedeckej rady CVTI SR pre podporu vybraných publikácií v režime otvoreného prístupu.
* Zabezpečenie správneho schvaľovacieho procesu a transparentného spravovania finančného fondu s možnosťou hlasovania.
* Vytvorenie nástrojov na administráciu a manažment registrovaných používateľov, schvaľovanie žiadostí a sledovanie financií fondu na publikačnú činnosť.
* Integrácia analytických a bibliometrických nástrojov pre sledovanie akademického dopadu slovenských publikácií.Zavedenie systému pre reportovanie, zdieľanie dát a ukladanie záznamov o podporených publikáciách.
* Poskytnutie užívateľsky prívetivého administrátorského rozhrania pre efektívne riadenie a konfiguráciu systému a jeho modulov.
* Normalizácia a harmonizácia dát do formátu vhodného na analýzy;
* Stanovenie parametrov plánových analýz (dáta sústredné na status otvoreného prístupu, inštitúcia, vydavateľ, formy publikovania a informácie o financovaní výskumu a tematických oblastiach;
* Vytvorenie funkcií vyhľadávania a formátov exportu dát;

**Aktivita 4 - Agendový IS pre vzdelávanie, rozvoj zručností a budovanie kompetencií**

**Hlavné ciele aktivity:**

Cieľom Aktivity 4 je Agendový IS pre vzdelávanie, rozvoj zručností a budovanie kompetencií, vybudovanie centrálnej platformy pre vytváranie a správu virtuálnych študovní cieľovými skupinami NP na základe požiadaviek VŠ a poskytnutie min. 10 východiskových vzdelávacích setov pre oblasť OV. Zručnosti potrebné na implementáciu princípov otvorenej vedy pokrývajú široké rozpätie od správy vedeckých dát, právne aspekty až po zručnosti v oblasti vedeckej komunikácie. Je nevyhnutné zabezpečiť, aby mali vedecko-výskumní pracovníci na všetkých úrovniach prístup k profesionálnemu rozvoju a zodpovedajúcim zručnostiam na to, aby sa mohli plne zapojiť do otvorenej vedy. Vedecko-výskumní pracovníci budú mať k dispozícii centrálnu platformu na vzdelávanie, ktorá zahŕňa rôzne zdroje a autorov z vedecko-výskumnej obce. Táto platforma podporuje rozvoj prispôsobený jednotlivým fázam vedeckej a študijnej kariéry. Predstavuje významný posun v spôsobe využívania digitálnych technológií pre ďalšie vzdelávanie a celoživotný rozvoj vedecko-výskumných pracovníkov, akademikov a vysokoškolských študentov.

Online obsah bude prispôsobený na mieru jednotlivým vedeckým disciplínam, pričom digitálne virtuálne študovne vytvárajú nové možnosti pre vedeckú interdisciplinárnu spoluprácu, spoluprácu s akademickou a vedeckou komunitou, pravidelné aktualizovanie ich potrieb, ako aj dlhodobú udržateľnosť IS. Virtuálne študovne budú vybudované na verejných vysokých školách, verejných výskumných organizáciách a Slovenskej akadémii vied (ďalej len „SAV“) za účelom dlhodobého rozvíjania obsahu IS určeného pre všetky cieľové skupiny NP (sektor výskumných inštitúcií, SAV a jej ústavy); vedecko-výskumní a vývojoví pracovníci; akademický sektor (napr. vysoké školy, univerzity); študenti vysokých škôl; doktorandi, postdoktorandi a mladí výskumníci, ktorí etablujú vedeckú kariéru (s predbežným potenciálom 10 000 účastníkov vzdelávania)[[22]](#footnote-22) ; obce, mestá a regióny; neziskový sektor; podnikateľský sektor (vrátane fyzických a právnických osôb oprávnených na podnikanie).

Cieľom Aktivity 4 je pokryť vzdelávacie potreby vysokých škôl a SAV prostredníctvom centrálnej platformy na vytváranie virtuálnych študovní, čím sa zároveň zaistí prítomnosť v každom regióne Slovenska (kraje – Bratislavský, Trnavský, Nitriansky, Trenčiansky, Banskobystrický, Žilinský, Prešovský, Košický).

K úlohám virtuálnych študovní bude patriť šírenie povedomia o otvorenej vede na svojej inštitúcii, poradenstvo, tvorba otvoreného vzdelávacieho obsahu podľa potrieb akademickej komunity a udržiavanie vzdelávacieho systému, sieťovanie, zdieľanie skúseností medzi jednotlivými centrami a budovanie kompetencií (znalostí a praktických zručností) v oblasti vedeckej komunikácie, otvorenej vedy a integrity výskumu v akademickej komunite.

Agendový IS pre vzdelávanie, rozvoj zručností a budovanie kompetencií, bude určený pre tých, ktorí sa potrebujú dozvedieť viac o otvorenej vede alebo potrebujú rozvíjať stratégie a zručnosti na implementáciu postupov otvorenej vedy do svojich každodenných pracovných postupov, študijných materiálov a kurzov.

Agendový IS budú môcť využívať od vysokoškolských študentov až po správcov údajov, knihovníkov, správcov výskumu a postgraduálne školy. S cieľom uspokojiť ich potreby sa existujúce materiály rozšíria zo základných zdrojov na zdroje pokročilejšej úrovne. Rozvoj materiálov bude v kompetencii vlastníkov virtuálnych študovní.

Cieľom Aktivity 4 je zabezpečiť vzdelávanie a rozvoj zručností potrebných (nielen) pre otvorenú vedu prostredníctvom otvorených vzdelávacích zdrojov, poskytnutí interaktívnych vzdelávacích zdrojov a potrebných materiálov, metodík a smerníc na jednom kontaktnom mieste pre cieľové skupiny. Tento prístup je v súlade s Dlhodobým zámerom vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl.

V rámci realizácie Aktivity 4 CVTI SR zabezpečí technické a prevádzkové zabezpečenie centrálnej vzdelávacej platformy. Tým sa umožní výskumníkom, výskumným organizáciám a vysokým školám vytvoriť nové interoperabilné virtuálne študovne a podnieti sa odborná diskusia, pridávanie obsahu a jeho konzumácia v online prostredí. CVTI SR v rámci Aktivity 4 zabezpečí:

* Poskytovanie možnosti neobmedzeného zakladania digitálnych priestorov na distribúciu a uchovávanie otvorených vzdelávacích zdrojov overenými používateľmi;
* Eliminovať (terminovať) potrebu programátorských zručností na zakladanie digitálnych priestorov;
* Poskytovať systémové rozhranie na prácu a vyhodnotenie predmetných dokumentov a súborov;
* Poskytnúť komplexnú webovú čítačku, ktorá umožňuje zainteresovaným cieľovým skupinám prehliadať dielo, komentovať, zdieľať, približovať a odďaľovať, zvýrazňovať v 4 farbách, vytvárať záložky, automaticky generovať obsah diela, tmavý režim, kolaboráciu viacerých výskumníkov a užívateľov v jednom momente a vytvárať diela cez zdieľaný editor;
* Možnosť prihlasovania a sprístupnenia centrálneho vzdelávania, podujatí a informácii spojených so začínaním a prevádzkovaním vzdelávacej aktivity v oblasti vedeckej komunikácie a otvorenej vedy;
* Vytvoriť prístup pre správcov virtuálnych študovní vytvárať, spravovať, manažovať a vyhodnocovať kurzy a online vzdelávanie prostredníctvom LMS;
* Užívatelia a správcovia virtuálnych študovní majú možnosť nahrávať vlastný vzdelávací obsah, vytvárať testy, interaktívne kurzy, školenia, monitorovanie pokroku a certifikácia
* Virtuálna študovňa bude obsahovať diskusné fóra na konkrétne témy pre zabezpečenie rozvoja zručností a podnecovanie odbornej diskusie v oblasti vzdelávania.
* Vytvoriť digitálne rozhranie, ktoré poskytuje možnosť zoskupovania dát a výstupov pod jednotlivé profily publikujúcich používateľov;
* Umožňovať funkcionalitu, ktorá zabezpečuje interaktívnu prácu so súbormi;

**Ďalšie funkcie Agendového IS určeného na vzdelávanie:**

Bude zabezpečený mobilný prístup, registrácia, vyhľadávanie a filtrovanie, správa používateľov a organizácií, riadenie prístupu, manažment zdrojov.

**Kolaboratívne funkcie agendového IS vzdelávania:**

* Tvorba dokumentu: spôsob participácie viacerými tvorcami obsahu alebo členov virtuálnej študovne na naplnenie predmetným obsahom alebo výskumnými otázkami, či pracovnými dokumentami. Rôzni používatelia, ktorí sa pripoja do špecifickej virtuálnej študovne, budú mať možnosť spoločne v reálnom čase upravovať obsah dokumentu (napr. textový dokument vo formáte .doc, .docx).
* Vytváranie revízií a komentárov

**Typy dokumentov nahrávané cieľovými skupinami:**

* **Publikácie**: Vedecké a výskumné publikácie, ktoré obsahujú výsledky výskumov a štúdií. Tieto publikácie budú ľahko dostupné a prehľadné pre všetkých používateľov. Každý zainteresovaný subjekt bude mať možnosť prispievať vlastnými publikáciami (vzdelávacími zdrojmi) do vytvorenej virtuálnej študovne.
* **Audio súbory**
* **Video súbory**
* **Vzdelávacie programy a školenia**: Informácie o dostupných programoch a školeniach pre výskumníkov a odborníkov, vrátane obsahu programov, termínov a možností registrácie.
* **Diskusné fóra**: Platformy pre odborné diskusie a výmenu skúseností medzi výskumníkmi, ktoré podporujú spoluprácu a zdieľanie vedomostí.
* **Legislatívne dokumenty**: Nariadenia a smernice, ktoré upravujú výskumnú činnosť a ochranu dát.
* **Metodické usmernenia**: Pokyny a metodiky na realizáciu výskumných projektov a správne používanie dát. Pomáhajú zvyšovať kvalitu výskumu a zabezpečujú štandardizáciu postupov.

**Odporúčania**: Odporúčania výskumníkov v rámci zabezpečenia odovzdávania informácií prostredníctvom zdieľania informácií cez Knowledge base system.

Odborná personálna kapacita na aktivite bude zabezpečená predovšetkým internými pracovníkmi odboru podpory otvorenej vedy s predpokladaným úväzkom v rozsahu minimálne 4 FTE počas implementácie projektu (60 mesiacov). V prípade potreby sa využijú externí experti z výskumno-vývojového prostredia a IT.

Súčasťou Aktivity 4 je aj vytvorenie siete verejných virtuálnych študovní na verejných a štátnych vysokých školách, SAV, výskumných organizáciách, ktoré budú podporovať vzdelávania v regiónoch a zabezpečovať dlhodobú udržateľnosť agendového IS.

Medzi hlavné ciele patria:

* Vytvorenie agendového informačného systému pre vzdelávanie a rozvoj zručností v otvorenej vede, vrátane správy virtuálnych študovní.
* Poskytnutie centrálnej platformy s aspoň 10 vzdelávacími setmi na podporu princípov otvorenej vedy.
* Zabezpečenie prístupu k profesionálnemu rozvoju pre vedecko-výskumných pracovníkov, prispôsobenému rôznym fázam kariéry.
* Uľahčenie interdisciplinárnej spolupráce a aktualizácie obsahu v spolupráci s akademickou komunitou.
* Vybudovanie virtuálnych študovní na vysokých školách a výskumných organizáciách po celom Slovensku, pokrývajúc všetky regióny.
* Šírenie povedomia o otvorenej vede prostredníctvom poradenstva, tvorby vzdelávacieho obsahu, a udržiavania systému pre akademickú komunitu.
* Rozvoj interaktívneho online obsahu na mieru jednotlivým vedeckým disciplínam a zabezpečenie online kolaborácie.
* Umožnenie publikovania, kategorizácie a vyhľadávania vzdelávacích zdrojov a zdieľanie odborných poznatkov prostredníctvom diskusných fór.
* Implementácia nástroja na vytváranie, nahrávanie a zdieľanie digitálnych vzdelávacích zdrojov s metadátami.
* Poskytovanie komplexného používateľského rozhrania pre interakciu s otvorenými vzdelávacími zdrojmi a riadenie prístupu.
* Vytvorenie udržateľnej siete virtuálnych študovní na podporu regionálneho vzdelávania a rozvoja otvorenej vedy v SR.

1. **Predpokladaný časový rámec**

|  |  |
| --- | --- |
| **Predpokladaný dátum vyhlásenia výzvy vo formáte mesiac/rok** | 12/2024 |
| **Predpokladaná doba realizácie NP v mesiacoch** | 60 |

*Termíny v tabuľke nie sú záväzné.*

1. **Finančný rámec[[23]](#footnote-23)**
2. **žiadateľa**

|  |  |  |
| --- | --- | --- |
| **Fond** | Európsky fond regionálneho rozvoja | |
| **Celkové oprávnené výdavky NP podľa kategórie regiónu[[24]](#footnote-24) (v EUR)** | menej rozvinutý región | 10 058 107,00 € |
| viac rozvinutý región | 6 259 393,00 € |
| **Zdroj EÚ podľa kategórie regiónu[[25]](#footnote-25) (v EUR)** | menej rozvinutý región | 8 549 390,95 € |
| viac rozvinutý región | 2 503 757,20 € |
| **Zdroj ŠR podľa kategórie regiónu[[26]](#footnote-26) (v EUR)** | menej rozvinutý región | 1 508 716,05 € |
| viac rozvinutý región | 3 755 635,80 € |
| **Vlastné zdroje prijímateľa[[27]](#footnote-27) podľa kategórie regiónu[[28]](#footnote-28) (v EUR)** | neaplikuje sa |  |
| neaplikuje sa |  |
| **Miera spolufinancovania (v %)** | Zdroj EÚ | 67,74 % |
| Štátny rozpočet SR | 32,26 % |
| Prijímateľ | 0,00 % |
| **Uplatňovanie špecifického pravidla financovania[[29]](#footnote-29) (ak relevantné)** |  | |
| **Zdroj pro-rata (v %)** | menej rozvinutý región |  |
| viac rozvinutý región |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** | Na tento projekt bude aplikovaný princíp, na základe ktorého podiel alokácie zodpovedajúci podielu zamestnancov VaV, vrátane študentov doktorandského a druhého stupňa vysokoškolského štúdia pôsobiacich v BSK (38,36 %) bude financovaný zo zdrojov VRR. Podiel BSK na celkovom počte zamestnancov a študentov VaV v SR je 38,36 % podľa údajov SK CRIS3. Tento typ projektov je implementovaný v obidvoch kategóriách regiónov, pričom uvedené stanovenie pomeru medzi VRR a MRR je zadefinované v dokumente „Financovanie operácií, ktoré zahŕňajú viac ako jednu kategóriu regiónov. Národné projekty v gescii Ministerstva školstva, vedy, výskumu a športu SR v rámci Priority 1P1 Veda, výskum a inovácie“, verzia 1.0. | |

1. **partnera (ak relevantné)**

|  |  |  |
| --- | --- | --- |
| **Fond** | Vyberte položku. | |
| **Celkové oprávnené výdavky NP podľa kategórie regiónu[[30]](#footnote-30) (v EUR)** | Vyberte položku. |  |
| Vyberte položku. |  |
| **Zdroj EÚ podľa kategórie regiónu[[31]](#footnote-31) (v EUR)** | Vyberte položku. |  |
| Vyberte položku. |  |
| **Zdroj ŠR podľa kategórie regiónu[[32]](#footnote-32) (v EUR)** | Vyberte položku. |  |
| Vyberte položku. |  |
| **Vlastné zdroje partnera[[33]](#footnote-33) podľa kategórie regiónu[[34]](#footnote-34) (v EUR)** | Vyberte položku. |  |
| Vyberte položku. |  |
| **Miera spolufinancovania (v %)** | Zdroj EÚ |  |
| Štátny rozpočet SR |  |
| Partner |  |
| **Zdroj pro-rata (v %)** | Vyberte položku. |  |
| Vyberte položku. |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** |  | |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou k oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

Indikatívny rozpočet bol pripravovaný a stanovaný v súlade s vyhláškou č. 401/2023 Z.Z. Ceny jednotlivých položiek v rámci aktivít projektu, ktoré majú najmä IT charakter boli stanovené v zmysle Cost-benefit analýzy a vychádzajú z popisu funkčných a nefunkčných technických požiadaviek, ale aj z prieskumu trhu. Cost-benefit analýza, ako súčasť projektovej dokumentácie bola podrobená oponentúre a procesu pripomienkovania SITVS MIRRI so súhlasným výsledkom / stanoviskom hodnotenia. Link na schválenú projektovú dokumentáciu je uvedený v bode číslo „13. Ďalšie informácie o národnom projekte“ v predmetnom dokumente. Ostatné výdavky, ktoré sú súčasťou indikatívneho rozpočtu (napr. mzdové výdavky) boli stanovené na základe aktuálnej mzdovej politiky žiadateľa a alokácie odborných kapacít, ktorými žiadateľ disponuje.

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby, ktorej výška je stanovená v nariadení, sa spôsob stanovenia sadzby nepožaduje.*

V rámci projektu bude využité zjednodušené vykazovanie.

*V prípade, že žiadateľ/partner poskytuje finančný príspevok užívateľovi, identifikujte v tabuľke nižšie, o ktoré skupiny výdavkov ide.*

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** | **250 000,00 €** | **Zmapovanie súčasného stavu problematiky otvorenej vedy na slovenských verejných akademických a vedeckých inštitúciách** |
| 518 – Ostatné služby | 150 000,00 € | Analýza súčasného stavu prostredia otvorenej vedy na slovenských akademických a vedeckých inštitúciách, ktorá zároveň poskytne presné vstupné údaje ku kompletizácii aktivít národného projektu. Výdavky pozostávajú z analýzy, kvalitatívnych a kvantitatívnych výskumov. |
| 521 – Mzdové výdavky | 100 000,00 € | Interný odborný personál, externý odborný personál – domáci / zahraničný v súvislosti s Aktivitou 1 |
| **Aktivita 2** | **7 663 299,78 €** | **Mechanizmus na finančnú podporu publikovania v režime otvoreného prístupu** |
| 35 - Dotácie | 7 003 299,78 € | Mechanizmus na finančnú podporu publikovania v režime otvoreného prístupu určený pre slovenských vedcov na refundáciu nákladov na publikačné poplatky (article processing charge - APC v prípade článkov do vedeckých časopisov, book processing charge - BPC v prípade kníh) u renomovaných a medzinárodne uznávaných vydavateľov. Skupina výdavkov stanovená v predmetnej rozpočtovej položke bude uplatnená v zmysle inštitútu užívateľa. |
| 521 – Mzdové výdavky | 660 000,00 € | Interný odborný personál, externý odborný personál – domáci / zahraničný v súvislosti s Aktivitou 2 |
| **Aktivita 3** | **3 941 285,70 €** | **Agendový systém prideľovania financií, hodnotenia, evidencie a monitorovania open access publikovania** |
| 013 - Softvér | 3 071 285,70 € | Technologické vytvorenie agendového systému prideľovania financií, hodnotenia, manažmentu, evidencie a monitorovania open access publikovania  Jedná sa o externé náklady na zabezpečenie aktivity, pričom ide o nevyhnutné výdavky na zabezpečenie cieľov projektu a ich kalkulácia vychádza z metodiky UCP ako aj na základe odhadov pre potreby zabezpečenia licencií pre projekt.  Výdavky pozostávajú z katalógu požiadaviek, open-source softvérových riešení, implementácie, konfigurácie, inštalácie, prispôsobenia a vývoj softvéru pre potreby CVTI SR, integračných poplatkov na 12 externých knižných databáz a rozšírenej záruky počas doby udržateľnosti NP.  Rozpočet 013 - Sofvér pre Aktivit 3 pozostáva z:   * Implementačné služby vrátane rozšírenej záručnej doby:  2 212 594,08 EUR s DPH * Implementácia a dodanie krabicových SW riešení vrátane konfigurácie, inštalácie a prispôsobia SW:  798 691,62 EUR s DPH * Integračné poplatky na externé databázy: 60 000 EUR s DPH |
| 521 – Mzdové výdavky | 870 000,00 € | Interný odborný personál, externý odborný personál – domáci / zahraničný v súvislosti s Aktivitou 3 |
| **Aktivita 4** | **3 395 414,52 €** | **Agendový IS pre vzdelávanie, rozvoj zručností a budovanie kompetencií** |
| 013 - Softvér | 2 325 165,71 € | Technologické vytvorenie agendového IS pre vzdelávanie, rozvoj zručností a budovanie kompetencií.  Jedná sa o externé náklady na zabezpečenie aktivity, pričom ide o nevyhnutné výdavky na zabezpečenie cieľov projektu a ich kalkulácia vychádza z metodiky UCP ako aj na základe odhadov pre potreby zabezpečenia licencií pre projekt.  Výdavky pozostávajú z katalógu požiadaviek, open-source softvérových riešení, implementácie, konfigurácie, inštalácie, prispôsobenia a vývoj softvéru pre potreby CVTI SR, integračných poplatkov na 12 externých knižných databáz a rozšírenej záruky počas doby udržateľnosti NP.  Rozpočet 013 - Sofvér pre Aktivitu 4 pozostáva z:   * Implementačné služby vrátane rozšírenej záručnej doby: 900 818,08 EUR s DPH * Implementácia a dodanie krabicových SW riešení vrátane konfigurácie, inštalácie a prispôsobia SW: 1 424 347,63 EUR s DPH |
| 518 – Ostatné služby | 200 000,00 € | Výdavky na konferencie, workshopy, semináre a obdobné podujatia – zahŕňajú výdavky na organizáciu a zabezpečenie realizácie konferencií alebo obdobných aktivít organizovaných pre účely projektu. |
| 512 - Cestovné náhrady | 70 248,81 € | Účasť na odborných podujatiach, seminároch, stretnutiach, konzultáciách, workshopoch a konferenciách s cieľom získavania aktuálnych informácií a oboznamovanie sa s najlepšími príkladmi v oblasti podpory otvorenej vedy |
| 521 – Mzdové výdavky | 800 000,00 € | Interný odborný personál, externý odborný personál – domáci / zahraničný v súvislosti s Aktivitou 4. |
| **Hlavné aktivity spolu** | **15 250 000,00 €** |  |
| **Podporné aktivity** | | |
| **Paušálna sadzba** | **1 067 500,00 €** |  |
| 907 Paušálna sadzba na nepriame výdavky | 1 067 500,00 € | Paušálne výdavky  Výška je stanovená prostredníctvom zjednodušeného vykazovania výdavkov. V rámci projektu predpokladáme rozpočtovanie paušálnych výdavkov na podporné činnosti vo výške 7% z oprávnených priamych nákladov projektu. |
| **Podporné aktivity SPOLU** | **1 067 500,00 €** |  |
| **CELKOM** | **16 317 500,00 €** |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

*Ostatné zmeny v rozpočte projektu (napr. doplnenie novej skupiny výdavkov, vypustenie skupiny výdavkov, zvýšenie alebo zníženie výšky oprávnených výdavkov v rámci skupín výdavkov a pod.) nie je potrebné predkladať na schválenie príslušnej komisii pri Monitorovacom výbore pre Program Slovensko 2021 – 2027.*

1. **Ďalšie informácie o národnom projekte**

*Definuje riadiaci orgán / sprostredkovateľský orgán, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme Ministerstva investícií, regionálneho rozvoja a informatizácie Slovenskej republiky* [*https://metais.vicepremier.gov.sk/*](https://metais.vicepremier.gov.sk/)*).*

Link k projektovej dokumentácií v metaIS: <https://metais.vicepremier.gov.sk/detail/Projekt/09941f4e-0395-4c4f-b1f2-538dc0ee9fac/cimaster?tab=basicForm>

**Udržateľnosť projektu:**

Po ukončení projektu zabezpečí CVTI SR všetky technické a personálne zdroje nevyhnutné na prevádzkovanie výstupov projektu „Národný ekosystém otvorenej vedy“ počas celého obdobia udržateľnosti projektu bez toho, aby CVTI SR požadovalo navýšenie rozpočtu na danú úlohu, alebo na iné úlohy resp. osobné výdavky zamestnancov z dôvodu nepostačujúceho rozpočtu.

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb. [↑](#footnote-ref-1)
2. Uviesť aj názov sekcie, ak je to relevantné. Žiadateľom je osoba, ktorá žiada o poskytnutie príspevku do nadobudnutia účinnosti zmluvy o poskytnutí nenávratného finančného príspevku alebo právoplatnosti rozhodnutia podľa § 13 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, alebo osoba, ktorá predkladá zámer NP. [↑](#footnote-ref-2)
3. Pod partnerom sa rozumie partner ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [↑](#footnote-ref-3)
4. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-4)
5. Zo zoznamu sa vyberie:

   "**áno**" v prípade, ak sa projekt plánuje realizovať výhradne v lokalitách Atlasu rómskych komunít a bude financovaný z alokácie so špecifickým určením pre marginalizované rómske komunity,

   "**nie**" v prípade, ak sa projekt neplánuje realizovať v lokalitách Atlasu rómskych komunít a nebude financovaný z alokácie so špecifickým určením pre marginalizované rómske komunity,

   "**čiastočne**" v prípade, ak sa celý projekt, resp. aj časť projektu plánuje realizovať v lokalitách Atlasu rómskych komunít a nebude financovaný z alokácie so špecifickým určením pre marginalizované rómske komunity,

   "**nepriamo**" v prípade, ak sa:

   projekt plánuje realizovať bez potreby sledovať prepojenie na lokality Atlasu rómskych komunít, čiastočne bude financovaný z alokácie so špecifickým určením pre marginalizované rómske komunity a realizácia projektu predpokladá vplyv aj na marginalizované rómske komunity – tento vplyv sa bližšie uvádza v rámci rámcového popisu projektu.

   projekt plánuje realizovať bez potreby sledovať prepojenie na lokality Atlasu rómskych komunít, nebude financovaný z alokácie so špecifickým určením pre marginalizované rómske komunity, ale realizácia projektu môže mať vplyv aj na marginalizované rómske komunity. [↑](#footnote-ref-5)
6. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky.

   Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, Rámec implementácie fondov a metodický dokument č. 2 riadiaceho orgánu pre Program Slovensko neobmedzujú, resp. nevylučujú možnosť spojiť dva schválené zámery národných projektov do jednej výzvy, resp. na jeden schválený zámer národného projektu vyhlásiť dve výzvy na predloženie národných projektov. V takýchto prípadoch bude riadiaci orgán posudzovať výzvu tak, aby boli splnené všetky parametre schváleného/schválených zámeru/zámerov národného projektu berúc na zreteľ povolené odchýlky. [↑](#footnote-ref-6)
7. V prípade Fondu na spravodlivú transformáciu sa vyberie "-". [↑](#footnote-ref-7)
8. V súlade s informačným monitorovacím systémom. [↑](#footnote-ref-8)
9. V prípade, ak ide o prijímateľa, ktorý nie je určený v Programe Slovensko, alebo ktorého kompetencie nevyplývajú z osobitných predpisov podľa zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, príslušná komisia pri Monitorovacom výbore pre Program Slovensko schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-9)
10. Zapojenie, resp. nezapojenie partnera ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov do implementácie projektu nie je predmetom vypĺňania tejto časti zámeru NP. [↑](#footnote-ref-10)
11. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia (ďalej len „NSU“). [↑](#footnote-ref-11)
12. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-12)
13. Povinnosť uvádzať minimálne jeden merateľný ukazovateľ výsledku neplatí pre nasledovné výnimky:

    projekty technickej pomoci (okrem aktivít technickej pomoci zameraných na financovanie informačných systémov, Centrálneho plánu vzdelávania, vzdelávania administratívnych kapacít a materiálovo-technického zabezpečenia),

    projekty návratnej finančnej pomoci,

    projekty v rámci, ktorých je cieľová skupina:

    a) totožná s účastníkmi projektu,

    b) bude monitorovaná prostredníctvom spoločných merateľných ukazovateľov programu – výsledku v súlade s prílohou I nariadenia EP a Rady (EÚ) 2021/1057 o ESF+ (karta účastníka) a súčasne platí jedna z dvoch nasledujúcich pod podmienok: projekty sú financované z ESF+, alebo projekty sú financované FST v súlade s čl. 8 písm. k) až m) nariadenia EP a Rady (EÚ) 2021/1056 o FST.

    typy akcií, pre ktoré neboli stanovené výsledkové merateľné ukazovatele programu a pre ktoré nie je zmysluplné stanovovať kvantifikované výsledky t. j. merateľné ukazovatele projektu. Popis cieľa projektu predstavujúci výsledok. Ide napríklad o intervencie zamerané na obstaranie štúdií alebo projektovej dokumentácie a pod. Riadiaci orgán pre Program Slovensko osobitne posudzuje potenciál zámeru národného projektu generovať kvantifikovateľné výsledky v podobe merateľných ukazovateľov projektu, ktorých definovanie je preferované. [↑](#footnote-ref-13)
14. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-14)
15. Uvádza sa kód merateľného ukazovateľa projektu, nie kód spoločného, resp. špecifického merateľného ukazovateľa programu. Ak merateľný ukazovateľ projektu ešte nemá pridelený kód, uvádza sa „n/a“. [↑](#footnote-ref-15)
16. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-16)
17. Ak iný údaj ešte nemá pridelený kód, uvádza sa „n/a“. [↑](#footnote-ref-17)
18. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-18)
19. Užívateľ sa na rozdiel od partnera nepodieľa na realizácii projektu žiadateľa, ale môže využiť finančný príspevok na realizáciu aktivít definovaných poskytovateľom vo výzve (napr. nákup a inštalácia kotla). Podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, užívateľom je osoba, ktorej prijímateľ alebo partner poskytuje finančné prostriedky z príspevku na základe predchádzajúceho súhlasu poskytovateľa a v súlade so zmluvou uzavretou medzi prijímateľom a užívateľom alebo partnerom a užívateľom alebo iným obdobným právnym vzťahom medzi prijímateľom a užívateľom alebo partnerom a užívateľom. [↑](#footnote-ref-19)
20. Uvádza sa typ subjektu/osôb (napr. neverejní poskytovatelia soc. služieb, dlhodobí uchádzači o zamestnanie), alebo právna forma. [↑](#footnote-ref-20)
21. FAIR je skratka zložená z pojmov **Findable** (Nájditeľné - **Metadáta a dáta by mali byť jednoducho nájditeľné pre človeka aj pre počítač**), **Accessible** (Prístupné - **Ak používateľ nájde požadované dáta, potrebuje vedieť, ako sú prístupné**), **Interoperable** (Interoperabilné - **Metadáta by mali využívať formálny, dostupný, zdieľaný a široko aplikovateľný jazyk pre znalostnú reprezentáciu**) a **Reusable** (Opätovne použiteľné – **Kvôli optimalizovaniu opätovného použitia dát by mali byť dáta aj metadáta dobre opísané).** [↑](#footnote-ref-21)
22. VŠ študenti I.,I., a III stupňa štúdia: [https://www.cvtisr.sk/cvti-sr-vedecka-kniznica/informacie-o-skolstve/statistiky/statisticka-rocenka-publikacia/statisticka-rocenka-vysoke-skoly. Výskumní pracovníci SAV: html?page\_id=9596](https://www.cvtisr.sk/cvti-sr-vedecka-kniznica/informacie-o-skolstve/statistiky/statisticka-rocenka-publikacia/statisticka-rocenka-vysoke-skoly.%20Výskumní%20pracovníci%20SAV:%20html?page_id=9596), <https://www.sav.sk/php/download_doc.php?doc_hash=48054&doc_no=12456> [↑](#footnote-ref-22)
23. Finančný rámec je potrebné uvádzať za celý NP spolu a v prípade financovania NP z viacerých priorít/špecifických cieľov, aj v rozdelení podľa špecifických cieľov. [↑](#footnote-ref-23)
24. V prípade Kohézneho fondu vyberte „neaplikuje sa“. [↑](#footnote-ref-24)
25. V prípade Kohézneho fondu vyberte „neaplikuje sa“. [↑](#footnote-ref-25)
26. V prípade Kohézneho fondu vyberte „neaplikuje sa“. [↑](#footnote-ref-26)
27. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-27)
28. V prípade Kohézneho fondu vyberte „neaplikuje sa“. [↑](#footnote-ref-28)
29. Uveďte konkrétne číslo tabuľky a jej názvu podľa Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027. [↑](#footnote-ref-29)
30. V prípade Kohézneho fondu vyberte „neaplikuje sa“. [↑](#footnote-ref-30)
31. V prípade Kohézneho fondu vyberte „neaplikuje sa“. [↑](#footnote-ref-31)
32. V prípade Kohézneho fondu vyberte „neaplikuje sa“. [↑](#footnote-ref-32)
33. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-33)
34. V prípade Kohézneho fondu vyberte „neaplikuje sa“. [↑](#footnote-ref-34)