**Zámer národného projektu[[1]](#footnote-2)**

**Názov národného projektu (ďalej aj „NP“): Zvyšovanie zručností a povedomia cieľových skupín o prínosoch digitalizácie**

**Žiadateľ**[[2]](#footnote-3)**:**

|  |  |
| --- | --- |
| **Obchodné meno/názov** | Národná koalícia pre digitálne zručnosti a povolania Slovenskej republiky |
| **Právna forma** | Záujmové združenie právnických osôb |
| **Sídlo** | Bottova 7939/2A, 81109, Bratislava - mestská časť Staré Mesto, Slovenská republika |
| **IČO** | 52828123 |

**Poskytovateľ: Ministerstvo investícií, regionálneho rozvoja a informatizácie SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| **Obchodné meno/názov** | N/A |
| **Právna forma** | N/A |
| **Sídlo** | N/A |
| **IČO** | N/A |
| **Zdôvodnenie potreby partnera NP[[3]](#footnote-4)** | N/A |
| **Kritériá pre výber partnera[[4]](#footnote-5)** | N/A |
| **Má partner jedinečné postavenie na implementáciu týchto aktivít?**  **Ak áno, na akom základe?** | N/A |

*V prípade viacerých partnerov, doplňte údaje za každého partnera.*

**Sumárne informácie o NP**

|  |  |
| --- | --- |
| **Celkové oprávnené výdavky NP (v EUR)** | 9 944 464,64 Eur |
| **Miesto realizácie projektu (na úrovni kraja, resp. celé územie Slovenskej republiky)** | Celé územie SR |
| **Identifikácia hlavných cieľových skupín (ak relevantné)** | Hlavnou cieľovou skupinou sú Seniori - Občania vo veku viac ako 65 rokov. |
| **Projekt so špecifickým určením pre marginalizované rómske komunity[[5]](#footnote-6)** | nepriamo |

**Začlenenie národného projektu v štruktúre Programu Slovensko[[6]](#footnote-7)**

|  |  |
| --- | --- |
| **Cieľ politiky súdržnosti[[7]](#footnote-8)** | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| **Priorita** | 1P1 Veda, výskum a inovácie |
| **Špecifický cieľ** | RSO1.4 Rozvoj zručností pre inteligentnú špecializáciu, priemyselnú transformáciu a podnikanie |
| **Opatrenie (ak relevantné)** | 1.4.2 Digitálne zručnosti prispôsobené doménam RIS3 a potrebám priemyselnej a zelenej transformácie |
| **Súvisiace typy akcií[[8]](#footnote-9)** | Podpora vzdelávacích iniciatív, aktivít a programov (vrátane pilotných aktivít) vychádzajúcej z iniciatívy Európskej komisie Digital Skills and Jobs Coalition striktne pre potreby domén RIS3. |

**Zákonné požiadavky**

**§ 23 ods. 3 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov**

1. **Dôvod určenia prijímateľa NP[[9]](#footnote-10)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné / unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Prijímateľom projektu je Národná koalícia pre digitálne zručnosti a povolania Slovenskej republiky. Národná koalícia pre digitálne zručnosti a povolania Slovenskej republiky (ďalej aj ako „Digitálna koalícia“) je záujmové združenie právnických osôb založené Ministerstvom financií SR (ďalej len „MF SR“) a IT Asociáciou Slovenska. Digitálna koalícia (<https://ives.minv.sk/rez/registre/pages/detailzzpo.aspx?id=224997>) vznikla dňa 9.12.2019 predovšetkým na podporu a zabezpečovanie činnosti a aktivít iniciatívy Digitálnej koalície, pre posilnenie digitálnych zručností u všetkých skupín obyvateľstva (široká verejnosť, podnikateľský sektor, verejná sprava a samospráva) a pre podporu a zabezpečovanie činnosti a aktivít iniciatívy Európskej komisie s názvom *Digital Skills and Jobs Coalition* (<https://ec.europa.eu/digital-single-market/en/digital-skills-and-jobs-coalition>) na Slovensku. Členovia záujmového združenia právnických osôb sú: Ministerstvo financií SR, Ministerstvo investícií, regionálneho rozvoja a informatizácie SR (ďalej len „MIRRI SR“) , Ministerstvo školstva, výskumu, vývoja a mládeže SR (ďalej len „MŠVVM SR“) a IT Asociácia Slovenska,

**Predmetom činnosti Digitálnej koalície je**

* podpora a zabezpečovanie činnosti a aktivít iniciatívy Digitálna koalícia Slovenskej republiky;
* posilnenie digitálnych a zelených zručností u všetkých skupín obyvateľstva (široká verejnosť, podnikateľský sektor, verejná správa a samospráva), vrátane testovania a vzdelávacích aktivít, na ktoré nie je potrebné zvláštne povolenie;
* riešenie nedostatku IT špecialistov vo všetkých sektoroch a odvetviach hospodárstva, vo verejnej správe a samospráve;
* motivácia a získavanie mladých ľudí pre štúdium STEM odborov a propagácia digitálnych zručností a IT odvetvia;
* získavanie zahraničných študentov, absolventov a pracovníkov pre technické, netechnické a IT odbory a odvetvia;
* príprava podnikov, organizácií a pracovnej sily na digitálnu transformáciu, zelenú transformáciu a dvojitú transformáciu vo všetkých sektoroch a odvetviach hospodárstva, vo verejnej správe a samospráve;
* podpora technologických inovácií vo vzťahu k poskytovaniu a regulovaniu finančných služieb, najmä v oblasti bankovníctva, platených služieb, poisťovníctva a kapitálového trhu;
* podpora a zabezpečovanie činností smerujúcich k zvyšovaniu finančnej, digitálnej a zelenej gramotnosti širokej verejnosti prostredníctvom digitálnych technológií;
* podpora a zabezpečovanie činnosti a aktivít iniciatívy Európskej komisie s názvom Digital Jobs and Skills Coalition na Slovensku;
* prepojovanie rôznych subjektov z akademického a súkromného sektora zameraných na vzdelávanie a zvyšovanie kvalifikácie, zručností a kompetencií s možnou participáciou štátneho sektora, neziskového sektora a samospráv aj formou klastra;
* organizovanie seminárov, školení, výstav a konferencií, marketingové a propagačné aktivity.

Postavenie Digitálnej koalície vyplýva z celkového systému koordinácie zvyšovania digitálnych zručností v Slovenskej republike, ktorý je definovaný v schválenej Stratégii digitálnej transformácie Slovenska 2030, kde Digitálna koalícia je definovaná ako subjekt, ktorého zakladajúcim členom je štát so zámerom, aby vzdelávanie v oblasti digitálnych technológií bolo aktuálne, efektívne a poskytovalo každému občanovi SR príležitosť rozvíjať vlastné digitálne zručnosti a kompetencie v priebehu celého života tak, aby bol úspešný na trhu práce a bol schopný využívať digitálne technológie pre výkon svojej práce a na zabezpečenie kvalitného života.

Kritériom pre výber bolo postavenie subjektu žiadateľa v systéme rozvoja digitálnych zručností – Digitálna koalícia je na Slovensku jedinečnou národnou organizáciou založenou štátom a asociáciou reprezentujúcou súkromný sektor za účelom zvyšovania digitálnych zručností a na podporu digitálnej transformácie Slovenska. Jej jedinečné postavenie vyplýva aj z uznesenia vlády SR č. 78 z 19. 02. 2020 k Programu podpory Digitálnej koalície do roku 2022 a z dokumentu Akčný plán digitálnej transformácie Slovenska na roky 2019 – 2022, schváleného uznesením vlády SR č. 337/2019 zo dňa 03.07.2019. Podpredsedom predsedníctva Digitálnej koalície je zástupca MIRRI SR.

Digitálna koalícia realizovala a realizuje viacero projektov, z ktorých možno vybrať:

* jedným z najvýznamnejších projektov je už 13 rokov organizovaný IT Fitness test. Za 13 rokov absolvovalo test už viac ako 550-tisíc účastníkov.
* Projekt v rámci CONNECTING EUROPE FACILITY TELECOM - Web a sociálne média. Cieľom projektu CEF je vytvorenie web platformy na prepojenie členov slovenskej Digitálnej koalície, aj s európskymi Digitálnymi koalíciám na sprístupnenie digitálnych príležitosti na odbornú prípravu a financovanie svojich aktivít.
* Národný projekt zvyšovanie digitálnych zručností seniorov a ohrozených skupín vo verejnej správe. Národná koalícia pre digitálne zručnosti a povolania Slovenskej republiky v spolupráci s Ministerstvom investícií, regionálneho rozvoja a informatizácie SR spustili národný projekt v s výškou NPF 962.842,11 EUR s názvom „Zlepšovanie digitálnych zručností seniorov a znevýhodnených skupín vo verejnej správe“. Jeho cieľom bolo vytvoriť komplexný testovací a vzdelávací IT systém, ktorý prispeje k výraznejšiemu zlepšeniu digitálnych zručností znevýhodnených skupín.
* Národný projekt *Digitálny príspevok pre žiakov Slovenskej republiky* (Digitálny žiak), s výškou NFP 65,4 mil. EUR. Digitálna koalícia v spolupráci s MIRRI realizovala národný projekt na podporu rozvoja digitálnych zručností prostredníctvom podpory nákupu digitálneho vybavenia pre cieľové skupiny, ktorým sa nepriamo podporilo využívanie digitálnych technológií aj vo vzdelávacom procese. Cieľom projektu bolo zlepšiť inklúziu a prístup k digitálnym technológiám pre žiakov zo sociálne znevýhodneného prostredia. V rámci projektu bolo spracovaných viac ako 150-tisíc registrácií.
* Národný projekt Digitálny príspevok pre žiakov z Ukrajiny, predstavuje komplementárny projekt k projektu Digitálny žiak. Vďaka projektu Ukrajinský žiak sa viac ako 9 300 ukrajinských detí stalo majiteľmi nových digitálnych zariadení. Počas projektu si 3 436 ukrajinských žiakov otestovalo svoje slovenské jazykové zručnosti a 835 ukrajinských žiakov svoje digitálne zručnosti.
* Národný projekt Digitálne zručnosti pre zelenú budúcnosť Slovenska, ktorý prispeje k zvýšeniu úrovne digitálnych a zelených zručností previazaných na SK RIS3 2021+ domény, najmä na doménu 1 (Inovatívny priemysel pre 21. storočie) a doménu 3 (Digitálna transformácia Slovenska) a k reflektovaniu potrieb vyplývajúcich z priemyselnej a zelenej transformácie, čím sa aktívne podporí šírenie povedomia o digitálnej a zelenej transformácií medzi podnikateľským sektorom, samosprávami a orgánmi verejnej moci na území Slovenskej republiky.

1. **Odôvodnenie využitia NP**

*Vysvetlite, prečo je nevyhnutné realizovať NP, prípadne ako budú využité výstupy projektu.*

V Programovom vyhlásení si vláda zakotvila priority pre roky 2023-2027 aj v oblasti informatizácie a digitalizácie a v oblasti sociálnej politiky. Konkrétne, zvýšenie schopnosti občanov žiť aktívny digitálny život bez ohľadu na vek a región, v ktorom žijú a naplno využívať výhody technológií,   
zlepšenie digitálnych zručností seniorov. V oblasti sociálnej politiky je to najmä zlepšenie kvality života seniorov opatreniami pre aktívne a zdravé starnutie. V rámci SR je realizovaných niekoľko projektov a iniciatív v oblasti zvyšovania zručností a povedomia seniorov o príležitostiach ale aj hrozbách digitalizácie a praktickom využití jednotlivých nástrojov v živote, žiadna z nich však plošne nezasahuje celú skupinu seniorov. Preto, aby bolo možné dosiahnuť ciele projektu a vzhľadom na početnosť cieľovej skupiny, je projekt najvhodnejšie realizovať formou národného projektu.

1. **Zdôvodnenie vylúčenia ,,súťažného postupu“ výberu projektu prostredníctvom výzvy**

*Zdôvodnite, prečo je vhodnejšie realizovať NP ako využitie „súťažného postupu“ prostredníctvom výzvy (napr. porovnanie oboch spôsobov realizácie projektu, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

Hlavným cieľom tohto projektu je zvýšenie digitálnych zručností cieľových skupín prostredníctvom zvyšovania povedomia cieľových skupín projektu. Zároveň je cieľom identifikácia hlavných bariér pri používaní digitálnych technológií zo strany cieľových skupín a to prostredníctvom analýzy dát a výskum vzorcov správania a potrieb cieľových skupín v oblasti jednej z priorít Stratégie výskumu a inovácií pre inteligentnú špecializáciu slovenskej republiky 2021 – 2027, ktorou je Digitálna transformácia Slovenska. Uvedený cieľ je efektívnejšie dosiahnuteľný prostredníctvom centralizovaného spôsobu, teda projektu zameraného na zvyšovanie úrovne povedomia, kde bude mať každý senior možnosť zúčastniť sa plošných aktivít. Realizácia tzv. awareness aktivít samostatne rôznymi subjektmi by priniesla nejednotnosť a nehomogénny prístup k aktivitám týkajúcim sa zvyšovania povedomia na rôznych úrovniach a tiež riziko nenaplnenia definovaných cieľov. Navrhovaný spôsob realizácie projektu prostredníctvom národného projektu vychádza aj zo skutočnosti, že predmetom projektu nie sú školenia cieľových skupín, ktoré by mohli byť realizované vzdelávacími inštitúciami prostredníctvom dopytovo-orientovanej výzvy. Pre plošné zvyšovanie zručností cieľových skupín prostredníctvom zvyšovania povedomia nie sú vhodné iné spôsoby implementácie ako napr. vyhlásenie dopytovo-orientovanej výzvy pre cieľové skupiny, alebo systém poukážok. Vzhľadom na početnosť a charakter cieľovej skupiny, ako aj s ohľadom na aktivity projektu je projekt najvhodnejšie realizovať formou národného projektu, ktorým sa zabezpečí

- najvýraznejší dosah na cieľové skupiny,

- hospodárnosť využitia finančných prostriedkov,

- dosiahnutie plánovaných hodnôt merateľných ukazovateľov,

- odbúranie administrácie pre cieľové skupiny,

- kvalifikovaná supervízia nad kvalitou osvetovej kampane a dodržaním komunikačnej stratégie.

1. **Uplatnenie princípu partnerstva pri príprave zámeru národného projektu**

Pri príprave zámeru národného projektu bol uplatnený princíp partnerstva. MIRRI SR uskutočnilo predstavenie zámeru národného projektu „Zvyšovanie zručností a povedomia seniorov o prínosoch digitalizácie“ zástupcom Združenia miest a obcí Slovenska, Združenia kresťanských seniorov Slovenska, zástupcom Technickej univerzity v Košiciach, členom Národnej koalície pre digitálne zručnosti a povolania. Partneri ocenili prípravu tohto projektu, jeho inovatívnosť v prístupe k seniorom a zdôraznili nevyhnutnosť zvyšovania povedomia seniorov o prínosoch digitalizácie. Partneri majú záujem napomôcť pri jeho realizácii. Zámer národného projektu bude taktiež detailne predstavený na workshope pred zasadnutím komisie.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

Aktivity projektu sú v súlade s dokumentom Stratégia výskumu a inovácií pre inteligentnú špecializáciu slovenskej republiky 2021 – 2027. Aktivita projektu zameraná na šírenie povedomia o digitalizácii nadväzuje na sociálne inovácie, ktoré majú byť podporované v súvislosti s implementáciou domén a ktoré poskytujú nové a účinnejšie nástroje pre zvládnutie celospoločenských výziev a zapájajú široké spektrum aktérov do spoločných aktivít hľadajúcich komplexné riešenia pri využití nových modelov spolupráce. Aktivita projektu zameraná na výskum dát vychádza z Prioritnej oblasti 3-2: Zvýšenie úžitkovej hodnoty všetkých druhov údajov a databáz v rámci Domény 3., ktoré definuje, že digitálne údaje je možné použiť aj na výskum a vývoj, štatistiku a najmä na preventívnu diagnostiku chorôb s cieľom zefektívniť zdravotnú starostlivosť a personalizovanú medicínu. V rámci tejto priority sa podporí aj analýza, integrácia a prezentácia údajov z veľkých populačných databáz, napríklad sociálnych, demografických, ekonomických a edukačných databáz. Nevyhnutným predpokladom pre úspešnú realizáciu aktivít v rámci tejto domény je zabezpečiť súlad s Nariadením (EÚ) 2016/679 – ochrana fyzických osôb pri spracúvaní osobných údajov a voľný pohyb takýchto údajov. Projekt svojím zameraním jednoznačne prispieva k cieľu domény 3 Stratégie výskumu a inovácií pre inteligentnú špecializáciu slovenskej republiky 2021 – 2027, ktorým je podpora digitálnej transformácie **všetkých oblastí spoločnosti s cieľom zvýšiť kvalitu života občanov**, zvýšiť konkurencieschopnosť priemyslu a celej ekonomiky a zabezpečiť efektívny výkon štátnej správy.

V kontexte s oprávneným typom aktivity PSK „Podpora vzdelávacích iniciatív, aktivít a programov (vrátane pilotných aktivít) vychádzajúcej z iniciatívy Európskej komisie Digital Skills and Jobs Coalition striktne pre potreby domén RIS3”, je nevyhnutné zdôrazniť, že Digital Skills and Jobs Coalition je iniciatíva EÚ, ktorá spája členské štáty, spoločnosti, sociálnych partnerov, neziskové organizácie a poskytovateľov vzdelávania, ktorí sa snažia riešiť nedostatok digitálnych zručností v Európe. Činnosti vykonávané pod záštitou koalície sú kľúčové pre dosiahnutie cieľov Digitálnej dekády. Prvá správa o stave napĺňania cieľov Digitálnej dekády je za rok 2023 a hodnotí pokrok EÚ na ceste k úspešnej digitálnej transformácii, ako sa uvádza v politickom programe Digitálne desaťročie 2030[[10]](#footnote-11). V tejto správe sa zdôrazňuje potreba urýchliť a prehĺbiť spoločné úsilie, a to aj prostredníctvom politických opatrení a investícií do digitálnych technológií, zručností a infraštruktúry. Na tomto základe správa obsahuje konkrétne odporúčania pre členské štáty. Pokiaľ ide o Slovenskú republiku v oblasti digitálnych zručností, **EK uvádza, že Slovensko by malo urýchliť úsilie v oblasti digitálnych zručností. Osobitná pozornosť by sa mala venovať odstraňovaniu digitálnej priepasti a zabezpečeniu začlenenia zraniteľných skupín do všetkých digitálnych školení**, udržaniu pozitívneho trendu počtu absolventov IKT, ako aj na prilákanie a udržanie odborníkov v oblasti IKT.

Projekt je teda v súlade s politickým programom EÚ Digitálne desaťročie. V politickom programe Digitálne desaťročie do roku 2030 sa stanovuje ročný cyklus spolupráce na dosiahnutie spoločných cieľov a zámerov. Tento rámec riadenia vychádza z ročného mechanizmu spolupráce, do ktorého sa zapája Komisia a členské štáty. Projekt svojím zameraním prispieva najmä k splneniu nasledovného ukazovateľa výkonnosti - Aspoň základné digitálne zručnosti, merané ako percento osôb vo veku 16 až 74 rokov, rozdelených podľa pohlavia, so „základnými“ alebo „**nad základnými**“ digitálnymi zručnosťami v každej z týchto piatich oblastí: informácie, komunikácia, riešenie problémov, tvorba digitálneho obsahu a bezpečnostné zručnosti.

V oblasti cieľových skupín projektu bola vypracovaná Národná stratégia digitálnych zručností Slovenskej republiky a Akčný plán na roky 2023 – 2026[[11]](#footnote-12). Tieto strategické dokumenty vychádzajú, priamo nadväzujú a zároveň zohľadňujú výstupy obsiahnuté v národných dokumentoch, ako napríklad Stratégia a akčný plán na zlepšenie postavenia Slovenska v indexe DESI do roku 2025, Stratégia digitálnej transformácie Slovenska 2030, Akčný plán digitálnej transformácie Slovenska na roky 2019 – 2022, resp. 2023-2026, Stratégia celoživotného vzdelávania a poradenstva na roky 2021 – 2030, Akčný plán k Stratégii celoživotného vzdelávania a poradenstva na roky 2022 – 2024. Materiál reflektuje tiež priority stanovené v Programe Slovensko 2021 – 2027. Taktiež reflektuje ciele programu Digitálna Európa, ciele stanovené v Digitálnom kompase Európskej únie, odporúčania Organizácie pre hospodársku spoluprácu a rozvoj a iné kľúčové strategické dokumenty z oblasti digitalizácie týkajúce sa rozvoja ľudského kapitálu z pohľadu digitálnych kompetencií a zručností.

Hlavným cieľom Stratégie a akčného plánu na zlepšenie postavenia Slovenska v indexe DESI do roku 2025 je v horizonte niekoľkých rokov posunúť Slovensko z poslednej tretiny rebríčka DESI do jeho stredu a tak dosiahnuť aspoň priemer EÚ. Stratégia konkrétne obsahuje päť strategických cieľov/priorít, vychádzajúcich z jednotlivých oblastí/dimenzií indexu DESI. Tieto ciele/priority sa týkajú oblastí pripojiteľnosti, ľudského kapitálu, využívania internetových služieb, integrácie digitálnych technológií a oblasti digitálnych verejných služieb.

Projekt nadväzuje na Národný program aktívneho starnutia na roky 2021-2030, ktorý je zameraný na podporu aktívneho starnutia ľudí. Strategický dokument bol spracovaný, prijatý a realizovaný ako súčasť základnej vízie slovenskej spoločnosti ponúkať šance na kvalitnejší a udržateľný rozvoj pre všetkých.[[12]](#footnote-13)

* 1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Od 50. rokov 20. storočia zaznamenávajú členské štáty EÚ, podobne ako ostatné rozvinuté krajiny, neustále starnutie obyvateľstva. V roku 2001 bolo v EÚ-27 16 % osôb starších ako 65 rokov. V roku 2020 sa tento podiel zvýšil na 21 % a predpokladá sa, že v roku 2050 dosiahne takmer 30 %[[13]](#footnote-14). Podobná situácia je aj v rámci SR. Slovenská populácia za 20 rokov výrazne zostarla. Podľa Sčítania obyvateľov, domov a bytov (SODB) 2001 tvorili obyvatelia v poproduktívnom veku (65+) na Slovensku 11,4 percenta. V roku 2011 sa počet zvýšil na 12,7 percenta a v roku 2021 presiahli seniori nad 65 rokov v slovenskej populácii 17 percent. Podľa odhadov sa predpokladá, že v roku 2050 bude podiel občanov nad 65 rokov na úrovni 29%. Index starnutia, ktorý definujeme ako počet osôb v poproduktívnom veku k osobám v predproduktívnom veku, sa exponenciálne zvyšoval pri každom sčítaní. V roku 2001 bol index starnutia 60,2. V roku 2011 už 82,6 a v roku 2021 presiahol 107.[[14]](#footnote-15)

Zároveň sa v 21. storočí digitálne technológie a služby stali základnými prvkami každodenného života, a to aj pre verejnú správu a služby. Počas krízy spôsobenej pandémiou vírusu Covid-19 nadobudli digitálne technológie zásadný význam pre zachovanie hospodárskeho a spoločenského života. Nutnosť obmedziť kontakt a cestovanie znamenalo potrebu „byť on-line“ a pripojenie na internet tak do značnej miery prispelo k tomu, že mnohé kľúčové oblasti života, akými sú vzdelávanie, práca administratívneho charakteru, nákupy, zábava či komunikácia mohli byť vo vzdialenej forme realizované aj počas nevyhnutnej izolácie. Európska digitálna dekáda (2020 až 2030) poskytuje víziu pre digitálnu Európu a stanovuje ciele monitorované DESI. Z využívania informačných a komunikačných technológií (IKT) profituje veľká časť populácie, avšak nie každý má rovnakú motiváciu, príležitosti a zručnosti na prístup k IKT.

Digitálne nerovnosti odrážajú a môžu dokonca prehlbovať sociálne nerovnosti v prípade tých, ktorí nemajú prístup k internetu alebo digitálnym zručnostiam. Napríklad ľudia s nízkymi príjmami môžu byť digitálne vylúčení, napríklad z používania digitálnych verejných alebo súkromných služieb, pretože nemusia mať prostriedky na zaplatenie potrebných zariadení alebo prístupu na internet. Seniorov a ostatné znevýhodnené skupiny, ktoré nedisponujú digitálnymi kompetenciami môžeme považovať za digitálne vylúčených, čo je jednou z kategórii sociálnej exklúzie, pretože nemôžu plnohodnotne participovať na spoločenskom živote, čo sa bežne stáva v informatizovanej realite.

Digitálna priepasť sa chápe ako rozdelenie medzi ľuďmi, ktorí majú prístup k IKT, využívajú ich a majú potrebné zručnosti, a tými, ktorí ich nemajú. Rámcuje sa predovšetkým z hľadiska (ne)rovnosti. Je zrejmé, že dostupnosť a rozvoj IKT priniesli obrovské výhody a znížili sociálne nerovnosti pre mnohých ľudí, ktorí sa stali motivovanými používať nové technológie, majú fyzický prístup a ovládajú potrebné základné zručnosti. Najčastejšie používaná kategorizácia digitálnej priepasti používa tri úrovne.

Digitálna priepasť prvej úrovne sa týka fyzického prístupu k IKT. V roku 2023 malo 91 % všetkých domácností na Slovensku doma prístup na internet, čo predstavuje významný nárast zo 75 % v roku 2012[[15]](#footnote-16).

Digitálna priepasť druhej úrovne sa týka používania IKT a potrebných zručností. V roku 2023 používalo internet v predchádzajúcich 12 mesiacoch len 56 % ľudí vo veku 65 – 74 rokov a 36 % ľudí internet nikdy nepoužívalo[[16]](#footnote-17). Oproti meraniu v roku 2014 to znamená nárast počtu obyvateľov používajúcich internet avšak oproti meraniu v roku 2022 ide o významný pokles o takmer 10 p.b. (V roku 2022 vo vekovej kategórii 65 – 74 rokov použilo internet 65%). V roku 2021 malo na Slovensku 28 % osôb vo veku 65 až 74 rokov základné alebo vyššie ako základné celkové digitálne zručnosti. V roku 2023 došlo k pomerne významnému poklesu na úroveň 22 %.

Tretia úroveň digitálnej priepasti sa zameriava na výsledky a využívanie. Ako ukazovateľ možno použiť interakciu s verejnými službami, prostredníctvom internetu. V roku 2021 30 % obyvateľov vo veku 65 až 74 rokov využilo v predchádzajúcich 12 mesiacoch internet na interakciu s verejnými orgánmi, čo oproti roku 2014 znamenalo nárast o 12 p.b.

Zo štatistických údajov Eurostatu vyplýva, že pokiaľ ide o digitálnu priepasť prvej a tretej úrovne postupne sa darí prijatými opatreniami zlepšovať stav v oblasti prístupu k IKT a v oblasti interakcie s verejnou správou, značné nedostatky boli identifikované pokiaľ ide o digitálnu priepasť druhej úrovne.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Seniori predstavujú jednu zo skupín obyvateľstva, ktorá na Slovensku v digitálnych zručnostiach zaostáva najvýraznejšie. Tento fakt sa prejavil najmä počas pandémie COVID-19, počas ktorej boli definované opatrenia, ktoré v snahe obmedziť osobný kontakt medzi ľuďmi, zabránili mnohým seniorom plnohodnotne participovať na spoločenskom a ekonomickom živote. Realizované výskumy[[17]](#footnote-18) naznačujú, že nútená izolácia a osamotenosť počas pandémie COVID-19 môže mať dopad na psychické zdravie a celkové zhoršenie zdravotného stavu seniorov s možným následkom zvýšenej mortality v porovnaní s bežným stavom mimo pandémie COVID-19. Digitálne zručnosti seniorov majú svoje uplatnenie a význam nielen v priebehu pandémie COVID-19, ale aj v perspektíve problematiky a podpory aktívneho starnutia, tzn. absencia digitálnej gramotnosti starších ľudí môže zhoršiť ich prístup k verejným zdrojom, službám, potrebným informáciám, nástrojom spoločenskej participácie, v platenom zamestnaní alebo v individuálne či spoločensky prospešných aktivitách širokého rozsahu. Z hľadiska vyhodnotenia predpokladov a kapacít pre aktívne starnutie sa na základe komparatívnych zisťovaní na Slovensku do budúcnosti javia ako rizikové najmä nižšia dĺžka dožitia ľudí, osobitne dožitia v zdraví; nižšie zastúpenie starších osôb s vysokoškolským vzdelaním, no najmä zaostávajúca úroveň ich digitálnej gramotnosti; rovnako vekom klesajúca intenzita ich osobných sociálnych kontaktov, aj v prepojení na úroveň subjektívne uvádzanej mentálnej pohody.

Digitálne nerovnosti vo všeobecnosti prehlbujú už existujúce sociálne nerovnosti. Medzi znevýhodnené skupiny obyvateľstva, pokiaľ ide o prístup k digitálnej komunikácii, patria ľudia s nízkymi príjmami alebo s nízkymi digitálnou gramotnosťou, marginalizované rómske komunity a niektoré staršie osoby a osoby so zdravotným postihnutím. Tieto skupiny často nemajú k dispozícii cenovo dostupné a prístupné zariadenia a prístup na internet, stretávajú sa s prekážkami v navigácii v používateľských rozhraniach, nemajú prístup k bezpečným informáciám a/alebo im chýbajú miestne relevantné služby v miestnych jazykoch.

Digitálne zručnosti ľudí sa stávajú prostriedkom plnohodnotného zhodnocovania a využívania ich vzdelanostného, pracovného a občianskeho potenciálu v perspektíve životného cyklu jednotlivcov a medzigeneračnej výmeny. Rozvoj digitálnych zručností umožní seniorom lepšie udržiavať kontakty, využívať služby zdravotníctva, aj ďalšie digitálne služby štátu a tiež podporí rozvoj tzv. striebornej ekonomiky a presadzovanie stratégie aktívneho starnutia. Prieskume z roku 2022: Digitálne zručnosti a digitálne vybavenie seniorov na Slovensku[[18]](#footnote-19), uvádza, že väčšina seniorov považuje svoje digitálne zručnosti za priemerné, realizujú však najmä jednoduchšie aktivity. Približne 67 % seniorov považuje svoju úroveň digitálnych zručností za priemernú. Presnejšie posúdenie celkovej úrovne digitálnych zručností je obmedzené, keďže respondenti využívajú svoje digitálne vybavenie najmä na menej náročné digitálne úlohy, ako napríklad komunikáciu a vyhľadávanie na internete. Menej ako 15 % opýtaných využíva digitálne zariadenia na náročnejšie úlohy, ako napríklad internet banking, výkon práce, nakupovanie online či komunikáciu s úradmi. Seniori najčastejšie nadobudli svoje digitálne zručnosti svojpomocne alebo v rámci zamestnania. Digitálne zručnosti nadobudlo svojpomocne 38 % opýtaných, 35 % získalo zručnosti v zamestnaní a 18 % vďaka rodinným príslušníkom. Starší ľudia prišli do kontaktu s digitálnymi technológiami na základe vlastnej iniciatívy alebo v zamestnaní. Preto je dôležité, aby štát poskytol možnosť rozvíjať digitálne zručnosti aj pre tých, ktorí nemajú kapacitu pre sebavzdelávanie, neprišli do kontaktu s digitálnymi technológiami v zamestnaní alebo nemajú podporu zo strany rodiny. Prieskum potvrdil, že digitálne školenia pre seniorov by mali byť organizované lokálne. Výsledky prieskumu ukazujú, že 59 % respondentov by vôbec nebolo ochotných cestovať za školením, takmer 20 % by preferovalo organizáciu školení v rámci mesta / obce ich bydliska a 19 % by vycestovalo v okruhu do 50 km. Seniori zároveň vnímajú digitálne technológie pozitívne. Sedem z desiatich seniorov má záujem ďalej rozvíjať svoje digitálne zručnosti.

MIRRI SR a ďalšie orgány verejnej správy realizujú alebo pripravujú viaceré opatrenia na zlepšenie súčasného stavu v rámci všetkých 3 úrovní, ktoré prezentuje nasledujúca tabuľka.

|  |  |  |
| --- | --- | --- |
| **Úroveň** | **Nástroj** | **V súčasnosti realizované/pripravované opatrenie** |
| Digitálna priepasť prvej úrovne | Prístup k internetu | Pripravované aktivity v oblasti pripojiteľnosti k širokopásmovému internetu |
| HW vybavenie | Zlepšovanie digitálnych zručností seniorov a distribúcia Senior tabletov/ Zlepšovanie digitálnych zručností seniorov a znevýhodnených skupín vo verejnej správe |
| Digitálna priepasť prvej úrovne | Školenia | Zlepšovanie digitálnych zručností seniorov a distribúcia Senior tabletov/ Zlepšovanie digitálnych zručností seniorov a znevýhodnených skupín vo verejnej správe |
| Zvyšovanie povedomia, vrátane identifikácie hlavných bariér pri používaní digitálnych technológií. | Gap/V rámci SR neboli realizované plošné aktivity v tejto oblasti |
| Digitálna priepasť tretej úrovne | Zvyšovanie povedomia, vrátane identifikácie hlavných bariér pri používaní digitálnych technológií. | gap/V rámci SR neboli realizované plošné aktivity v tejto oblasti |
| e-Government služby | Rozvojové projekty orgánov verejnej správy v rámci PSK/POO |

Ako je vidieť z odporúčaných nástrojov dnes Slovenská republika nerealizuje, žiadne významnejšie plošné opatrenia zamerané na zvyšovanie povedomia a zručností seniorov prostredníctvom dostupných informačných kanálov. V kontexte projektu Zlepšovanie digitálnych zručností seniorov a distribúcia Senior tabletov je potrebné zdôrazniť, že tento projekt má za cieľ vyškoliť 100 000 seniorov, avšak celkový počet obyvateľov Slovenska vo veku 65+ je 995 431 obyvateľov[[19]](#footnote-20). Preto je potrebné v súčasnosti realizované opatrenia doplniť o plošné aktivity zamerané na zvýšenie povedomia cieľových skupín projektu. Plošné aktivity však musia vychádzať z analýzy hlavných bariér a motivácií pri používaní digitálnych technológií. Na základe zberu dát je nevyhnutné spracovať analýza dát zozbieraných počas v prípravnej fáze výskumu, identifikovať vzorce správania a potrieb cieľovej skupiny a definovať odporúčania na optimalizáciu osvetových aktivít a digitálnych služieb pre túto skupinu. Získané dáta v kombinácii s ďalšími dostupnými digitálnymi údajmi tak bude možné použiť aj na výskum a vývoj, štatistiku a návrh opatrení pre ďalšie aktivity a projekty realizované v rámci Domény 3 Stratégie výskumu a inovácií pre inteligentnú špecializáciu slovenskej republiky 2021 – 2027.

Na úrovni Európskej únie sú kampane zamerané na zvyšovanie povedomia ďalším účinným prostriedkom na oslovenie skupín ohrozených digitálnym vylúčením. Švédsky poštový a telekomunikačný úrad šíril základné informácie o digitálnych službách a nástrojoch prostredníctvom informačnej kampane prostredníctvom nedigitálnych kanálov, ako sú plagáty v miestnych samosprávach, knižniciach a študijných združeniach a informačné letáky. Pri podpore digitálnej gramotnosti zohrávajú dôležitú úlohu mentorské a partnerské programy. Niektoré krajiny odporúčajú aj medzigeneračné vzdelávacie prostredie. Projekt digitálnej gramotnosti „My a naši starí rodičia“ v Portugalsku sa zaoberá informačným vylúčením starších osôb. Mladí ľudia a rodinný príslušníci poskytujú stretnutia zamerané na zvyšovanie digitálnej gramotnosti pre ľudí starších ako 65 rokov. Projekt zahŕňa zvyšovanie povedomia o využívaní digitálnych verejných služieb. Slúži tiež ako sociálna a medzigeneračná intervencia, ktorej cieľom je bojovať proti izolácii. a osamelosti.

V Nemecku financuje Spolkové ministerstvo pre rodinu, seniorov, ženy a mládež program DigitalPakt Alter. Digitálna platforma programu poskytuje širokú škálu informácií a ponúk, ktoré sa týkajú digitálnych zručností pre starších ľudí. Platforma je tiež navrhnutá ako interaktívny nástroj na vytváranie sietí. Ďalší program v Nemecku, Digitálny kompas, ponúka viac ako 200 vzdelávacích materiálov v oblasti digitálnych zručností, uľahčuje prístup k internetu a slúži ako miesto stretnutí pre online a prezenčné školenia na viac ako 100 miestach. V Esch-sur-Alzette v Luxembursku Informačná kancelária pre osoby so špeciálnymi potrebami a seniorov spolu s mestom Esch realizovala projekt „E-senior“ na podporu digitálnej gramotnosti dospelých vo veku 55 rokov a viac. Organizujú sa na mieru šité workshopy a miestna televízna stanica vysiela videonávody, aby oslovila ľudí bez prístupu na internet.

Vyššie uvedenými opatreniami je možné sa inšpirovať a navrhnúť opatrenia, ktoré plošne zasiahnu cieľové skupiny projektu, ktoré nie je možné z objektívnych (časové a kapacitné možnosti) a subjektívnych (nezáujem o školenie, izolácia a pod.) dôvodov vyškoliť v rámci projektu Zlepšovanie digitálnych zručností seniorov a distribúcia Senior tabletov.

* 1. Uveďte, na ktoré z ukončených a prebiehajúcich národných projektov[[20]](#footnote-21) zámer NP priamo nadväzuje, v čom je navrhovaný NP od nich odlišný, resp. na ktoré NP čiastočne nadväzuje / prelína sa s nimi v istej časti a ako sú v ňom zohľadnené (čiastkové) výsledky/dopady predchádzajúcich NP (ak je to relevantné):

Zámer NP priamo nadväzuje na nasledovné projekty:

* Projekt „Zlepšovanie digitálnych zručností seniorov a distribúcia Senior-tabletov“, ktorý sa realizuje v rámci implementácie Komponentu 17 (Digitálne Slovensko) Investície č.7 Plánu obnovy a odolnosti SR na Ministerstve investícií, regionálneho rozvoja a informatizácie SR. Cieľom projektu je do 6/2026 poskytnúť 105 440 seniorom nad 65 rokov a znevýhodneným osobám (Osoby so zdravotným postihnutím 18+ (ZŤP):
* prezenčné školenia základných digitálnych zručností naprieč celým Slovenskom
* odovzdať vyškoleným osobám digitálne zariadenie (tablet)
* poskytnúť vyškoleným osobám dátové pripojenie – dátový balík na zvýšenie motivácie využívania elektronických služieb.

Hlavnou deliacou líniou s týmto projektom je zameranie aktivít, predmetom predkladaného projektu nie je realizácia školení a poskytnutie HW vybavenia s dátovým pripojením ale osvetové aktivity zamerané na šírenie povedomia a realizácia dátového výskumu. Kým základná cieľová skupina je rovnaká, významne sa líši početnosť, keďže cieľom navrhovaného projektu je zvýšiť povedomie u celej cieľovej skupiny prostredníctvom osvetovej kampane.

Prehľad deliacich línií medzi oboma projektmi poskytuje nasledovná tabuľka

|  |  |
| --- | --- |
| **Projekt “Zlepšovanie digitálnych zručností seniorov a distribúcia Senior-tabletov” (financované z POO)** | **Projekt “Zvyšovanie zručností a povedomia cieľových skupín o prínosoch digitalizácie“ (financované z PSK)** |
| Vytvorenie vzdelávacích školení pre 5 oblastí v rámci základných digitálnych zručností | X |
| On-site školenia pre 5 oblastí v rámci základných digitálnych zručností | X |
| Distribúcia digitálnych zariadení | X |
| Distribúcia dátových balíkov | X |
| X | Celoplošná online osvetová kampaň pre pokročilé digitálne zručnosti |
| X | Regionálna on-site osvetová kampaň (nie školenia s registráciou) pre pokročilé digitálne zručnosti |
| X | Výskum hlavných bariér a motivácií pri používaní digitálnych technológií |

Pre výlučenie akýchkoľvek pochybností zároveň uvádzame, že v súlade s dokumentom „Double funding under the Recovery and Resilience Facility“[[21]](#footnote-22) nedochádza k tzv. double-fundingu[[22]](#footnote-23)

* Projekt nadväzuje aj na projekt s názvom Zlepšovanie digitálnych zručností seniorov a znevýhodnených skupín vo verejnej správe. Jeho cieľom bolo vytvoriť komplexnú testovaciu a vzdelávaciu IT platformu, ktorá prispeje k udržateľnosti celoživotného vzdelávania a výraznejšiemu zlepšeniu digitálnych zručností vybraných cieľových skupín. Národná koalícia pre digitálne zručnosti a povolania Slovenskej republiky v rámci tohto projektu zrealizovala celkovo 521 vzdelávacích kurzov na 52 školiacich miestach v rámci celého Slovenska. Celkovo sa na stránku Digitálny klub a do školení na stránke Digitálne kurzy zapojilo až 13 850 seniorov a zamestnancov verejnej správy.

Hlavnou deliacou líniou s týmto projektom je zameranie aktivít, predmetom predkladaného projektu nie je realizácia školení, naopak nový projekt bude nadväzovať na projekt v rámci OPII tým, že využije elektronickú platformu vybudovanú v rámci OPII, ktorej správcom a prevádzkovateľom je MIRRI SR. V rámci navrhovaného projektu však budú využité skúsenosti z implementácie oboch projektov, najmä pokiaľ ide o najvhodnejší spôsob získania pozornosti zo strany cieľových skupín.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

Žiadateľ má vybudované kapacity so skúsenosťami s riadením a realizáciou obdobných projektov zameraných na digitalizáciu spoločnosti. V rámci realizácie projektu žiadateľ deklaruje, že spĺňa podmienku poskytnutia príspevku týkajúcu sa administratívnych kapacít a disponuje kvalifikovanými personálnymi kapacitami s potrebnou odbornou kvalifikáciou, ktoré budú schopné realizovať projekt riadne a včas. Celý projektový manažment projektu bude realizovaný v súlade so všeobecne akceptovanými princípmi projektového riadenia PRINCE2 a v súlade s príručkou pre prijímateľa a nadväzujúcimi metodickými dokumentmi. Žiadateľ disponuje nasledovnými minimálnymi kapacitami:

* projektový manažér pre riadenie EÚ projektu,
* finančný manažér,
* vedúci projektovej kancelárie,
* projektový manažér pre vecné riadenie projektu,
* IT odborník,
* koordinátor zainteresovaných subjektov.

1. **Hlavné ciele NP (stručne):**

*V tejto časti popíšte očakávané ciele a očakávané výstupy / výsledky projektu. Popíšte prínos projektu pre napĺňanie cieľov a výsledkov príslušnej priority / špecifického cieľa / opatrenia Programu Slovensko, ako aj súvisiacich strategických dokumentov na národnej úrovni (ak je to relevantné).*

Hlavným cieľom projektu je reagovať na odporúčanie Európskej komisie uvedené v prvej správe o stave napĺňania cieľov Digitálnej dekády za rok 2023 a prijať opatrenia na **urýchlenie úsilie v oblasti digitálnych zručností a odstránenie digitálnej priepasti a zabezpečeniu začlenenia zraniteľných skupín do všetkých digitálnych školení. Keďže kľúčovým nástrojom na dosiahnutie cieľov Digitálnej dekády je iniciatíva Digital Skills and Jobs Coalition** a kľúčovou oblasťou Digitálnej dekády je digitálna transformácia, ktorá je zároveň jednou z domén RIS3, projekt jednoznačne lícuje s oprávneným typom aktivít “Podpora vzdelávacích iniciatív, aktivít a programov (vrátane pilotných aktivít) vychádzajúcej z iniciatívy Európskej komisie Digital Skills and Jobs Coalition striktne pre potreby domén RIS3.”

Z pohľadu čiastkových cieľov projektu sa zvyšovanie povedomia medzi cieľovými skupinami zameria nielen na praktické aspekty používania digitálnych technológií, ako je online komunikácia a bezpečnosť, ale aj na ochranu pred kybernetickými hrozbami, ako sú phishing a podvody. Seniori často čelia phishingovým útokom a online podvodom, ktoré sa snažia získať citlivé informácie, ako sú heslá a bankové údaje. Podvodníci využívajú ich nedostatok skúseností s digitálnymi technológiami. Nehovoriac o ochrane proti malware, vírusmi, ktoré môžu kradnúť údaje z ich zariadení.

Komunikácia, stretnutia a dokumenty budú metodicky rozdelené pre dve cieľové skupiny. Jednou budú seniori bez akýchkoľvek digitálnych zručností a zamerané budú na základné ovládania digitálnych technológií ako je PC, mobil či tablet, otvorenie emailového konta či bezpečná online komunikácia. Druhá cieľová skupina budú seniori so základnými digitálnymi zručnosťami (majú a používajú mobilný telefón či email), kde sa metodicky zameriame na pokročilejšie témy online nakupovania, internet bankingu či phishingu. Mnohí seniori nepoužívajú dostatočné bezpečnostné opatrenia, ako sú silné heslá, dvojfaktorová autentifikácia a antivírusový softvér.

Základným pilierom celého projektu tak bude silná komunikačná podpora. Bez dostatočnej komunikačnej osvety by sa nevyvolal dostatočný záujem u cieľovej skupiny. Ráta sa teda so silnou marketingovou podporou, ktorá bude zahŕňať komunikáciu cez sociálne siete a internetové platformy či príspevky v TV, reláciách a periodikách. Cieľom v rámci osvetovej kampane motivovať cieľovú skupinu aj cez súťaže a výhry, ktoré môžu seniori spoločne so svojimi deťmi a vnúčatami vyhrať.

Súčasťou projektu je aj koncept vyškolených ambasádorov, ktorí budú zvyšovať povedomie u dôchodcov počas regionálnej kampane, pripravovať obsah pre webovú platformu, ale aj pracovať s rodinnými príslušníkmi (najmä deti a vnúčatá). Problémom totiž je, že mnoho digitálne negramotných seniorov nemá žiadnu motiváciu tento stav zmeniť. Preto je potrebné do tohto projektu zakomponovať aj ich deti a vnúčatá, ktoré vedia výrazne napomôcť k motivácii a prenesene odovzdať nadobudnuté znalosti a skúsenosti ďalej seniorom. Exponenciálne tak rozšírime potenciálny zásah projektu.

Kľúčovou súčasťou projektu je zber dát od cieľovej skupiny, ktorý umožní lepšie pochopenie potrieb cieľovej skupiny a efektívne cielenie osvetových aktivít. Zber dát bude slúžiť ako základ pre ďalšiu analýzu. V rámci zberu dát sa budú činnosti zameriavať na identifikáciu kľúčových bariér, ktorým čelí cieľová skupina pri používaní digitálnych technológií, porozumenie ich digitálnych návykov a úrovne digitálnych zručností, hodnotenie, aké typy obsahu, aktivít a školení by boli pre túto cieľovú skupinu najefektívnejšie a sledovanie interakcie cieľovej skupiny s digitálnymi službami štátu.

Do cieľovej skupiny patria seniori nad 65 rokov.

Početnosť cieľovej skupiny bola stanovená na základe štatistík Štatistického úradu, ktoré sú dostupné na <https://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i73A51921BEAC4C85B747133F2FF9824A%22)&ui.name=Vekov%c3%a9%20skupiny%20-%20SR%2c%20oblasti%2c%20kraje%2c%20okresy%2c%20mesto%2c%20vidiek%20%5bom7007rr%5d&run.outputFormat=&run.prompt=true&cv.header=false&ui.backURL=%2fcognosext%2fcps4%2fportlets%2fcommon%2fclose.html>

Súhrne tak môžeme čiastkové ciele projektu definovať nasledovne:

1. zvýšenie využívania online obsahu seniormi, ktorí čelia sociálnemu vylúčeniu;
2. rozvoj digitálnych zručností seniorov;
3. posilnenie procesu sociálnej inklúzie;
4. využívanie digitálnych služieb ponúkaných verejnou správou;
5. zvýšenie využívania online obsahu seniormi, ktorí čelia sociálnemu vylúčeniu;
6. umožnenie krízovej komunikácie, v prípade krízových stavov, ako bolo napr. vypuknutie COVID-19;
7. identifikácie hlavných bariér pri používaní digitálnych technológií a získanie bázy údajov o správaní sa cieľovej skupiny pre potreby strategického plánovania a realizácie politík.
8. **Merateľné ukazovatele NP a iné údaje**

*V tabuľke nižšie uveďte merateľné ukazovatele projektu a iné údaje. Poskytovateľ v spolupráci so žiadateľom uvádzajú povinne minimálne jeden merateľný ukazovateľ projektu – výstup a minimálne jeden merateľný ukazovateľ projektu - výsledok[[23]](#footnote-24).*

*Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[24]](#footnote-25).*

**Zoznam merateľných ukazovateľov projektu**

|  |  |  |  |  |
| --- | --- | --- | --- | --- |
| **Typ merateľného ukazovateľa projektu** | **Kód merateľného ukazovateľa projektu[[25]](#footnote-26)** | **Názov merateľného ukazovateľa projektu** | **Merná jednotka merateľného ukazovateľa projektu** | **Indikatívna cieľová hodnota[[26]](#footnote-27)** |
| výstup | N/A | Počet osvetových kampaní | počet | 1 |
| výsledok | N/A | Podiel zástupcov cieľovej skupiny, ktorí boli zasiahnutí osvetovou kampaňou. | % | 25% |

**Zoznam iných údajov projektu (ak relevantné)**

|  |  |  |
| --- | --- | --- |
| **Kód iného údaja[[27]](#footnote-28)** | **Názov iného údaja** | **Merná jednotka iného údaja** |

|  |  |  |
| --- | --- | --- |
| DPSK033 | Počet nástrojov zabezpečujúcich prístupnosť pre osoby so zdravotným postihnutím | počet |
| DPSK034 | Priemerná hrubá mesačná mzda financovaná z projektu za rok | EUR/rok |
| DPSK035 | Medián priemerných hrubých mesačných miezd financovaných z projektu | EUR/rok |



1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| **Cieľová skupina** | **Počet[[28]](#footnote-29)** | **Prínos** |
| * Seniori - občania vo vekovej skupine 65+ | 995 431 | * zvýšenie využívania online obsahu seniormi, ktorí čelia sociálnemu vylúčeniu; * rozvoj digitálnych zručností seniorov; * posilnenie procesu sociálnej inklúzie; * využívanie digitálnych služieb ponúkaných verejnou správou * umožnenie krízovej komunikácie , v prípade krízových stavov, ako bolo napr. vypuknutie COVID-19. |

*V prípade viacerých cieľových skupín doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| **Názov aktivity** | **Čo sa má aktivitou dosiahnuť** | **Spôsob realizácie (žiadateľ a / alebo partner)** | **Predpokladaný počet mesiacov realizácie aktivity** |
| **Aktivita 1** | Osvetová kampaň | žiadateľ | 30 |
| **Aktivita 2** | Výskum hlavných bariér a motivácií pri používaní digitálnych technológií | žiadateľ | 30 |

*V prípade viacerých aktivít, doplňte informácie za každú z nich.*

1. V tabuľke nižšie uveďte, či v rámci národného projektu bude uplatnený inštitút užívateľa[[29]](#footnote-30) podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.

|  |  |  |  |
| --- | --- | --- | --- |
| **Názov aktivity** | **Využitie inštitútu užívateľa (áno/nie)** | **Typ užívateľa[[30]](#footnote-31)** | **Poskytovateľ príspevku užívateľovi (žiadateľ alebo partner)** |
| **Aktivita 1** | nie | N/A | N/A |
| **Aktivita 2** | nie | N/A | N/A |
| **Aktivita 3** | nie | N/A | N/A |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu každej oprávnenej hlavnej aktivity uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.*

*Ak po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP. Z dôvodu zabezpečenia overenia dodržania vyššie uvedenej zásady poskytovateľ vo výzve na predkladanie žiadosti o nenávratný finančný príspevok v rámci relevantnej podmienky poskytnutia príspevku zadefinuje hlavné aktivity schváleného zámeru NP ako povinné hlavné aktivity projektu.*

Projekt bude realizovaný v období 36 mesiacov a to od 01/2025 pre Seniorov - občanov vo vekovej skupine 65+.

Hlavné aktivity:

Projekt je navrhovaný na realizáciu prostredníctvom 2 hlavných aktivít :

* + - 1. **Osvetová kampaň**

Cieľom kampane bude zvýšiť povedomie o dôležitosti a výhodách digitalizácie medzi seniormi, motivovať ich k využívaniu digitálnych technológií, a podporiť ich sebadôveru pri používaní digitálnych technológií. Kampaň má za cieľ preukázať seniorom, že digitalizácia je prístupná pre každého a môže významne zjednodušiť ich každodenný život. Kampaň bude rozdelená na 8 podaktivít:

* Komunikačná stratégia a koncept. Predmetom tejto podaktivity bude spracovanie stratégie, vrátane východísk pre tvorbu stratégie, vysvetlenia a zdôvodnenia základného smerovania a cieľov komunikačnej kampane, spôsobu zamerania na jednotlivé cieľové skupiny, výber jednotlivých aktivít, ich prepojenie a predpokladaný účinok vo vzťahu k cieľovej skupine. Stratégia bude definovať kľúčové posolstvá a spôsoby komunikácie vhodné pre jednotlivé médiá a navrhne, ako budú posolstvá na seba nadväzovať, prípadne ako sa budú dopĺňať v čase a ako bude zabezpečená synergia jednotlivých médií. Návrh stratégie komunikačných aktivít musí umožniť jej zodpovedajúcu realizáciu aj takým subjektom, ktorý nebol zúčastnený pri príprave tejto stratégie, t.j. stratégia musí byť popísaná natoľko jasne, zrozumiteľne a detailne, aby nevznikali zbytočné komplikácie vo fáze jej realizácie. Súčasťou stratégie bude aj návrh kreatívnej stratégie, ako aj detailný popis či detailná vizualizácia kreatívneho riešenia kampane, vrátane kľúčové prvky kreatívy a spôsob ich využitia na vybraných komunikačných nástrojoch (TV spoty, online kampaň, print).
* Produkcia TV spotov, ktoré budú prispôsobené cieľovej skupine, zamerané na konkrétne posolstvá projektu, ako sú dôležitosť digitálnej gramotnosti, využitie e-služieb štátu a možnosti zapojenia do vzdelávacích aktivít, osveta v oblasti bezpečnosti v online priestore a navrhnuté na vysielanie v hlavných televíznych kanáloch a online médiách počas plánovaných kampaní. V rámci podaktivity budú realizované prípravné práce zahŕňajúce skriptovanie a tvorbu scenára a bude realizovaná produkcia a postprodukcia videí vrátane natáčania, strihu, zvuku a grafických prvkov. Predpokladom je vytvorenie viacerých spotov, ktoré budú obsahovať osvetu a predstavenie hlavného posolstva, motivačné prvky pre inšpiráciu cieľovej skupiny k vzdelávacím aktivitám s cieľom zvyšovania kompetencií v digitálnej oblasti ako i praktické využitie digitálnych technológií pre osoby cieľovej skupiny.
* Nákup mediálneho priestoru v TV. Predmetom podaktivity bude na základe komunikačnej stratégie nákup mediálneho priestoru najmä vysielacieho času na odvysielanie tematických relácií, TV spotov, ale aj moderátorských vstupov, product placement a iných formátov v celoslovenských televíziách v rámci SR.
* Tvorba obsahu na zlepšenie digitálnych zručností. Multimediálny obsah bude využitý v rámci osvetovej kampane, pričom bude prispôsobený cieľovej skupine, zrozumiteľný a prakticky orientovaný. Bude podporovať osvetu o digitálnych technológiách (napr. využitie internetu, e-služby štátu, základy práce s tabletom). V rámci podaktivity sa predpokladá vytvorenie nasledovného obsahu:
  + **Video obsah:** napr.krátkych videá na tému základných digitálnych zručností, inštruktážne videá zamerané na špecifické úlohy (napr. registrácia na portál štátu, využitie e-mailu), úvodné video projektu na predstavenie cieľov a aktivít.
  + **Audio obsah:** napr.audio podcasty na tému digitálnych technológií, ich využitia a príkladov zo života, krátke audio spoty na podporu osvetových kampaní.
  + **Textový obsah:** napr.články pre web a sociálne siete na témy zlepšovania digitálnych zručností, podrobné návody a príručky na používanie digitálnych služieb.
  + **Ďalší obsah:** infografiky, letáky, zamerané na vizuálne zobrazenie návodov a tipov.

Konkrétne typy a charakter obsahu bude upresnený v komunikačnej stratégii, ktorá bude definovať kľúčové posolstvá a spôsoby komunikácie vhodné pre jednotlivé médiá.

* Online kampaň, ktorá bude prispôsobená cieľovej skupine a bude realizovaná prostredníctvom online článkov, bannerov a natívnej reklamy. Príspevky môžu napríklad obsahovať videá seniorov, ktorí úspešne zvládli používanie smartfónov, a grafiku zobrazujúcu jednoduché kroky na zvládnutie digitálnych technológií. Prostredníctvom online kampane sa zvýši motivácia cieľovej skupiny k zlepšovaniu digitálnych zručností a orientácie v oblasti bezpečnosti v online priestore a zabezpečí osveta o možnostiach vzdelávania a interakcie so štátom prostredníctvom digitálnych služieb.
* Kampaň v printových médiách, ktorá bude prispôsobená cieľovej skupine a zameraná ako na inzeráty, napr. s priateľskými fotografiami seniorov pri používaní tabletov alebo telefónov a krátkym, inšpiratívnym textom, tak aj na články, ktoré budú vysvetľovať výhody digitalizácie, príbehy seniorov a ponúkať rady pre jednoduché používanie digitálnych zariadení. V rámci podaktivity sa plánuje pokrytie minimálne 25 % populácie cieľovej skupiny prostredníctvom printových médií počas trvania kampane.
* Webová stránka projektu. V rámci podaktivity bude realizovaný komplexný grafický, technologický a obsahový návrh osobitnej webovej stránky projektu vytvorenej špecificky pre projekt, a to za účelom informovania a komunikácie s cieľovou skupinou projektu. Stránka bude prepojená na existujúcu platformu vybudovanú v rámci OPII (https://digitalnekurzy.sk/), kde je dostupný vzdelávací obsah, ktorý môžu seniori využiť. Stránka poskytne jednotný a prehľadný prístup k informáciám na jednom mieste vo všetkých fázach projektu. Stránka bude zároveň slúžiť ako ostatný komunikačný kanál pre komunikáciu s osobami cieľovej skupiny, registráciu pre regionálne aktivity a ďalšie.
* Regionálna intervencia aktivitami v mestách a obciach. Podaktivita bude zameraná na zvýšenie digitálnej gramotnosti seniorov v regiónoch prostredníctvom regionálnej kampane. Podaktivita je zameraná na zlepšenie prístupu starších ľudí k digitálnym technológiám, podporu ich digitálnych zručností a rozvoj schopností potrebných na bezpečné a samostatné využívanie online služieb. V priebehu dvoch rokov sa indikatívne plánuje návšteva 100 obcí a miest. Regionálna intervencia bude úzko previazaná s ostatnými nástrojmi osvetovej kampane, pričom synergia bude popísaná v rámci komunikačnej stratégie. Regionálna kampaň pre seniorov bude predstavovať aktivitu, cielene realizovanú v regiónoch, ktorá umožní prívetivou formou zvyšovanie povedomia cieľových skupín o digitalizácii. V rámci regionálnej kampane sa uvažuje s využitím fyzických zariadení prispôsobených pre potreby cieľovej skupiny (tablety s väčším rozlíšením, jednoduchšie rozhrania) a interaktívnymi obrazovkami, ktoré podporujú prístupnosť a jednoduché ovládanie pre seniorov. Súčasťou podaktivity sú aj ambasádori, ktorí budú kľúčovými podporovateľmi projektu v regiónoch, a ktorí po získaní digitálnych zručností a vyškolení pomáhajú šíriť osvetu o digitalizácii priamo v komunite. Ambasádormi môžu byť verejne známe osoby, ideálne ľudia s prirodzeným kontaktom so seniormi. Pred začiatkom kampane absolvujú ambasádori intenzívne školenie, ktoré im umožní získať základné digitálne zručnosti a naučia sa, ako seniorom jednoduchým spôsobom vysvetliť používanie technológií. Cieľom je, aby seniori nadobudli praktické digitálne zručnosti, lepšie rozumeli digitálnej bezpečnosti a mohli využívať digitálne služby v každodennom živote.

Osveta bude zameraná na nasledovné pokročilé digitálne zručnosti v súlade s definíciou pokročilých digitálnych zručností v uvedenou v Rozhodnutí EURÓPSKEHO PARLAMENTU A RADY (EÚ) 2022/2481

zo 14. decembra 2022, ktorým sa zriaďuje politický program digitálne desaťročie do roku 2030[[31]](#footnote-32),[[32]](#footnote-33):

|  |  |
| --- | --- |
| **Zručnosti** | **Prepojenie na prioritné oblasti v rámci Domény 3 RIS 3** |
| **Pokročilé digitálne zručnosti:**  **Pochopenie a používanie** pokročilých inteligentných a prepojených senzorov a zariadení ako napr.  Nositeľné zdravotné senzory: Smart hodinky alebo fitness náramky sledujúce srdcovú frekvenciu, krvný tlak, hladinu kyslíka v krvi či kroky, zariadenia na monitorovanie hladiny cukru v krvi, kardiologické zariadenia, pulzné oxymetre, automatizované dávkovače liekov s notifkáciami, zariadenia pre vzdialenú komunikáciu s lekármi.  Pohybové senzory pre detekciu pádov: Zariadenia, ktoré detegujú pád a upozornia rodinu alebo záchranné.  Inteligentné domáce senzory: Kamery s možnosťou vzdialeného monitorovania cez aplikácie, detektory dymu alebo úniku plynu, ktoré upozornia na riziko, zariadenia, ktoré detegujú otvorenie dverí a upozorňujú na pohyb v domácnosti.  Zariadenia pre inteligentné domácnosti: hlasoví asistenti na ovládanie svetiel, termostatov či prehrávanie hudby, Inteligentné osvetlenie: Svetlá, ktoré sa dajú zapínať a vypínať hlasovým príkazom, Termostaty: Smart termostaty na reguláciu teploty (napr. Ecobee, Nest Learning Thermostat).  **Údržba** pokročilých inteligentných a prepojených senzorov a zariadení, vrátane znalosti krokov potrebných na pripojenie a konfiguráciu IoT zariadení, znalosť správy upozornení a správ zo zariadení, napríklad upozornenie na nízku batériu alebo hlásenie abnormalít. Schopnosť riešiť problémy, ako napríklad obnovenie pripojenia k Wi-Fi alebo reset zariadenia. | Prioritná oblasť 3-1: Inteligentné a prepojené senzory a zariadenia |
| **Pokročilé digitálne zručnosti:**  **Pochopenie a používanie** pokročilých nadstavbových služieb v rámci e-governmentu v súvisloti s údajmi, ktorými disponuje VS. Ide o služby v rámci konceptu Moje dáta ako napr. získavanie dát z verejnej správy ako dôveryhodného zdroja používateľsky jednoduchým moderným spôsobom prostredníctvom mobilnej (ale aj webovej) aplikácie, monitorovanie ich používania a ich aktívne využívanie pri riešení najrozličnejších životných situácií, a to najmä poskytovaním svojich údajov v súlade so zásadou minimalizácie na základe slobodného rozhodnutia tzv. tretím stranám, poskytovateľom digitálnych služieb, napr. pri založení účtu v banke, či vybavení zľavneného cestovného lístka z pohodlia domova. Patrí sem aj využívanie konceptu „digitálnych dokladov“ overiteľných druhou stranou pomocou najmodernejších digitálnych technológií, vrátane Európskej digitálnej peňaženky (EDIW), v ktorej sa bude nachádzať Európska digitálna identita (EUDI) | Prioritná oblasť 3-2: Zvýšenie úžitkovej hodnoty všetkých druhov údajov a databáz |
| **Pokročilé digitálne zručnosti:**  **Pochopenie a používanie** technológií, produktov a služieb pri ochrane osobných údajov (schopnosť vytvárať komplexné a unikátne heslá, používanie správcov hesiel, tozlišovanie bezpečných webov), pri prevencii pred online podvodmi (rozpoznávanie phishingových útokov, overovanie správnosti informácií: schopnosť overiť totožnosť odosielateľa správ alebo pravosť telefonických požiadaviek, neposkytovanie citlivých údajov), pri reakcii na kybernetické hrozby (Schopnosť rýchlo nahlásiť podozrivé aktivity (napr. bankové podvody, kompromitáciu účtu), zručnosť pravidelne zálohovať citlivé dáta na externé úložiská alebo do cloudu.  **Údržba** technológií, produktov a služieb slúžiacich na zabezpečenie kybernetickej bezpečnosti (schopnosť pravidelne aktualizovať softvér a zariadenia na zabezpečenie najnovších bezpečnostných opatrení, znalosť inštalácie a používania antivírusových a antimalvérových nástrojov na ochranu zariadení, schopnosť používať virtuálne privátne siete (VPN), schopnosť bezpečného nastavenia zariadení: zmena predvolených hesiel a nastavenie viacfaktorovej autentifikácie, schopnosť kontrola oprávnení aplikácií, schopnost monitoringu pripojení. | Prioritná oblasť 3-4: Kybernetická bezpečnosť a kryptografia |

Pre vylúčenie akýchkoľvek pochybností predmetom projektu nebudú základné digitálne zručnosti, ktoré sú uvedené v rámci metodiky a metadát pre ukazovateľ „Individuals' level of digital skills (from 2021 onwards) (isoc\_sk\_dskl\_i21)“[[33]](#footnote-34)

* + - 1. **Výskum hlavných bariér a motivácií pri používaní digitálnych technológií**

Kľúčovou súčasťou projektu je zber dát od cieľovej skupiny, ktorý umožní lepšie pochopenie potrieb cieľovej skupiny a efektívne cielenie osvetových aktivít. Zber dát bude slúžiť ako základ pre ďalšiu analýzu. V rámci zberu dát sa budú činnosti zameriavať na identifikáciu kľúčových bariér, ktorým čelí cieľová skupina pri používaní digitálnych technológií, porozumenie ich digitálnych návykov a úrovne digitálnych zručností, hodnotenie, aké typy obsahu, aktivít a školení by boli pre túto cieľovú skupinu najefektívnejšie a sledovanie interakcie cieľovej skupiny s digitálnymi službami štátu. Keďže súčasťou hlavnej aktivity 1 sú aj aktivity v regiónoch s cieľom čo najširšieho priameho kontaktu s cieľovou skupinou, bude zber dát prebiehať prostredníctvom priameho kontaktu s cieľovou skupinou pre účely dotazovania alebo inej formy zberu dát. Minimálny počet respondentov v cieľovej skupine za celé obdobie kampane bude 3000, pričom 1500 respondentov by malo byť oslovených počas regionálnych aktivít na vybraných lokalitách a 1500 respondentov by malo byť oslovených prostredníctvom iných metód (telefonicky, online alebo osobne mimo regionálnych aktivít). Výstupom tejto podaktivity bude poskytnutie štruktúrovaných dát v podobe vhodnej pre následnú analýzu.

Na základe údajov získaných v rámci zberu dát počas v prípravnej fázy výskumu bude realizovaná analýza týchto dát, identifikácia vzorcov správania a potrieb cieľovej skupiny a poskytnutie odporúčaní na optimalizáciu komunikácie, vzdelávacích aktivít a digitálnych služieb pre túto skupinu. Výstupom tejto podaktivity bude podrobne rozpracovaná analýzou vstupov a výskumu správania a podnetov cieľovej skupiny.

Hlavné aktivity projektu budú realizované prostredníctvom dodávateľských služieb.

Hlavné aktivity budú koordinované a doplnené odborným personálom projektu, ktorí zabezpečí úspešnú implementáciu aktivít projektu a naplnenie merateľných ukazovateľov. Kľúčová rola bude predstavovať zapojenie personálnych kapacít s priamou väzbou na cieľové skupiny. Pôjde najmä o nasledovné pozície:

* metodické (činnosti smerujúce k základnej definícií rámca aktuálnych digitálnych zručností seniorov a identifikovanie oblastí, ktoré budú predmetom osvety v rámci aktivity 1, príprava jednoduchých a zrozumiteľných materiálov prispôsobených potrebám seniorov v kontexte výsledkov aktivity 2, dohľad nad dodržiavaním komunikácie informácií smerom k cieľovej skupine v rámci osvetovej kampane ako i priamej komunikácií v regiónoch, definícia motivačných techník pre podporu seniorov, vyhodnocovanie navrhovaných krokov formou spätnej väzby a aktualizácia prístupov);
* analytické (činnosti sú primárne zamerané na analýzu prostredia, cieľovej skupiny, vývoja implementácie ako i dopadov národného projektu. Koordinačná činnosť v oblasti analytických výstupov, analýza prebiehajúcich programov priamej interakcie - registrácia, komunikácia z webovej platformy, analýza dát a ich vyhodnocovanie);
* zabezpečujúce osvetu (činnosti realizované mzdovými výdavkami za oblasť osvety a zvyšovania povedomia sú najmä zodpovednosť za riadenie a koordináciu procesov a aktivít spojených so zvyšovaním povedomia o vyššie identifikovaných cieľoch a o prínosoch pre cieľovú skupinu; implementácii komunikačnej stratégie, návrh a optimalizácia kampaní v online priestore, organizácia parciálnych úloh vyplývajúcich z marketingovej stratégie pre zvyšovanie povedomia a osvetu);
* ostatné expertné pozície, ktoré zabezpečujú odbornú koordináciu ako i priame vykonávanie činností pre naplnenia hlavných aktivít a zapojenie cieľových skupín v regiónoch.

Hlavné aktivity budú podporené - podpornými aktivitami a to najmä vo vzťahu k zabezpečeniu projektového riadenia, finančného riadenia, monitoringu plnenia KPI projektu, ako i ďalších mzdových výdavkov nevyhnutných na zabezpečenie úspešnej implementácie projektu. Služby externého vedenia účtovníctva, poskytovanie právnych služieb, režijné výdavky či výdavky spojené s publicitou projektu a prevádzkou.

Národný projekt bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou, nediskrimináciou a prístupnosťou osôb so zdravotným postihnutím, ktoré sú definované v Partnerskej dohode SR na roky 2021 – 2027 a v čl. 9 nariadenie o spoločných ustanoveniach, berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky. Pri implementácii plánovaných aktivít projektu sa budú dodržiavať všetky články Charty ZP EÚ s dôrazom najmä na články Charty ZP EÚ, ktoré sa najviac vzťahujú k plánovaným intervenciám, aktivitám a cieľovým skupinám. V súvislosti so všetkými plánovanými aktivitami bude zohľadnený v rámci NP princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti.

Všetky výstupy aktivít projektu (webová stránka, informačné systémy, databázy, aplikácie, publikácie, prezentačné materiály, marketingové materiály, etc.) budú prístupné aj pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím. Realizácia hlavných aktivít a podaktivít projektu nespôsobuje prehĺbenie sociálneho vylúčenia marginalizovaných rómskych komunít a nespôsobuje zhoršenie situácie v oblasti segregácie, getoizácie alebo stigmatizácie rómskej komunity.

1. **Predpokladaný časový rámec**

|  |  |
| --- | --- |
| **Predpokladaný dátum vyhlásenia výzvy vo formáte mesiac/rok** | 02/2025 |
| **Predpokladaná doba realizácie NP v mesiacoch** | 34 |

*Termíny v tabuľke nie sú záväzné.*

1. **Finančný rámec[[34]](#footnote-35)**
2. **žiadateľa**

|  |  |  |
| --- | --- | --- |
| **Fond** | Európsky fond regionálneho rozvoja | |
| **Celkové oprávnené výdavky NP podľa kategórie regiónu[[35]](#footnote-36) (v EUR)** | menej rozvinutý región | 8 625 828,56 € |
| viac rozvinutý región | 1 318 636,08 € |
| **Zdroj EÚ podľa kategórie regiónu[[36]](#footnote-37) (v EUR)** | menej rozvinutý región | 7 331 954,27 € |
| viac rozvinutý región | 527 454,43 € |
| **Zdroj ŠR podľa kategórie regiónu[[37]](#footnote-38) (v EUR)** | menej rozvinutý región | 603 808,01 € |
| viac rozvinutý región | 685 690,75 € |
| **Vlastné zdroje prijímateľa[[38]](#footnote-39) podľa kategórie regiónu[[39]](#footnote-40) (v EUR)** | menej rozvinutý región | 690 066,29 € |
| viac rozvinutý región | 105 490,89 € |
| **Miera spolufinancovania (v %)** | Zdroj EÚ | 79,03 % |
| Štátny rozpočet SR | 12,97 % |
| Prijímateľ | 8,00 % |
| **Uplatňovanie špecifického pravidla financovania[[40]](#footnote-41) (ak relevantné)** | N/A | |
| **Zdroj pro-rata (v %)** | neaplikuje sa |  |
| neaplikuje sa |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** | V zmysle čl. 63 ods. 3 prvá veta nariadenia o spoločných ustanoveniach, v projekte, ktorý zahŕňa / má prínos pre viac ako jednu kategóriu regiónu podľa článku 108 ods. 2 nariadenia o spoločných ustanoveniach v rámci členského štátu, sa celkové oprávnené výdavky spojené s projektom pridelia na príslušné kategórie regiónu na pomernom základe, a to podľa objektívnych kritérií. Objektívnym kritériom vzhľadom na povahu a zameranie projektu je podiel obyvateľov v bratislavskom regióne (NUTS II) k obyvateľom v SR (referenčným obdobím je rok 2021). Celkové oprávnené výdavky sa vyjadria pomerom podľa kategórie regiónu:  menej rozvinutý región v pomere 86,74%  viac rozvinutý región v pomere 13,26%.  Pre výpočet vlastných zdrojov boli použité ustanovenia Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027, verzia 1.4. | |

1. **partnera (ak relevantné)**

|  |  |  |
| --- | --- | --- |
| **Fond** | Vyberte položku. | |
| **Celkové oprávnené výdavky NP podľa kategórie regiónu28 (v EUR)** | Vyberte položku. |  |
| Vyberte položku. |  |
| **Zdroj EÚ podľa kategórie regiónu29 (v EUR)** | Vyberte položku. |  |
| Vyberte položku. |  |
| **Zdroj ŠR podľa kategórie regiónu30 (v EUR)** | Vyberte položku. |  |
| Vyberte položku. |  |
| **Vlastné zdroje partnera31 podľa kategórie regiónu32 (v EUR)** | Vyberte položku. |  |
| Vyberte položku. |  |
| **Miera spolufinancovania (v %)** | Zdroj EÚ |  |
| Štátny rozpočet SR |  |
| Partner |  |
| **Zdroj pro-rata (v %)** | Vyberte položku. |  |
| Vyberte položku. |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** |  | |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou k oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby, ktorej výška je stanovená v nariadení, sa spôsob stanovenia sadzby nepožaduje.*

*V prípade, že žiadateľ/partner poskytuje finančný príspevok užívateľovi, identifikujte v tabuľke nižšie, o ktoré skupiny výdavkov ide.*

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** | **8 869 566,83 Eur** |  |
| 518 – Ostatné služby | 7 390 000 Eur | Výška oprávnených výdavkov bola určená na základe predošlých skúsenosti žiadateľa s realizáciou obdobných aktivít ako i na základe prieskumu trhu s parametrami jednotlivých prvkov hlavných aktivít:  Komunikačná stratégia a koncept – (Komunikačná stratégia, vrátane kreatívnej časti pre TV kampaň, online médiá a print).  Produkcia – (TV spoty: Indikatívne sa predpokladá vytvorenie viacerých spotov, ktoré budú obsahovať osvetu a predstavenie hlavného posolstva, motivačné prvky pre inšpiráciu cieľovej skupiny k vzdelávacím aktivitám s cieľom zvyšovania kompetencií v digitálnej oblasti ako i praktické využitie digitálnych technológií pre osoby cieľovej skupiny. Produkčné požiadavky: Skriptovanie a tvorba scenára. Produkcia a postprodukcia videí vrátane natáčania, strihu, zvuku a grafických prvkov. Optimalizácia obsahu pre TV vysielanie a pripravený aj na ďalšie použitie (napr. online kampane). Presný počet, dĺžka trvania a obsahová náplň spotov bude upresnená v komunikačnej stratégii).  Nákup mediálneho priestoru v TV. (Predmetom bude na základe komunikačnej stratégie nákup mediálneho priestoru najmä vysielacieho času na odvysielanie TV spotov, ale aj moderátorských vstupov, product placement a iných formátov v celoslovenských televíziách v rámci SR).  Tvorba obsahu na zlepšenie digitálnych zručností – (Video obsah: napr. krátkych videá na tému základných digitálnych zručností, - inštruktážne videá zamerané na špecifické úlohy (napr. registrácia na portál štátu, využitie e-mailu), úvodné video projektu na predstavenie cieľov a aktivít. Audio obsah: napr. audio podcasty na tému digitálnych technológií, ich využitia a príkladov zo života, krátke audio spoty na podporu osvetových kampaní. Textový obsah: napr. články pre web a sociálne siete na témy zlepšovania digitálnych zručností, podrobné návody a príručky na používanie digitálnych služieb. Ďalší obsah: infografiky, letáky, zamerané na vizuálne zobrazenie návodov a tipov. Konkrétne typy a charakter obsahu bude upresnený v komunikačnej stratégii, ktorá bude definovať kľúčové posolstvá a spôsoby komunikácie vhodné pre jednotlivé médiá).  Online kampaň – (PR články: indikatívne priemerne 2 články za mesiac počas trvania kampane, Bannerové plochy: Pravidelné zobrazovanie na relevantných online platformách, Natívna reklama: Inovatívne formáty podporujúce zapojenie cieľovej skupiny (napr. personalizované odporúčania, interaktívne formáty), Očakávaný zásah: Pokrytie minimálne 15 % populácie cieľovej skupiny prostredníctvom online médií počas trvania kampane).  Printová kampaň - (Počet inzertných výstupov: indikatívne priemerne 2 výstupy za mesiac počas trvania kampane), Očakávaný zásah: Pokrytie minimálne 25 % populácie 65+ prostredníctvom printových médií počas trvania kampane, Typ médií: Hlavné slovenské printové médiá (denníky, týždenníky, magazíny), ktoré sú relevantné pre cieľovú skupinu).  Webová stránka projektu. (grafický a technologický návrh, implementácia, integrovaná s platformou https://digitalnekurzy.sk/, súlad s IDSK, súlad so zákonom o ITVS, súlad s medzinárodným štandardom konzorcia W3C, prispôsobená potrebám cieľovej skupiny).  Regionálna intervencia aktivitami v mestách a obciach – (kompletné zabezpečenie regionálnej kampane počas 2 rokov s indikatívne navštívenými 100 obcami a mestami, vrátane ambasádorov) |
| 521 – Mzdové výdavky | 1 479 566,83 Eur | Priame náklady na zamestnancov určené na základe mzdovej politiky žiadateľa. Výdavky na odborný personál projektu, najmä koordinátori, metodici, experti, koordinátori cieľových skupín a ďalšie skupiny realizujúce hlavnú aktivitu projektu č. 1.  Výpočet výšky výdavkov:  **Odborný garant** (Odborná garancia a kontrola kvality výstupov aktivít; vypracovanie hodnotení k výstupom projektu. Nastavenie a aktualizácia projektových procesov a aktivít. Zabezpečenie vhodného personálneho obsadenia projektu a odborné usmerňovanie odborných zamestnancov projektu. Garancia kvality vykonaných aktivít. Účasť na odborných debatách a podujatiach, participácia pri nadväzovaní spoluprác a výmen dobrej praxe. Definovanie a schvaľovanie komunikačných výstupov a podieľanie sa na externej komunikácii projektu. Vykonávanie ďalších súvisiacich činností, ktoré vyplynú z potrieb národného projektu počas jeho realizácie.)- 0,5FTE\*33mesiacov\* 61,29 EUR celková cena práce = 175 963,59 EUR.  Koordinátor aktivít (Zodpovednosť za odbornú koordináciu aktivít národného projektu a dohľad nad postupom jednotlivých aktivít projektu, dohľad nad dodržiavaním implementácie národného projektu, zabezpečenie dodania odborných výstupov. Zabezpečenie aktivít v regióne a zapájanie cieľových skupín a relevantných partnerov.) – 2FTE\*33mesiacov\* 43,64 EUR celková cena práce = 501 144,30 EUR.  Odborník na výzvy pre šírenie povedomia a osvety (Realizácia analýz a prípravy zadaní pre mediálny priestor, vrátane rešerší a iných odborných podkladov. Príprava a zabezpečenie odborných výstupov.) 2DoVP\*350h\* 42,90 EUR celková cena práce = 30 032,10 EUR.  Junior koordinátor (Odborné činnosti súvisiace s realizáciou plnenia potrieb aktivity národného projektu, konkrétne, odborné usmernenie obsahov smerujúcich k širokej verejnosti, zodpovednosť za odbornú - obsahovú stránku komunikačnej stratégie a jej následná kontrola v čase realizácie, spracovanie reportov pre koordinátora a projektové riadenie) - 1FTE\*30mesiacov\*21,79 EUR celková cena práce = 113 754,24 EUR.  Idea / art koordinátor (Expert senior) (Zodpovednosť za riadenie a koordináciu procesov a aktivít spojených so zvyšovaním povedomia, s cieľom významne zvyšovať ohlas v rámci cieľových skupín projektu. Analýza trhového prostredia, identifikácia príležitostí pre oslovenie cieľových skupín. Spracovanie a dohľad na dodržiavaním komunikačnej stratégie.) - 1FTE\*31mesiacov\*49,51 EUR celková cena práce = 267 049,93 EUR.  Junior Social Media a Marketing Manager (Správca a koordinátor kampane a day2day manažmentu - pripravuje obsah na sociálne siete, ktorý je in-line so stratégiou a cieľmi projektu. Zabezpečuje najmä návrh ideí, tvorbu textov, plánovanie, publikovanie postov, stories, videí a ďalších formátov. Zhromažďuje a analyzuje dáta návštevnosti a interakcie. Každodenná "customer care", moderácie aktivity komunity po celú dobu trvania projektu. Koordinácia a odborný dohľad nad online a offline kampaňami vrátane nastavenia a priebežného reportingu podľa potrieb projektového riadenia po celú dobu implementácie projektu. Koordinácia a odborný dohľad na plneniami komunikačnej kampane projektu. Pozícia pokrýva aj všetky analytické a odborné úkony pre úspešnosť naplnenia aktivít projektu.) – 1FTE\*25mesiacov\*26,70 EUR celková cena práce =  116 124,12 EUR.  Metodik (Odborné zastrešenie obsahu a tvorby metodiky pre potreby NP - činnosti smerujúce k základnej definícií rámca aktuálnych digitálnych zručností a identifikovanie oblastí, ktoré budú predmetom osvety v rámci aktivity 1, príprava jednoduchých a zrozumiteľných materiálov prispôsobených potrebám seniorov v kontexte výsledkov aktivity 2, dohľad nad dodržiavaním komunikácie informácií smerom k cieľovej skupine v rámci osvetovej kampane ako i priamej komunikácií v regiónoch, definícia motivačných techník pre podporu seniorov, vyhodnocovanie navrhovaných krokov formou spätnej väzby a aktualizácia prístupovPozícia pokrýva aj všetky prípravne a administratívne požiadavky pre úspešnosť naplnenia aktivity.) – 1FTE\*30mesiacov\*38,82 EUR celková cena práce = 202 624,74 EUR.  Špecialista na podporu webu (Zodpovednosť za identifikáciu a riešenie technických problémov, ktoré užívatelia webu hlásia, vrátane chýb na stránkach, problémov s prihlásením alebo otázok týkajúcich sa funkčnosti webu. Priama podpora užívateľom a pomoc im pri riešení ich dotazov a problémov súvisiacich s webovou stránkou. Zabezpečenie správneho fungovania databáz a systémov, ktoré podporujú web, a vykonáva potrebné aktualizácie a údržbu, aby sa zabezpečila ich spoľahlivosť a bezpečnosť. Vytvorenie a udržba podrobnej dokumentácie o hlásených problémoch a ich riešeniach, sledovanie výkonnosti webovej stránky s cieľom identifikovať možné oblasti na zlepšenie. Pravidelná komunikácia s vývojovými a dizajnovými tímami ohľadom aktualizácie stránky, nových funkcií a opráv chýb, pre zabezpečenie hladkej a funkčnej užívateľskej skúsenosti na webe, vrátane pravidelného nahodenia obsahu na stránku. Pozícia pokrýva aj všetky analytické a odborné úkony pre úspešnosť naplnenia aktivít projektu.) – 0,5FTE\*30mesiacov\*27,92 EUR celková cena práce = 72 873,81 EUR |
| **Aktivita 2** | **424 325,36 Eur** |  |
| 518 – Ostatné služby | 350 000 Eur | Výška oprávnených výdavkov bola určená na základe predošlých skúsenosti žiadateľa s realizáciou obdobných aktivít ako i na základe prieskumu trhu s parametrami jednotlivých prvkov hlavných aktivít:  Zber dát (Minimálne 3000 respondentov v cieľovej skupine za celé obdobie kampane, pričom 1500 respondentov by malo byť oslovených počas regionálnych aktivít na vybraných lokalitách a 1500 respondentov by malo byť oslovených prostredníctvom iných metód (telefonicky, online alebo osobne mimo regionálnych aktivít). Výstupom bude poskytnutie štruktúrovaných dát v podobe vhodnej pre následnú analýzu.  Analýza dát a výskum vzorcov správania a potrieb (analýza vstupov a výskumu správania a podnetov cieľovej skupiny. Predpokladaný rozsah je 150+ NS). |
| 521 – Mzdové výdavky | 74 325,36 Eur | Priame náklady na zamestnancov určené na základe mzdovej politiky žiadateľa. Výdavky na odborný personál - analytika  Výpočet výšky výdavkov:  Analytik (analýza prostredia, cieľovej skupiny, vývoja implementácie ako i dopadov národného projektu. Koordinačná činnosť v oblasti analytických výstupov, analýza prebiehajúcich programov priamej interakcie - registrácia, komunikácia z webovej platformy, analýza dát a ich vyhodnocovanie.) – 0,5FTE\*25mesiacov\*34,17 EUR celková cena práce = 74 325,36 EUR |
| **Podporné aktivity** | | |
| 907 - Paušálna sadzba na nepriame výdavky podľa článku 54 písm. a) NSU | 650 572,45 Eur | 907 - Paušálna sadzba na nepriame výdavky podľa článku 54 písm. a) NSU. Paušálna sadzba na pokrytie nepriamych výdavkov súvisiacich s projektom, určené ako 7 % z celkových priamych oprávnených výdavkov (hlavné aktivity a paušálna sadzba na priame náklady na zamestnancov) |
| **Podporné aktivity SPOLU** | 650 572,45 Eur |  |
| **CELKOM** | 9 944 464,64 Eur |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

*Ostatné zmeny v rozpočte projektu (napr. doplnenie novej skupiny výdavkov, vypustenie skupiny výdavkov, zvýšenie alebo zníženie výšky oprávnených výdavkov v rámci skupín výdavkov a pod.) nie je potrebné predkladať na schválenie príslušnej komisii pri Monitorovacom výbore pre Program Slovensko 2021 – 2027.*

1. **Ďalšie informácie o národnom projekte**

*N/A*

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb. [↑](#footnote-ref-2)
2. Uviesť aj názov sekcie, ak je to relevantné. Žiadateľom je osoba, ktorá žiada o poskytnutie príspevku do nadobudnutia účinnosti zmluvy o poskytnutí nenávratného finančného príspevku alebo právoplatnosti rozhodnutia podľa § 13 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, alebo osoba, ktorá predkladá zámer NP. [↑](#footnote-ref-3)
3. Pod partnerom sa rozumie partner ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [↑](#footnote-ref-4)
4. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-5)
5. Zo zoznamu sa vyberie:

   "**áno**" – ak, projekt bude financovaný výhradne z alokácie so špecifickým určením pre marginalizované rómske komunity (ďalej len „MRK“) uvedenej v Programe Slovensko,

   * "**nie**" - ak, projekt nebude v žiadnej miere financovaný z alokácie so špecifickým určením pre MRK uvedenej v Programe Slovensko,

   **-** "**čiastočne**"– ak, projekt bude z časti financovaný z alokácie so špecifickým určením pre MRK uvedenej v Programe Slovensko. [↑](#footnote-ref-6)
6. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky.

   Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, Rámec implementácie fondov a metodický dokument č. 2 riadiaceho orgánu pre Program Slovensko neobmedzujú, resp. nevylučujú možnosť spojiť dva schválené zámery národných projektov do jednej výzvy, resp. na jeden schválený zámer národného projektu vyhlásiť dve výzvy na predloženie národných projektov. V takýchto prípadoch bude riadiaci orgán posudzovať výzvu tak, aby boli splnené všetky parametre schváleného/schválených zámeru/zámerov národného projektu berúc na zreteľ povolené odchýlky. [↑](#footnote-ref-7)
7. V prípade Fondu na spravodlivú transformáciu sa vyberie "-". [↑](#footnote-ref-8)
8. V súlade s informačným monitorovacím systémom. [↑](#footnote-ref-9)
9. V prípade, ak ide o prijímateľa, ktorý nie je určený v Programe Slovensko, alebo ktorého kompetencie nevyplývajú z osobitných predpisov podľa zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, príslušná komisia pri Monitorovacom výbore pre Program Slovensko schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-10)
10. https://digital-strategy.ec.europa.eu/en/library/2023-report-state-digital-decade [↑](#footnote-ref-11)
11. https://mirri.gov.sk/wp-content/uploads/2023/01/NSDZ-a-AP.pdf [↑](#footnote-ref-12)
12. https://www.employment.gov.sk/files/sk/ministerstvo/rada-vlady-slovenskej-republiky-prava-seniorov-prisposobovanie-verejnych-politik-procesu-starnutia-populacie/narodny-program-aktivneho-starnutia-roky-2014-2020/narodny-program-aktivneho-starnutia-roky-2021-2030.pdf [↑](#footnote-ref-13)
13. https://fra.europa.eu/en/publication/2023/older-people-digital-rights [↑](#footnote-ref-14)
14. https://spravy.pravda.sk/domace/clanok/665603-slovensko-za-20-rokov-vyrazne-zostarlo-pocet-ludi-65-prekrocil-17-percent/ [↑](#footnote-ref-15)
15. https://ec.europa.eu/eurostat/databrowser/view/tin00134/default/table?lang=en [↑](#footnote-ref-16)
16. https://ec.europa.eu/eurostat/databrowser/view/isoc\_ci\_ifp\_iu\_\_custom\_13302498/default/table?lang=en [↑](#footnote-ref-17)
17. <https://www.ivo.sk/buxus/docs//publikacie/subory/Digitalna_gramotnost_2022.pdf>,   
    https://mirri.gov.sk/wp-content/uploads/2019/09/Digi\_chudoba\_final.pdf [↑](#footnote-ref-18)
18. https://mirri.gov.sk/wp-content/uploads/2019/09/Vysledky-prieskumu-digitalnych-zrucnosti-a-vybavenia-seniorov.pdf [↑](#footnote-ref-19)
19. <https://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i40A03AF2150C41DE8BE98D0C0C41A764%22)&ui.name=Vekov%c3%a9%20zlo%c5%beenie%20-%20SR%2c%20oblasti%2c%20kraje%2c%20okresy%2c%20mesto%2c%20vidiek%20%5bom7009rr%5d&run.outputFormat=&run.prompt=true&cv.header=false&ui.backURL=%2fcognosext%2fcps4%2fportlets%2fcommon%2fclose.html>, Vekové zloženie - SR, oblasti, kraje, okresy, mesto, vidiek [om7009rr], Posledná aktualizácia údajov:28.03.2024 [↑](#footnote-ref-20)
20. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-21)
21. https://www.planobnovy.sk/site/assets/files/1232/rrf\_double\_funding\_note\_-\_final.pdf [↑](#footnote-ref-22)
22. a to ako na úrovni prijímateľov, ktorí sú v oboch projektoch rôzny, tak aj na úrovni aktivít, na úrovni časovej realizácie, na úrovni typu výdavkov. [↑](#footnote-ref-23)
23. Povinnosť uvádzať minimálne jeden merateľný ukazovateľ výsledku neplatí pre nasledovné výnimky:

    projekty technickej pomoci (okrem aktivít technickej pomoci zameraných na financovanie informačných systémov, Centrálneho plánu vzdelávania, vzdelávania administratívnych kapacít a materiálovo-technického zabezpečenia),

    projekty návratnej finančnej pomoci,

    projekty v rámci, ktorých je cieľová skupina:

    a) totožná s účastníkmi projektu,

    b) bude monitorovaná prostredníctvom spoločných merateľných ukazovateľov programu – výsledku v súlade s prílohou I nariadenia EP a Rady (EÚ) 2021/1057 o ESF+ (karta účastníka) a súčasne platí jedna z dvoch nasledujúcich pod podmienok: projekty sú financované z ESF+, alebo projekty sú financované FST v súlade s čl. 8 písm. k) až m) nariadenia EP a Rady (EÚ) 2021/1056 o FST.

    typy akcií, pre ktoré neboli stanovené výsledkové merateľné ukazovatele programu a pre ktoré nie je zmysluplné stanovovať kvantifikované výsledky t. j. merateľné ukazovatele projektu. Popis cieľa projektu predstavujúci výsledok. Ide napríklad o intervencie zamerané na obstaranie štúdií alebo projektovej dokumentácie a pod. Riadiaci orgán pre Program Slovensko osobitne posudzuje potenciál zámeru národného projektu generovať kvantifikovateľné výsledky v podobe merateľných ukazovateľov projektu, ktorých definovanie je preferované. [↑](#footnote-ref-24)
24. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-25)
25. Uvádza sa kód merateľného ukazovateľa projektu, nie kód spoločného, resp. špecifického merateľného ukazovateľa programu. Ak merateľný ukazovateľ projektu ešte nemá pridelený kód, uvádza sa „n/a“. [↑](#footnote-ref-26)
26. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-27)
27. Ak iný údaj ešte nemá pridelený kód, uvádza sa „n/a“. [↑](#footnote-ref-28)
28. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-29)
29. Užívateľ sa na rozdiel od partnera nepodieľa na realizácii projektu žiadateľa, ale môže využiť finančný príspevok na realizáciu aktivít definovaných poskytovateľom vo výzve (napr. nákup a inštalácia kotla). Podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, užívateľom je osoba, ktorej prijímateľ alebo partner poskytuje finančné prostriedky z príspevku na základe predchádzajúceho súhlasu poskytovateľa a v súlade so zmluvou uzavretou medzi prijímateľom a užívateľom alebo partnerom a užívateľom alebo iným obdobným právnym vzťahom medzi prijímateľom a užívateľom alebo partnerom a užívateľom. [↑](#footnote-ref-30)
30. Uvádza sa typ subjektu/osôb (napr. neverejní poskytovatelia soc. služieb, dlhodobí uchádzači o zamestnanie), alebo právna forma. [↑](#footnote-ref-31)
31. https://eur-lex.europa.eu/legal-content/SK/TXT/HTML/?uri=CELEX:32022D2481 [↑](#footnote-ref-32)
32. Zručnosti uvedené v tabuľke predstavujú indikatívny rozsah, presné vymedzenie zručností bude realizované v rámci Komunikačnej stratégie a konceptu [↑](#footnote-ref-33)
33. https://ec.europa.eu/eurostat/cache/metadata/en/isoc\_sk\_dskl\_i21\_esmsip2.htm [↑](#footnote-ref-34)
34. Finančný rámec je potrebné uvádzať za celý NP spolu a v prípade financovania NP z viacerých priorít/špecifických cieľov, aj v rozdelení podľa špecifických cieľov. [↑](#footnote-ref-35)
35. V prípade Kohézneho fondu vyberte „neaplikuje sa“. [↑](#footnote-ref-36)
36. V prípade Kohézneho fondu vyberte „neaplikuje sa“. [↑](#footnote-ref-37)
37. V prípade Kohézneho fondu vyberte „neaplikuje sa“. [↑](#footnote-ref-38)
38. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-39)
39. V prípade Kohézneho fondu vyberte „neaplikuje sa“. [↑](#footnote-ref-40)
40. Uveďte konkrétne číslo tabuľky a jej názvu podľa Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027. [↑](#footnote-ref-41)