**Zámer národného projektu[[1]](#footnote-2)**

**Názov národného projektu (ďalej aj „NP“): Sociálne poukazy na internetové pripojenie pre žiakov**

**Žiadateľ**[[2]](#footnote-3)**:**

|  |  |
| --- | --- |
| **Obchodné meno/názov** | Národná koalícia pre digitálne zručnosti a povolania Slovenskej republiky |
| **Právna forma** | Záujmové združenie právnických osôb |
| **Sídlo** | Bottova 7939/2A, 81109, Bratislava - mestská časť Staré Mesto, Slovenská republika |
| **IČO** | 52828123 |

**Poskytovateľ: Ministerstvo investícií, regionálneho rozvoja a informatizácie SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| **Obchodné meno/názov** |  |
| **Právna forma** |  |
| **Sídlo** |  |
| **IČO** |  |
| **Zdôvodnenie potreby partnera NP[[3]](#footnote-4)** |  |
| **Kritériá pre výber partnera[[4]](#footnote-5)** |  |
| **Má partner jedinečné postavenie na implementáciu týchto aktivít?**  **Ak áno, na akom základe?** |  |

*V prípade viacerých partnerov, doplňte údaje za každého partnera.*

**Sumárne informácie o NP**

|  |  |
| --- | --- |
| **Celkové oprávnené výdavky NP (v EUR)** | 29 999 376, 00 € |
| **Miesto realizácie projektu (na úrovni kraja, resp. celé územie Slovenskej republiky)** | Celé územie SR |
| **Identifikácia hlavných cieľových skupín (ak relevantné)** | Hlavná cieľová skupina je domácnosť definovaná ako:   * žiak ZŠ a SŠ so špeciálnymi výchovno-vzdelávacími potrebami (ďalej len „ŠVVP“) podľa § 2 písm. j) až p) zákona č. 245/2008 Z.z. o výchove a vzdelávaní * žiak ZŠ a SŠ v hmotnej núdzi |
| **Projekt so špecifickým určením pre marginalizované rómske komunity[[5]](#footnote-6)** | nepriamo |

**Začlenenie národného projektu v štruktúre Programu Slovensko[[6]](#footnote-7)**

|  |  |
| --- | --- |
| **Cieľ politiky súdržnosti[[7]](#footnote-8)** | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| **Priorita** | 1P2 Digitálna pripojiteľnosť |
| **Špecifický cieľ** | RSO1.5 Zvyšovanie digitálnej pripojiteľnosti |
| **Opatrenie (ak relevantné)** | 1.5.1 Podpora digitálnej pripojiteľnosti |
| **Súvisiace typy akcií[[8]](#footnote-9)** | Systém poukážok na podporu konektivity |

**Zákonné požiadavky**

**§ 23 ods. 3 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov**

1. **Dôvod určenia prijímateľa NP[[9]](#footnote-10)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné / unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Prijímateľom projektu je Národná koalícia pre digitálne zručnosti a povolania Slovenskej republiky. Národná koalícia pre digitálne zručnosti a povolania Slovenskej republiky (ďalej aj ako „Digitálna koalícia“) je záujmové združenie právnických osôb založené Ministerstvom financií SR (ďalej len „MF SR“) a IT Asociáciou Slovenska. Digitálna koalícia (<https://ives.minv.sk/rez/registre/pages/detailzzpo.aspx?id=224997>) vznikla dňa 9.12.2019 predovšetkým na podporu a zabezpečovanie činnosti a aktivít iniciatívy Digitálnej koalície, pre posilnenie digitálnych zručností u všetkých skupín obyvateľstva (široká verejnosť, podnikateľský sektor, verejná sprava a samospráva) a pre podporu a zabezpečovanie činnosti a aktivít iniciatívy Európskej komisie s názvom *Digital Skills and Jobs Coalition* (<https://ec.europa.eu/digital-single-market/en/digital-skills-and-jobs-coalition>) na Slovensku. Členovia záujmového združenia právnických osôb sú: Ministerstvo financií SR, Ministerstvo investícií, regionálneho rozvoja a informatizácie SR (ďalej len „MIRRI SR“) , Ministerstvo školstva, výskumu, vývoja a mládeže SR (ďalej len „MŠVVM SR“) a IT Asociácia Slovenska,

**Predmetom činnosti Digitálnej koalície je**

* podpora a zabezpečovanie činnosti a aktivít iniciatívy Digitálna koalícia Slovenskej republiky;
* posilnenie digitálnych a zelených zručností u všetkých skupín obyvateľstva (široká verejnosť, podnikateľský sektor, verejná správa a samospráva), vrátane testovania a vzdelávacích aktivít, na ktoré nie je potrebné zvláštne povolenie;
* riešenie nedostatku IT špecialistov vo všetkých sektoroch a odvetviach hospodárstva, vo verejnej správe a samospráve;
* motivácia a získavanie mladých ľudí pre štúdium STEM odborov a propagácia digitálnych zručností a IT odvetvia;
* získavanie zahraničných študentov, absolventov a pracovníkov pre technické, netechnické a IT odbory a odvetvia;
* príprava podnikov, organizácií a pracovnej sily na digitálnu transformáciu, zelenú transformáciu a dvojitú transformáciu vo všetkých sektoroch a odvetviach hospodárstva, vo verejnej správe a samospráve;
* podpora technologických inovácií vo vzťahu k poskytovaniu a regulovaniu finančných služieb, najmä v oblasti bankovníctva, platených služieb, poisťovníctva a kapitálového trhu;
* podpora a zabezpečovanie činností smerujúcich k zvyšovaniu finančnej, digitálnej a zelenej gramotnosti širokej verejnosti prostredníctvom digitálnych technológií;
* podpora a zabezpečovanie činnosti a aktivít iniciatívy Európskej komisie s názvom Digital Jobs and Skills Coalition na Slovensku;
* prepojovanie rôznych subjektov z akademického a súkromného sektora zameraných na vzdelávanie a zvyšovanie kvalifikácie, zručností a kompetencií s možnou participáciou štátneho sektora, neziskového sektora a samospráv aj formou klastra;
* organizovanie seminárov, školení, výstav a konferencií, marketingové a propagačné aktivity.

Postavenie Digitálnej koalície vyplýva z celkového systému koordinácie zvyšovania digitálnych zručností v Slovenskej republike, ktorý je definovaný v schválenej Stratégii digitálnej transformácie Slovenska 2030, kde Digitálna koalícia je definovaná ako subjekt, ktorého zakladajúcim členom je štát so zámerom, aby vzdelávanie v oblasti digitálnych technológií bolo aktuálne, efektívne a poskytovalo každému občanovi SR príležitosť rozvíjať vlastné digitálne zručnosti a kompetencie v priebehu celého života tak, aby bol úspešný na trhu práce a bol schopný využívať digitálne technológie pre výkon svojej práce a na zabezpečenie kvalitného života.

Kritériom pre výber bolo postavenie subjektu partnera v systéme rozvoja digitálnych zručností – Digitálna koalícia je na Slovensku jedinečnou národnou organizáciou založenou štátom a asociáciou reprezentujúcou súkromný sektor za účelom zvyšovania digitálnych zručností a na podporu digitálnej transformácie Slovenska. Jej jedinečné postavenie vyplýva aj z uznesenia vlády SR č. 78 z 19. 02. 2020 k Programu podpory Digitálnej koalície do roku 2022 a z dokumentu Akčný plán digitálnej transformácie Slovenska na roky 2019 – 2022, schváleného uznesením vlády SR č. 337/2019 zo dňa 03.07.2019. Podpredsedom predsedníctva Digitálnej koalície je zástupca MIRRI SR.

Digitálna koalícia realizovala a realizuje viacero projektov, z ktorých možno vybrať:

* jedným z najvýznamnejších projektov je už 13 rokov organizovaný IT Fitness test. Za 13 rokov absolvovalo test už viac ako 550-tisíc účastníkov.
* Projekt v rámci CONNECTING EUROPE FACILITY TELECOM - Web a sociálne média. Cieľom projektu CEF je vytvorenie web platformy na prepojenie členov slovenskej Digitálnej koalície, aj s európskymi Digitálnymi koalíciám na sprístupnenie digitálnych príležitosti na odbornú prípravu a financovanie svojich aktivít.
* Národný projekt zvyšovanie digitálnych zručností seniorov a ohrozených skupín vo verejnej správe. Národná koalícia pre digitálne zručnosti a povolania Slovenskej republiky v spolupráci s Ministerstvom investícií, regionálneho rozvoja a informatizácie SR spustili národný projekt v hodnote takmer 990 000 eur s názvom „Zlepšovanie digitálnych zručností seniorov a znevýhodnených skupín vo verejnej správe“. Jeho cieľom je vytvoriť komplexný testovací a vzdelávací IT systém, ktorý prispeje k výraznejšiemu zlepšeniu digitálnych zručností znevýhodnených skupín.
* Národný projekt *Digitálny príspevok pre žiakov Slovenskej republiky* (Digitálny žiak), s výškou NFP 65,4 mil. EUR. Digitálna koalícia v spolupráci s MIRRI realizovala národný projekt na podporu rozvoja digitálnych zručností prostredníctvom podpory nákupu digitálneho vybavenia pre cieľové skupiny, ktorým sa nepriamo podporilo využívanie digitálnych technológií aj vo vzdelávacom procese. Cieľom projektu bolo zlepšiť inklúziu a prístup k digitálnym technológiám pre žiakov zo sociálne znevýhodneného prostredia. V rámci projektu bolo spracovaných viac ako 150-tisíc registrácií.
* Národný projekt Digitálny príspevok pre žiakov z Ukrajiny, predstavuje komplementárny projekt k projektu Digitálny žiak. Vďaka projektu Ukrajinský žiak sa viac ako 9 300 ukrajinských detí stalo majiteľmi nových digitálnych zariadení. Počas projektu si 3 436 ukrajinských žiakov otestovalo svoje slovenské jazykové zručnosti a 835 ukrajinských žiakov svoje digitálne zručnosti.
* Národný projekt Digitálne zručnosti pre zelenú budúcnosť Slovenska, ktorý prispeje k zvýšeniu úrovne digitálnych a zelených zručností previazaných na SK RIS3 2021+ domény, najmä na doménu 1 (Inovatívny priemysel pre 21. storočie) a doménu 3 (Digitálna transformácia Slovenska) a k reflektovaniu potrieb vyplývajúcich z priemyselnej a zelenej transformácie, čím sa aktívne podporí šírenie povedomia o digitálnej a zelenej transformácií medzi podnikateľským sektorom, samosprávami a orgánmi verejnej moci na území Slovenskej republiky.

1. **Odôvodnenie využitia NP**

*Vysvetlite, prečo je nevyhnutné realizovať NP, prípadne ako budú využité výstupy projektu.*

V Programovom vyhlásení si vláda zakotvila priority pre roky 2023-2027 aj v oblasti informatizácie a digitalizácie. Konkrétne, aby obyvatelia a sociálne ohrozené rodiny mali prístup k adekvátnemu internetovému pripojeniu, ktoré im zabezpečí prístup ku ústavne garantovaným právam ako je prístup na vzdelanie alebo prácu. V tomto kontexte Sekcia digitálnej agendy MIRRI spustila aktivity na prípravu NP, ktoré komplexne riešia potreby žiakov ZŠ a SŠ so ŠVP tým, že sa im poskytneme rovnaký prístup k moderným digitálnym technológiám, ktoré pomôžu dosiahnuť:

1. zvýšenie využívania online vzdelávacieho obsahu študentmi, ktorí čelia ekonomickým ťažkostiam;
2. rozvoj digitálnych zručností študentov prostredníctvom využívania internetu a moderných digitálnych technológií a služieb;
3. posilnenie stredoškolského vzdelávacieho procesu tým, že sa študenti oboznámia s modernými technológiami, ako aj digitálnymi službami a aplikáciami;
4. využívanie digitálnych služieb ponúkaných vnútroštátnymi a medzinárodnými inštitúciami v kontexte elektronického vzdelávania a vzdelávania na diaľku;
5. umožnenie dištančného vzdelávania, v prípade krízových stavov, ako bolo napr. vypuknutie COVID-19;
6. optimálne využívanie digitálnych služieb v kontexte e-learningu a diaľkového vzdelávania  (napr.EduPage,viki.iedu.sk,AiS2 študent, iStudiez Pro, Microsoft OneNote, MS Teams, Photomath, Dropbox /Google Drive, Khan Academy, atď.).

Aby bolo možné dosiahnuť vyššie uvedené ciele, predmetom národného projektu bude pokrytie nákladov pre cieľové skupiny projektu, na zabezpečenie širokopásmových služieb, a to formou poukážok, ktoré budú poskytované priamo zákonným zástupcom žiakov, spadajúcich do definície cieľovej skupiny projektu (viď ďalšie kapitoly zámeru národného projektu). Vzhľadom na početnosť cieľovej skupiny, ako aj s ohľadom na administratívnu náročnosť alternatívnych spôsobov realizácie projektu (viď kapitola 3) je projekt najvhodnejšie realizovať formou národného projektu s využitím tzv. systému poukážok - voucherov.

1. **Zdôvodnenie vylúčenia ,,súťažného postupu“ výberu projektu prostredníctvom výzvy**

*Zdôvodnite, prečo je vhodnejšie realizovať NP ako využitie „súťažného postupu“ prostredníctvom výzvy (napr. porovnanie oboch spôsobov realizácie projektu, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

Navrhovaný spôsob realizácie projektu prostredníctvom Národného projektu a následného využitia vouchrov vychádza z nasledovných skutočností.

Jednou z možností, prostredníctvom ktorej by bolo možné projekty realizovať, je vyhlásenie dopytovo-orientovanej výzvy pre cieľové skupiny, čo však vzhľadom na početnosť cieľovej skupiny a výšku príspevku považujeme za nerealizovateľné. Ako je pomerne jasne vidieť z diagramu nižšie, ide o procesne najnáročnejšiu formu realizácie plánovanej investície, kedy by zástupcovia cieľovej skupiny museli vypracovať žiadosť a realizovať celý proces implementácie.

*Schéma 1: Realizácia cez vyhlásenie dopytovo-orientovanej výzvy pre cieľové skupiny*

A screenshot of a computer

Description automatically generated

V rámci grantových nástrojov využívaných v SR bol systém poukážok využitý najmä v rámci projektov Zelená domácnostiam (I-III), projektu Digitálny príspevok pre žiakov SR a Digitálny príspevok pre žiakov z Ukrajiny. Skúsenosti s prípravou a realizáciou týchto projektov boli zohľadnené pri definovaní procesov zobrazených na diagrame nižšie. Poukážky predstavujú zjednodušený proces žiadania o príspevok oproti dopytovej výzve, keďže cieľová skupina predkladá len zjednodušený formulár a následne si uplatňuje poukážku priamo u dodávateľa (poskytovateľa), bez potreby prípravy žiadosti o platbu a monitorovacej správy. Vzhľadom na skúsenosti z iných grantových nástrojov považujeme systém poukážok za vhodnejší práve v prípade podpory, kedy je podporované výrazne veľké množstvo zástupcov cieľových skupín.

Schéma 2: Realizácia cez poukážky

A diagram of a company

Description automatically generated

Vzhľadom na početnosť cieľovej skupiny, ako aj s ohľadom na administratívnu náročnosť alternatívnych spôsobov realizácie projektu (priame obstaranie zo strany žiadateľa, dopytovo-orientovaná výzva pre zákonných zástupcov žiakov) je projekt najvhodnejšie realizovať formou národného projektu s využitím tzv. systému voucherov. Skúsenosti z iných operačných programov (OP KŽP a projekty Zelená domácnostiam I-III) preukazujú efektívnosť tohto spôsobu realizácie národného projektu a to z pohľadu:

- hospodárnosti využitia finančných prostriedkov,

- dosahovania hodnôt merateľných ukazovateľov,

- zjednodušenia administrácie pre konečných užívateľov (žiakov).

1. **Uplatnenie princípu partnerstva pri príprave zámeru národného projektu**

*V prípade uplatnenia princípu partnerstva pri príprave zámeru NP[[10]](#footnote-11) podľa článku 8 NSU, uveďte v tejto časti informáciu o partneroch, ktorí sa na jeho príprave podieľali.*

*Za partnerov zapojených do prípravy zámeru národného projektu sa považujú:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *subjekty, ktoré zastupujú občiansku spoločnosť;*
* *v náležitom prípade výskumné organizácie a univerzity.*

*Ak nezapojíte do prípravy zámeru NP niektorého z partnerov podľa článku 8 nariadenia o spoločných ustanoveniach[[11]](#footnote-12), zdôvodnite ich nezapojenie. V prípade, ak ste princíp partnerstva pri príprave zámeru NP uplatnili, uveďte informáciu zapojení v tejto časti.*

Vzhľadom na povahu projektu, jeho implementáciu a uplatňovanie pravidiel štátnej pomoci sa princíp partnerstva neuplatňuje.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

Digitálne technológie majú zásadný význam pre zachovanie a ďalší rozvoj hospodárskeho a spoločenského života kdekoľvek na svete. Pre konkurencieschopnosť krajín EÚ nie je dlhodobo udržateľná aktuálna situácia, keď už teraz v parametri dostupnosti vhodnej fyzickej prenosovej infraštruktúry pre svoju víziu digitálnej transformácie Európy, Európska Únia (vrátane Slovenska) významne zaostáva za niektorými regiónmi sveta. Medzi inými dokonca aj za Čínou. Pandémia ochorenia Covid-19 priniesla taký internetový boom, že podľa Medzinárodnej telekomunikačnej únie sa v roku 2021 zvýšil počet ľudí pripojených na internet na celej planéte o 17 % v porovnaní s rokom 2019. Dňa 9. marca 2021 preto Európska komisia, ako reakciu na aktuálne dianie a potreby spoločnosti, predstavila svoju víziu digitálnej transformácie Európy do roku 2030.

Slovenská republika disponuje pre plánovanie stratégií a aktivít Národnou stratégiou digitálnych zručností Slovenskej republiky a Akčným plánom na roky 2023 – 2026. Tieto strategické dokumenty vychádzajú, priamo nadväzujú a zároveň zohľadňujú výstupy obsiahnuté v národných dokumentoch, ako napríklad Stratégia a akčný plán na zlepšenie postavenia Slovenska v indexe DESI do roku 2025, Stratégia digitálnej transformácie Slovenska 2030, Akčný plán digitálnej transformácie Slovenska na roky 2019 – 2022, resp. 2023-2026, Stratégia celoživotného vzdelávania a poradenstva na roky 2021 – 2030, Akčný plán k Stratégii celoživotného vzdelávania a poradenstva na roky 2022 – 2024, ako aj Program informatizácie školstva do roku 2030 a príslušný akčný plán.

Hlavným cieľom Stratégie a akčného plánu na zlepšenie postavenia Slovenska v indexe DESI do roku 2025 je v horizonte niekoľkých rokov posunúť Slovensko z poslednej tretiny rebríčka DESI do jeho stredu a tak dosiahnuť aspoň priemer EÚ. Stratégia konkrétne obsahuje päť strategických cieľov/priorít, vychádzajúcich z jednotlivých oblastí/dimenzií indexu DESI. Tieto ciele/priority sa týkajú oblastí pripojiteľnosti, ľudského kapitálu, využívania internetových služieb, integrácie digitálnych technológií a oblasti digitálnych verejných služieb.

Vláda SR dňa 16.03.2021 schválila Národný plán širokopásmového pripojenia a okrem iného v ňom rozhodla, že okrem financovania rozširovania pokrytia infraštruktúrou UFB, bude podporené aj komplementárne dofinancovanie tvorby dopytu prostredníctvom poukážok. Následne bola v roku 2023 vypracovaná štúdia uskutočniteľnosti k Národnému plánu širokopásmového pripojenie, ktorá navrhla pre Slovensko najvhodnejšie základné rámce riešenia regionálnych sietí a sietí poslednej míle aj v oblastiach, kde nie je záujem operátorov budovať infraštruktúru ultra-rýchleho širokopásmového pripojenia (Ultra-Fast Broadband), aby v roku 2030 SR splnila požiadavky Európskeho digitálneho kompasu. Navrhovaný projekt je v súlade s týmito dokumentmi.

Projekt je v súlade s politickým programom EÚ Digitálne desaťročie. V politickom programe Digitálne desaťročie do roku 2030 sa stanovuje ročný cyklus spolupráce na dosiahnutie spoločných cieľov a zámerov. Tento rámec riadenia vychádza z ročného mechanizmu spolupráce, do ktorého sa zapája Komisia a členské štáty. Projekt svojím zameraním prispieva najmä k splneniu nasledovného ukazovateľa výkonnosti - Aspoň základné digitálne zručnosti, merané ako percento osôb vo veku 16 až 74 rokov, rozdelených podľa pohlavia, so „základnými“ alebo „nad základnými“ digitálnymi zručnosťami v každej z týchto piatich oblastí: informácie, komunikácia, riešenie problémov, tvorba digitálneho obsahu a bezpečnostné zručnosti.

* 1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Počas krízy spôsobenej pandémiou vírusu Covid-19 nadobudli digitálne technológie zásadný význam pre zachovanie hospodárskeho a spoločenského života. Nutnosť obmedziť kontakt a cestovanie znamenalo potrebu „byť on-line“ a pripojenie na internet tak do značnej miery prispelo k tomu, že mnohé kľúčové oblasti života, akými sú vzdelávanie, práca administratívneho charakteru, nákupy, zábava či komunikácia mohli byť vo vzdialenej forme realizované aj počas nevyhnutnej izolácie. Medzinárodná telekomunikačná únia, ktorá je súčasťou OSN, vo svojej správe z roku 2021 na základe dostupných dát proklamuje, že pandémia priniesla internetový boom. V roku 2021 sa zvýšil počet ľudí na planéte pripojených na internet o 17 % v porovnaní s rokom 2019, čo predstavuje približne 782 miliónov ľudí, a prístup k internetu má tak na planéte v súčasnosti takmer 5 miliárd ľudí. Aj napriek tomu, že v porovnaní s menej rozvinutými časťami sveta je Európa, čo sa týka prístupu k internetu a jeho aktívneho využívania na tom veľmi dobre, potreba neustáleho napredovania EÚ v oblastiach digitalizácie je jednou z priorít európskych inštitúcií. Dňa 9. marca 2021 Európska komisia ako reakciu na aktuálne dianie a potreby spoločnosti predstavila svoju víziu digitálnej transformácie Európy do roku 2030. Základným pilierom vízie Európskeho digitálneho desaťročia je koncept tzv. digitálneho kompasu, ktorý je postavený na štyroch základných smerodajných bodoch, medzi ktoré patrí aj Bezpečná a udržateľná digitálna infraštruktúra a Zručnosti.

Európska komisia vo svojej správe „Report on the State of the Digital Decade 2024“ upozornila, že v rámci SR si činnosti vo vzdelávaní na všetkých úrovniach stále vyžadujú zlepšenie, pričom základné digitálne zručnosti klesli z 55 % na 51 % v minulom roku, čo je pod priemerom EÚ 55 %, pravdepodobne v dôsledku účinkov COVID-19 (t. j. nižšie využívanie nástrojov IKT). Národné ciele na rok 2030 sú nižšie ako ciele EÚ. S národným cieľom 70 % pre základné digitálne zručnosti sú potrebné konkrétnejšie a širšie opatrenia a sú kľúčové pre posilnenie digitálnych zručností na Slovensku v súlade s existujúcimi národnými stratégiami. Jedným z kľúčových prvkov pre zvýšenie digitálnych zručností je pritom dostatočné pripojenie k širokopásmovému internetu.

V tomto kontexte je potrebné veľmi negatívne vnímať štatistiku týkajúcu sa osôb v príjmovej skupine menej ako 60% mediánu ekvivalentného príjmu, ktoré si nemôžu dovoliť internetové pripojenie na osobné použitie doma. Slovensko je v rámci tohto ukazovateľa 4 najhoršie v celej EÚ, kedy 12% obyvateľov v príjmovej skupine menej ako 60% mediánu ekvivalentného príjmu si nemôže dovoliť internetové pripojenie (Celkovo v prípade ľudí ohrozených chudobou alebo sociálnym vylúčením priemer EÚ predstavoval 7,6 %, pričom Rumunsko, Bulharsko a Maďarsko zaznamenali hodnoty nad 25 %, 20,5 % a 16,5 %.).

A graph of people who cannot afford an internet connection

Description automatically generated with medium confidenceA map of europe with different colored countries/regions

Description automatically generated

Ďalšou významnou štatistikou z pohľadu projektu je podiel výdavkov domácností ohrozených chudobou na digitálnu komunikáciu (vyjadrený ako podiel mediánu výdavkov na digitálnu komunikáciu na celkovom disponibilnom príjme domácnosti ohrozených chudobou). Ako je vidieť na nižšie priloženom grafe a mape slovenské domácnosti ohrozené chudobou vynakladajú na digitálnu komunikáciu najvyšší podiel svojho disponibilného príjmu (až 6,2%) spomedzi všetkých členských štátov EÚ.

A map of europe with different colored countries/regions

Description automatically generatedA graph of a number of countries/regions

Description automatically generated

Tieto štatistiky preukazujú výraznú potrebu intervencie štátu do zabezpečenia širokopásmového pripojenia pre vybrané cieľové skupiny, tohto projektu.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Internet a digitálne technológie sa používajú na prácu, vzdelávanie a prístup k informáciám, tovarom a službám. Tieto služby sú čoraz viac potrebné na prístup k ďalším základným službám, ako sú energie, doprava a finančné služby. Používanie internetu umožňuje využívanie finančných aplikácií, ktoré prispievajú k prístupu k finančným službám. Prístup k internetu, najmä k mobilnému internetu, sa stáva čoraz dôležitejším, pretože umožňuje prístup k informáciám o doprave a cestovných poriadkoch a k online predaji lístkov, ktoré uľahčujú prístup k dopravným službám. Okrem toho je prístup k internetu dôležitý pre prístup k verejným službám, keďže tieto sú čoraz viac dostupné digitálne. Pandémia COVID-19 tento trend ešte viac urýchlila, pričom sa zvýšila potreba a využívanie digitálnych technológií na ďalší prístup k vzdelávaniu, zdravotným službám a účasti na trhu práce. V decembri 2022 Európsky parlament, Rada a Komisia podpísali vyhlásenie o európskych digitálnych právach a zásadách na podporu inkluzívnej a udržateľnej digitálnej transformácie. Ciele EÚ, pokiaľ ide o digitálnu transformáciu, možno skutočne dosiahnuť len vtedy, ak bude mať každý v Európe prístup k digitálnym komunikačným technológiám a potrebné zručnosti, aby ich mohol používať.

Digitálne nerovnosti vo všeobecnosti prehlbujú už existujúce sociálne nerovnosti. Medzi znevýhodnené skupiny obyvateľstva, pokiaľ ide o prístup k digitálnej komunikácii, patria ľudia s nízkymi príjmami alebo s nízkymi digitálnou gramotnosťou, marginalizované rómske komunity a niektoré staršie osoby a osoby so zdravotným postihnutím. Tieto skupiny často nemajú k dispozícii cenovo dostupné a prístupné zariadenia a prístup na internet, stretávajú sa s prekážkami v navigácii v používateľských rozhraniach, nemajú prístup k bezpečným informáciám a/alebo im chýbajú miestne relevantné služby v miestnych jazykoch, okrem toho, že zariadenia alebo služby nie sú kompatibilné s asistenčnými technológiami. Jedným z faktorov, ktoré ovplyvňujú prístup, sú ceny digitálnych služieb a riziko problémov s ich dostupnosťou.

Z pohľadu užšieho zamerania na cieľové skupiny projektu používanie internetu v rámci vzdelávania, podporuje rozvoj digitálnych a prierezových zručností, uľahčuje interakciu, poskytuje široké zdroje na učenie a umožňuje flexibilnejšie a jednoduchšie vzdelávanie. Prístup k internetu sa považuje za veľmi dôležitý pokiaľ ide o využívanie dostupných online vzdelávacích zdrojov. Nejde však len o dostupnosť širokopásmových služieb v inštitúciách vzdelávania a odbornej prípravy, ale aj o primeranú dostupnosť širokopásmových služieb v domácnostiach, pretože časť vzdelávania, príprava alebo aj neformálne vzdelávanie sa uskutočňuje, keď sú študenti doma v mieste bydliska, čo bolo zvýraznené ešte viac v kontexte pandémie COVID19. Počas obdobia karantény sa prevažná väčšina škôl uchýlila k dištančnému vzdelávaniu, aby mohla pokračovať vo vzdelávacom procese, zatiaľ čo tradičná offline výučba s fyzickou prítomnosťou žiakov bola pozastavená a vykonávali sa len špecifické aktivity. Na základe toho sa širokopásmové služby stali nevyhnutnou podmienkou pre poskytovanie kvalitného vzdelávania. Používanie internetu vrátane elektronickej pošty a multimediálnych aplikácií zároveň umožňuje vzdelávacie aktivity, ktoré sú atraktívne pre študentov a podporujú spoluprácu pri učení.

V posledných rokoch slovenské hospodárstvo zažívalo viaceré výzvy s priamymi negatívnymi dôsledkami na dostupné príjmy domácností. V dôsledku toho študenti, rovnako ako ich rodičia, ktorí ich finančne podporujú, čelia ťažkostiam s platbami za využívanie elektronických komunikačných služieb. Významným faktorom, ktorý zdôraznil potrebu širokopásmového pripojenia, bola epidémia COVID-19, ktorá urýchlila digitalizáciu podnikov a služieb, ako aj vzdelávacích systémov.

V nadväznosti na vyššie uvedené je cieľom projektu zabezpečiť, aby cieľové skupiny projektu mali možnosť uplatňovať si základné, ústavou zaručené práva, ako je možnosť vzdelávať sa a pracovať. Adekvátne širokopásmové pripojenie umožní týmto rodinám prístup k vzdialeným vzdelávacím službám a práci na diaľku, čím sa im umožní vykonávať uvedené základné práva aj v kontexte núdzovej situácie ako bola napr. Krízový stav spôsobený pandémiou COVID-19.

* 1. Uveďte, na ktoré z ukončených a prebiehajúcich národných projektov[[12]](#footnote-13) zámer NP priamo nadväzuje, v čom je navrhovaný NP od nich odlišný, resp. na ktoré NP čiastočne nadväzuje / prelína sa s nimi v istej časti a ako sú v ňom zohľadnené (čiastkové) výsledky/dopady predchádzajúcich NP (ak je to relevantné):

Zámer NP priamo nenadväzuje na žiadne z realizovaných projektov. Cieľová skupina projektu zložená zo žiakov a študentov so špeciálnymi výchovno -vzdelávacími potrebami a zo žiakov a študentov zo sociálne znevýhodneného prostredia však čiastočne lícuje cieľovú skupinu, ktorá bola základnou cieľovou skupinou projektu Digitálny žiak. Žiadateľ v minulom programovom období tak zrealizoval NP s využitím vouchrovej schémy s osobami cieľovej skupiny, v rámci ktorej sa uplatňovalo overovanie oprávnenosti ako aj spolupráca so širokou skupinou poskytovateľov zapojených do projektu, či spolupracujúcich subjektov (školy, školský koordinátori, voľnočasové centrá) .

V kontexte efektívneho systému distribúcie poukazov sa v rámci projektu bude uplatňovať rovnaký systém distribúcie na rovnakom princípe ako pozitívny výstup riešenia minulých skúseností - schéma digitálnych voucherov.

V rámci projektu sa jedná o špecifickú cieľovú skupinu s potrebou overovania sociálno-ekonomických podmienok, vybudovania siete poskytovateľov služieb, u ktorých si cieľová skupina bude poukazy uplatňovať ako aj komplexné overovanie oprávnenosti a využívania.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

V rámci realizácie projektu žiadateľ deklaruje, že spĺňa podmienku poskytnutia príspevku týkajúcu sa administratívnych kapacít a disponuje kvalifikovanými personálnymi kapacitami s potrebnou odbornou kvalifikáciou, ktoré budú schopné realizovať projekt riadne a včas. Celý projektový manažment projektu financovaného z fondov EÚ bude realizovaný v súlade so všeobecne akceptovanými princípmi projektového riadenia PRINCE2 a v súlade s príručkou pre prijímateľa a nadväzujúcimi metodickými dokumentmi.

Žiadateľ má vybudované kapacity so skúsenosťami s riadením a realizáciou obdobných projektov zameraných na digitalizáciu spoločnosti. Žiadateľ disponuje nasledovnými minimálnymi kapacitami pre riadenie projektu:

* projektový manažér pre riadenie EÚ projektu,
* finančný manažér
* vedúci projektovej kancelárie,
* projektový manažér pre vecné riadenie projektu,
* projektové činnosti budú podporované existujúcim tímom verejného obstarávania, právnymi službami a ďalšími podľa potrieb projektu.

Implementácia hlavnej aktivity projektu bude zabezpečená tímom odborníkov, s dostatočnou praxou. Odborné kapacity žiadateľa budú zabezpečované internými expertmi (zazmluvnenými rôznymi formami úväzkov v nadväznosti na potrebnosť definovanú v rozpade jednotlivých aktivít projektu),

Žiadateľ má súčasne vytvorený IT systém na realizáciu vouchrových schém, ktorý bude plne prispôsobený pre potreby a účely realizácie tohto projektu a súčasne bude zabezpečovať plnenie požiadaviek vyplývajúcich z EK Usmernenia o štátnej pomoci pre širokopásmové siete (2023/C 36/01).

1. **Hlavné ciele NP (stručne):**

*V tejto časti popíšte očakávané ciele a očakávané výstupy / výsledky projektu. Popíšte prínos projektu pre napĺňanie cieľov a výsledkov príslušnej priority / špecifického cieľa / opatrenia Programu Slovensko, ako aj súvisiacich strategických dokumentov na národnej úrovni (ak je to relevantné).*

Predmetom národného projektu bude pokrytie nákladov pre cieľové skupiny projektu, na zabezpečenie širokopásmových služieb, na pevnom mieste, s rýchlosťou sťahovania min. 30 Mb/s v čase špičky, zariadenie umožňujúce šírenie signálu (modem/router) a inštalačný, resp. aktivačný poplatok (ďalej len „oprávnená služba“).

Poukážka bude mať pevnú sumu, ktorá sa na základe získaných údajov z trhovej konzultácie stanovila na 480€ (20€/mesiac) a pokrýva oprávnené výdavky na poskytnutie služby a súvisiacich oprávnených výdavkov na viazané obdobie maximálne 24 mesiacov. Oprávnená služba bude zabezpečovaná formou sociálnych poukazov, ktoré budú poskytované zákonnému zástupcovi žiaka, resp. priamo žiakovi (ak je plnoletý), spadajúcich do definície cieľovej skupiny projektu (viď ďalšie kapitoly zámeru národného projektu).

Cieľom pripravovaného projektu je podporiť cca 48 675 žiakov z definovanej cieľovej skupiny v roku 2025.

Do cieľovej skupiny patria:

* žiaci ZŠ a SŠ so ŠVVP podľa § 2 písm. j) až p) zákona č. 245/2008 Z.z. o výchove a vzdelávaní
* žiaci ZŠ a SŠ v hmotnej núdzi

Početnosť cieľovej skupiny bola stanovená na základe štatistík Ministerstva školstva, výskumu, vývoja a mládeže SR (ďalej len „MŠVVM SR“) a ÚPSVaR. Oprávnenosť záujemcov (žiakov) a ich zaradenie do cieľových skupín projektu bude realizované overovaním zadaných informácií pri registrácii do projektu v spolupráci s príslušnými orgánmi (MIRRI, MŠVVM SR, ÚPSVaR,...) - s využitím skúsenosti z obdobnej spolupráce v rámci projektu Digitálny žiak SR a Ukrajinský žiak.

Cieľové skupiny boli vybrané tak, aby napĺňali a podporovali sociálny rozmer projektu. Projekt je cielený na žiakov a študentov, ktorí sú objektívne v sociálnom znevýhodnení - majú špeciálne výchovno-vzdelávacie potreby definované v zmysle z. 245/2008 Z.z. (Školský zákon), alebo sú členmi domácností v hmotnej núdzi. Predovšetkým táto cieľová skupina čelila priamym následkom ekonomických kríz, čo spôsobilo dvojcifernú infláciu, ktorá mala negatívny vplyv na dostupný príjem domácností. V dôsledku toho študenti, ako aj ich rodičia, ktorí ich finančne podporujú, budú čeliť ťažkostiam pri predplatení resp. udržaní predplatného za internetové služby. Okrem toho na Slovensku, ako aj inde v EÚ, prepuknutie ochorenia COVID-19 urýchlilo digitalizáciu podnikov a služieb, ako aj vzdelávacích aktivít. Počas karantény sa prevažná väčšina vzdelávacích aktivít vykonávala dištančne, čo preukázalo potrebu zabezpečenia internetového pripojenia pre študentov aj do budúcnosti. Internetové služby sa už stali nevyhnutným predpokladom pri doručovaní vzdelávacích služieb.

Poskytnutím internetu im pomôžeme lepšie sa adaptovať a pripraviť na digitálne požiadavky.

Základným sociálnym parametrom projektu je aj adresnosť alokácie na menej rozvinuté regióny, kde až 87% finančnej alokácie a početnosti cieľových skupín adresuje žiakov a študentov z menej rozvinutých regiónov Slovenska.

Národný projekt je koncipovaný v súlade s EÚ legislatívou *Usmernenia o štátnej pomoci pre širokopásmové siete (2023/C 36/01*) (ďalej len „usmernenia“), keďže sa jedná o štátnu pomoc sociálnej povahy poskytovanú jednotlivým spotrebiteľom. Podľa bodu 181. usmernenia *Účelom sociálnych poukazov je podporiť určitých jednotlivých spotrebiteľov, aby si mohli zaobstarať alebo zachovať širokopásmové služby*  a bodu 182. usmernenia je *Aby boli sociálne poukazy zlučiteľné podľa článku 107 ods. 2 písm. a) zmluvy, musia byť vyhradené pre osobitné kategórie jednotlivých spotrebiteľov, ktorých situácia odôvodňuje poskytnutie pomoci zo sociálnych dôvodov (napríklad rodiny s nízkymi príjmami, študenti, žiaci atď.).* V súlade s oddielom 6.1. usmernenia sa opatrenia/projekty sociálnej povahy realizujú výlučne formou sociálnych poukazov.

Projektom sa zabezpečia predpoklady pre:

1. zvýšenie využívania online vzdelávacieho obsahu študentmi, ktorí čelia ekonomickým ťažkostiam;
2. rozvoj digitálnych zručností študentov prostredníctvom využívania internetu a moderných digitálnych technológií a služieb;
3. posilnenie stredoškolského vzdelávacieho procesu tým, že sa študenti oboznámia s modernými technológiami, ako aj digitálnymi službami a aplikáciami;
4. využívanie digitálnych služieb ponúkaných vnútroštátnymi a medzinárodnými inštitúciami v kontexte elektronického vzdelávania a vzdelávania na diaľku
5. umožnenie dištančného vzdelávania, v prípade krízových stavov, ako bolo napr. vypuknutie COVID-19.
6. optimálne využívanie digitálnych služieb v kontexte e-learningu a diaľkového vzdelávania  (napr.Viki.iedu.sk,EduPage, iStudiez Pro, Microsoft OneNote, MS Teams, Photomath, Dropbox /Google Drive, Khan Academy, atď.).

Vyššie uvedeným spôsobom sa prispeje k cieľom Programu Slovensko, konkrétne k plneniu Priority 1P2. Digitálna pripojiteľnosť (Špecifický cieľ súvisiaci s digitálnou pripojiteľnosťou stanovený v článku 3 ods. 1 písm. a) bode v) nariadenia o EFRR a Kohéznom fonde.), jej špecifického cieľa RSO1.5. Posilňovanie digitálnej pripojiteľnosti a opatrenia 1.5.1 Podpora digitálnej pripojiteľnosti. Projekt priamo vyplýva s textácie Programu Slovensko, ktorý definuje, že hlavným cieľom podpory bude zlepšenie konektivity v súlade s Národným plánom širokopásmového pripojenia a podpora bude zameraná okrem iného aj na systém poukážok na podporu konektivity.

Podľa článku 65 nariadenia Členský štát musí vrátiť príspevok z fondov na operáciu tvorenú investíciou do infraštruktúry alebo produktívnou investíciou.

Z definície vyššie uvedeného vyplýva, že v tomto projekte sa nejedná o investíciu do infraštruktúry alebo produktívnu investíciu, preto sa podmienka „udržateľnosti“ v zmysle nariadenia neuplatňuje.

Poskytnutím príspevku v rámci oprávnených výdavkov projektu sa však zabezpečí prekonanie základnej bariéry zriadenia internetu pre cieľovú skupinu, **pričom aj po skončení projektu ostane pripojenie vrátane poskytnutého zariadenia aktívne.** Súčasne podľa dostupných dát nastáva pokles ceny internetových služieb pri zachovaní rovnakej rýchlosti tempom cca 12€ až 36€ ročne (1€ až 3€ mesačne), čo podporuje predpoklad schopnosti cieľových skupín udržať si a financovať túto službu aj po skončení projektu.

Realizácia projektu Digitálny žiak zároveň preukázala, že možnosť využitia príspevku v širokej sieti oprávnených poskytovateľov služieb a tovarov vedie k zvýšenému konkurenčnému boju o zákazníka, čo vedie k signifikantnému znižovaniu cien služieb a tovarov a poskytovaniu mimoriadnych výhod zákazníkovi.

1. **Merateľné ukazovatele NP a iné údaje**

*V tabuľke nižšie uveďte merateľné ukazovatele projektu a iné údaje. Poskytovateľ v spolupráci so žiadateľom uvádzajú povinne minimálne jeden merateľný ukazovateľ projektu – výstup a minimálne jeden merateľný ukazovateľ projektu - výsledok[[13]](#footnote-14).*

*Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[14]](#footnote-15).*

**Zoznam merateľných ukazovateľov projektu**

|  |  |  |  |  |
| --- | --- | --- | --- | --- |
| **Typ merateľného ukazovateľa projektu** | **Kód merateľného ukazovateľa projektu[[15]](#footnote-16)** | **Názov merateľného ukazovateľa projektu** | **Merná jednotka merateľného ukazovateľa projektu** | **Indikatívna cieľová hodnota[[16]](#footnote-17)** |
| výstup | N/A | Počet podpísaných zmlúv (žiakov s poskytnutým vouchrom) na predplatené širokopásmové pripojenie | žiak | 48 675 |
| výsledok | N/A | Podiel využitých vouchrov na plných 24 mesiacov | p.b. | 60% |

**Zoznam iných údajov projektu (ak relevantné)**

|  |  |  |
| --- | --- | --- |
| **Kód iného údaja[[17]](#footnote-18)** | **Názov iného údaja** | **Merná jednotka iného údaja** |
| DPSK033 | Počet nástrojov zabezpečujúcich prístupnosť pre osoby so zdravotným postihnutím | počet |
| DPSK034 | Priemerná hrubá mesačná mzda financovaná z projektu za rok | EUR/rok |
| DPSK035 | Medián priemerných hrubých mesačných miezd financovaných z projektu | EUR/rok |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| **Cieľová skupina** | **Počet[[18]](#footnote-19)** | **Prínos** |
| * žiaci ZŠ a SŠ so ŠVVP podľa § 2 písm. j) až p) zákona č. 245/2008 Z.z. o výchove a vzdelávaní * žiaci ZŠ a SŠ v hmotnej núdzi | 48 675 | * zvýšenie využívania online vzdelávacieho obsahu študentmi, ktorí čelia ekonomickým ťažkostiam; * rozvoj digitálnych zručností študentov prostredníctvom využívania internetu a moderných digitálnych technológií a služieb; * posilnenie stredoškolského vzdelávacieho procesu tým, že sa študenti oboznámia s modernými technológiami, ako aj digitálnymi službami a aplikáciami; * využívanie digitálnych služieb ponúkaných vnútroštátnymi a medzinárodnými inštitúciami v kontexte elektronického vzdelávania a vzdelávania na diaľku * umožnenie dištančného vzdelávania, v prípade krízových stavov, ako bolo napr. vypuknutie COVID-19. * optimálne využívanie digitálnych služieb v kontexte e-learningu a diaľkového vzdelávania  (napr.EduPage, iStudiez Pro, Microsoft OneNote, MS Teams, Photomath, Dropbox /Google Drive, Khan Academy, atď.). |

*V prípade viacerých cieľových skupín doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| **Názov aktivity** | **Čo sa má aktivitou dosiahnuť** | **Spôsob realizácie (žiadateľ a / alebo partner)** | **Predpokladaný počet mesiacov realizácie aktivity** |
| **Aktivita 1** | Podpora prístupu k širokopásmovému internetu pre cieľové skupiny prostredníctvom sociálnych poukazov, ktoré budú poskytované zákonnému zástupcovi žiaka, resp. priamo žiakovi ak je plnoletý | žiadateľ | 37 |

*V prípade viacerých aktivít, doplňte informácie za každú z nich.*

1. V tabuľke nižšie uveďte, či v rámci národného projektu bude uplatnený inštitút užívateľa[[19]](#footnote-20) podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov.

|  |  |  |  |
| --- | --- | --- | --- |
| **Názov aktivity** | **Využitie inštitútu užívateľa (áno/nie)** | **Typ užívateľa[[20]](#footnote-21)** | **Poskytovateľ príspevku užívateľovi (žiadateľ alebo partner)** |
| **Aktivita 1** | áno | * žiak ZŠ a SŠ so ŠVVP podľa § 2 písm. j) až p) zákona č. 245/2008 Z.z. o výchove a vzdelávaní * žiak ZŠ a SŠ v hmotnej núdzi | žiadateľ |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu každej oprávnenej hlavnej aktivity uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa uznesenia vlády SR č. 668 z 26. októbra 2022.*


*Ak po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP. Z dôvodu zabezpečenia overenia dodržania vyššie uvedenej zásady poskytovateľ vo výzve na predkladanie žiadosti o nenávratný finančný príspevok v rámci relevantnej podmienky poskytnutia príspevku zadefinuje hlavné aktivity schváleného zámeru NP ako povinné hlavné aktivity projektu.*

Projekt bude realizovaný v období 37 mesiacov a to od 12/2024 pre 48 675 žiakov základných a stredných škôl, ktorým bude poskytnutý voucher na zakúpenie služby pripojenia na internet na obdobie maximálne 24 mesiacov. Oprávnené služby zahŕňajú preplatenie oprávnených nákladov; širokopásmových služieb, na pevnom mieste, s rýchlosťou sťahovania min. 30 Mb/s v čase špičky, zariadenie umožňujúce šírenie signálu (modem/router) a inštalačný, resp. aktivačný poplatok.


Hlavná aktivita:

Projekt je navrhovaný na realizáciu prostredníctvom 1 hlavnej aktivity :


1. Uchádzači o príspevok prejavia svoj záujem o získanie príspevku svojou registráciou (v prípade neplnoletých záujemcov prostredníctvom zákonných zástupcov) na novovytvorenej špecializovanej web stránke, na ktorej uvedú údaje potrebné pre overenie ich oprávnenosti v štátnych registroch a evidenciách. Realizátor projektu následne tieto údaje overí v spolupráci s príslušnými rezortami (najmä MIRRI, MŠVVM SR, ÚPSVaR SR,...). Po kladnom overení splnenia podmienok zašle realizátor projektu uchádzačovi na registrovaný kontakt elektronický voucher, ktorý bude slúžiť ako podklad na preukázanie splnenia podmienok projektu pre poskytovateľov internetových služieb. Podmienky uplatnenia vouchru, práva a povinnosti uchádzača budú uvedené písomne v záväznom dokumente (resp. dokumentoch), ktorý bude uchádzač podpisovať (pri registrácii resp. pri zriaďovaní internetových služieb).



1. Záujemcovia z radov poskytovateľov internetových služieb prejavia svoj záujem o zaradenie medzi oprávnených poskytovateľov internetových služieb projektu svojou registráciou na špecializovanej webstránke projektu. Realizátor projektu po overení splnenia požiadaviek na poskytovanie služieb podpíše s poskytovateľom zmluvu, v rámci ktorej vyšpecifikuje aj oprávnené produkty, služby a zariadenia, ktoré môžu byť hradené v rámci projektu.



1. Záujemca o internetové služby si po prijatí elektronického vouchru vyberie takého poskytovateľa zo zoznamu oprávnených poskytovateľov internetových služieb , ktorý poskytuje služby na adrese trvalého pobytu oprávneného záujemcu a podpíše s ním zmluvu o poskytovaní internetových služieb s využitím príspevku v rámci projektu, pričom zmluva bude uzatvorená na 24 mesiacov.



1. Voucher je možné uplatniť na zakúpenie služby pripojenia do internetu, pričom oprávnené výdavky sú výdavky na:
2. Internetové pripojenie s parametrami:
   * širokopásmové služby na pevnom mieste, s rýchlosťou sťahovania min. 30 Mb/s v čase špičky
3. Zariadenie umožňujúce šírenie signálu (modem/router)
4. Inštalačný, resp. aktivačný poplatok

1. Neoprávnenými výdavkami sú všetky výdavky, ktoré nie sú žiadateľom v zmluve s poskytovateľom označené ako oprávnené a to najmä:

* Televízia
* Mobilný internet
* Počítač, notebook, tablet, mobilný telefón

Okrem samotnej vouchrovej schémy bude hlavná aktivita realizovaná aj cez mzdové výdavky a to najmä:

1. **Odborná koordinácia aktivít kľúčových stakeholderov** z oblasti vzdelávania, IKT, občianskej spoločnosti a pod; Zodpovednosť za procesy, výstupy i celkový priebeh poskytnutia služby cieľovým skupinám projektu. Zodpovednosť za schválenie funkčných a technických požiadaviek, potreby, obsahu, kvalitatívnych a kvantitatívnych prínosov projektu. Definovanie očakávaní na kvalitu projektu, kvalitu projektových služieb a merateľných výkonnostných ukazovateľov. Senior vlastník procesov schvaľuje akceptačné kritériá, rozsah a kvalitu dodávaných projektových výstupov. Zabezpečuje spoluprácu a výmenu informácií s kľúčovými stakeholdermi projektu na najvyššej úrovni. Podieľa sa na externej komunikácii projektu a zabezpečuje súčinnosť všetkých zainteresovaných strán.

2. **Metodické a vzdelávacie aktivity**; V rámci danej činnosti sa očakáva nastavenie konceptu realizácie a uplatňovania schémy poukazov, tvorba obsahov, manuálov ako i metodických usmernení pre osoby zapojené do projektu (osoby cieľovej skupiny, zástupcovia cieľových skupín, poskytovatelia služieb, vzdelávacie inštitúcie); Vytvorenie e-learningového nástroja na zabezpečenie vzdelávania pre všetky zapojené subjekty - školy a školských pracovníkov, vrátane školských digitálnych koordinátorov, poskytovateľov služieb internetového pripojenia a ich zamestnancov, ktorý budú pracovať s oprávnenými užívateľmi príspevku, personál v oblasti sociálne znevýhodneného prostredia, zamestnancov komunitných centier atď.

3. **Osvetová činnosť a zvyšovanie povedomia**; Okrem publicity projektu, ktorá jerealizovaná v rámci podporných aktivít je nevyhnutné realizovať aj aktivity na zvyšovanie povedomia osôb cieľovej skupiny, ich zástupcov ako i účastníkov vo vzdelávacom procese. Cieľom projektu je okrem distribúcie a poukazov pre cieľové skupiny aj zabezpečenie osvety v oblasti využívania online vzdelávacieho obsahu, rozvoj digitálnych zručností žiakov prostredníctvom využívania internetu, posilnenie stredoškolského vzdelávania prostredníctvom moderných technológií a ďalšie. Vzhľadom k tomu je nevyhnutné aby sa na úrovni projektu realizovala i osveta a cielená komunikácia na možnosti, ktoré sa viažu na zabezpečenie internetového pripojenia v domácnostiach v oblasti vzdelávania. Činnosti realizované mzdovými výdavkami za oblasť osvety a zvyšovania povedomia sú najmä zodpovednosť za riadenie a koordináciu procesov a aktivít spojených so zvyšovaním povedomia o vyššie identifikovaných cieľoch a o prínosoch pre cieľovú skupinu; tvorbe a implementácii komunikačnej stratégie, návrh a optimalizácia kampaní v online priestore, organizácia parciálnych úloh vyplývajúcich z marketingovej stratégie pre zvyšovanie povedomia a osvetu. V rámci osvetových aktivít projektu zabezpečí Digitálna koalícia publikáciu článkov a vzdelávacích materiálov zameraných na ochranu užívateľov voči rizikám v prostredí internetu. Na publikáciu budú využité tematicky zamerané web stránky voľne dostupné na internete ako aj webový portál kry-sa.sk, na ktorého vývoji participuje Digitálna koalícia s cieľom zabezpečenia osvety v oblasti kybernetickej bezpečnosti. Vytvorený obsah bude zdieľaný a popularizovaný aj prostredníctvom školských digitálnych koordinátorov a učiteľov informatiky.

4. **Analytické činnosti**: Aktivity sú primárne zamerané na analýzu prostredia, cieľovej skupiny ako i vývoja implementácie. Analýza prebiehajúcich programov - registrácia, implementácia, analýza dát a ich vyhodnocovanie. Analytický tím participuje pri procese získavania a spracovania dát, potrebných na overenie nároku na získanie príspevku a zároveň participuje na samotnom overovacom procese.

5. **Automatizované spracovanie dát a zabezpečenie IT podpory;** v rámci danej činnosti sa predpokladajú činnosti súvisiace s úpravou systému a procesov poskytovania príspevkov na špecifické podmienky projektu, tvorbou užívateľsky prívetivého webového rozhrania, technická podpora registrácie žiakov aj poskytovateľov internetových služieb, zabezpečenie fungovania platformy počas trvania projektu a ďalšie. Webové rozhranie je okrem priamej interakcie hlavným nástrojom na komunikáciu so zapojenými osobami do projektu a komunikačným nástrojom medzi realizátorom projektu a zapojenými osobami.

6. **Podpora a zabezpečenie informácií a služieb** pre osoby cieľovej skupiny a zákonných zástupcov; V rámci realizácie priamej interakcie s osobami cieľovej skupiny a ich zástupcov budú zazmluvnené osoby - školskí digitálni koordinátori, regionálni koordinátori, pracovníci komunitných centier a organizácií pracujúcich s MRK a ďalší personál nevyhnutný k implementácii projektu. Ich primárnou úlohou bude v spolupráci so vzdelávacími inštitúciami realizovať zapojenie subjektov, ktoré sú účastné na vzdelávaní a mimoškolských aktivitách cieľových skupín a ktoré majú vedomosť o žiakoch cieľovej skupiny, zapojenie osôb cieľovej skupiny najmä zo znevýhodneného prostredia, zabezpečovať súčinnosť pri procese registrácie ako i riešenie operatívnych úloh a problémov, ktoré sa vyskytnú počas registrácie ako i v čase uplatňovania poukazov, či poskytovať základné informácie o možnostiach a benefitoch, ktoré internetové pripojenie v domácnosti z pohľadu vzdelávania poskytuje. Zároveň pre zabezpečenie plošnej informovanosti žiadateľ plánuje zriadiť aj služby telefonickej podpory pre potreby riešenia dopytov v rámci národného projektu.

7. **Školitelia / lektori**; vzhľadom na náročnosť procesu ako i početnosť zapojených subjektov je nevyhnutné realizovať vzdelávacie aktivity, aby bol celkový proces jednotlivých parciálnych častí pochopený a realizovateľný. V nadväznosti na vytvorené metodiky bude nevyhnutné aby sa realizovali aj vzdelávacie aktivity podľa typu účastníka zapojeného do procesu.

8. **Koordinátori aktivít**; Zodpovednosť za odbornú koordináciu národného projektu a dohľad nad postupom jednotlivých podaktivít. Dohľad nad dodržiavaním vypracovaných stratégií, postupov pri implementácii ako i analýze dopadov. Zodpovednosť za angažovanie relevantných externých a interných expertov do implementácie projektu. Odborné vedenie projektových podtímov, poskytovanie konzultácií k obsahu a nastaveniu podaktivít a zodpovednosť za správnosť a relevantnosť reportovaných údajov v rámci podaktivity vo zverenej zodpovednosti. Projekt sa realizuje prostredníctvom jednej hlavnej aktivity, pričom vzhľadom na početnosť a rôznorodosť jednotlivých parciálnych častí - metodická, vzdelávacia, podpora zabezpečovania informácií a služieb pre osoby cieľovej skupiny, vzdelávanie je nevyhnutné zabezpečiť odbornú koordináciu parciálnych aktivít pre dosahovanie cieľov projektu.

9. **Výskumná činnosť a zber údajov**. V rámci aktivity projektu sa predpokladajú priame prínosy vo vzťahu k cieľovým skupinám (bližšie uvedené v časti 6 – predpoklady), ktoré v kontexte zberu údajov kvantitatívnych (počet zaregistrovaných, typ domácnosti, regionálna pôsobnosť a ďalšie) predpokladajú aj kvalitatívny zber údajov (rozvoj digitálnych zručností žiaka, väčšia zapojenosť žiakov do formálneho ako i neformálneho vzdelávania / práca v tímoch, sebavzdelávanie a samoštúdium). Zber údajov a ich následné vyhodnocovanie poskytne vo vzťahu k predpokladanej vzorke (zapojených účastníkov) dostatočnú bázu pre ďalšiu formuláciu odporúčaní, ako i smerovania verejných politík v oblasti vzdelávania, digitálnych zručností či regionálnych a sociálno-ekonomických rozdieloch v kontexte digitalizácie. V rámci danej podaktivity sa plánuje zapojenie expertov pre oblasti – nastavenia metodiky zberu a typu údajov; analytikov pre vyhodnocovanie dát; konzultantov pre formuláciu odporúčaní a vyhodnocovanie dopadov. Súčasťou zberu a vyhodnocovania údajov a ich zasadenia do kontextu bude spolupráca s Úradom pre reguláciu elektronických komunikácií a poštových služieb (ÚPREKAPS). Už v rámci trhových konzultácii UPREKAPS poskytol súčinnosť a to zabezpečením zoznamu podnikov (cca 480 podnikov), ktoré poskytujú internetové služby s garanciou minimálne 30 Mb/s, vrátene geografickej dostupnosti služieb.

Hlavné aktivity projektu budú realizované prostredníctvom odborného personálu projektu, ktorý zabezpečí úspešné naplnenie merateľných ukazovateľov projektu. Kľúčová rola bude predstavovať zapojenie personálnych kapacít s priamou väzbou na cieľové skupiny. Priama väzba na cieľové skupiny sa viaže na pozície školských a regionálnych koordinátorov, ktorých primárna úloha bude zvyšovať povedomie o realizácií aktivít projektu ako i súčinnosť pre osoby cieľovej skupiny a zástupcov cieľových skupín zapojiť sa do projektu. Cieľom týchto koordinátorov bude informovať o možnostiach využitia poukazu na zabezpečenie internetu pre domácnosť ale i vysvetliť benefity plynúce zo zvyšovať pokrytia a možností, ktoré môžu cieľové skupiny využívať. Pôjde najmä o digitálnych koordinátorov a učiteľov na školách, terénnych pracovníkov, ambasádorov, resp. komunitné centrá či mimovládne neziskové organizácie, ktoré zabezpečia osvetu pre cieľové skupiny, budú poskytovať súčinnosť pri registrácií a riešenie operatívnych problémov priamo v osobami cieľovej skupiny. Ďalej sa bude jednať o metodické, analytické a ostatné expertné pozície.

Hlavné aktivity budú doplnené podpornými aktivitami a to najmä vo vzťahu k zabezpečeniu pozícií projektového riadenia na pozíciách - projektového manažéra, finančného manažéra, monitoringu plnenia KPI projektu, ako i ďalších pozícií na zabezpečenie úspešnej implementácie projektu (administratívne činnosti v súvislosti s overovaním oprávnenosti cieľových skupín, archivácia podkladov a zmlúv pre deklaráciu oprávnenia jednotlivých výdavkov a ďalšie). Okrem mzdových výdavkov sa budú v rámci podporných aktivít realizovať služby externého vedenia účtovníctva, poskytovanie právnych služieb najmä vo vzťahu ku GDPR, nastavenia spolupráce s poskytovateľmi služieb ako i zmluvné vzťahy s osobami a zástupcami osôb cieľovej skupiny, režijné výdavky na zabezpečenie IKT vybavenia a techniky, ako i výdavky spojené s publicitou projektu - manažment pre riadenie povinnej publicity, nákup mediálneho priestoru pre zabezpečenie propagačných a osvetových činností a ďalšie. V kontexte analýzy dopadov projektu a návrhov odporúčaní budú z podporných aktivít hradené aj doplnkové výdavky na zber a vyhodnocovanie dát, či ostatnú výskumnú činnosť a činnosti v súvislosti s formuláciou odporúčaní (ako napríklad plošný zber dát, dotazníkové dopytovanie, poskytnutie SW riešení, zahraničné štúdie).

Národný projekt bude realizovaný v súlade s horizontálnymi princípmi s povinnosťou dodržania súladu projektu s Chartou základných práv Európskej únie, rodovou rovnosťou, nediskrimináciou a prístupnosťou osôb so zdravotným postihnutím, ktoré sú definované v Partnerskej dohode SR na roky 2021 – 2027 a v čl. 9 nariadenie o spoločných ustanoveniach, berúc do úvahy Chartu základných práv Európskej únie a povinnosti vyplývajúce z Dohovoru OSN o právach osôb so zdravotným postihnutím a zabezpečenia prístupnosti v súlade s jeho článkom 9, ako horizontálne základné podmienky. Pri implementácii plánovaných aktivít projektu sa budú dodržiavať všetky články Charty ZP EÚ s dôrazom najmä na články Charty ZP EÚ, ktoré sa najviac vzťahujú k plánovaným intervenciám, aktivitám a cieľovým skupinám. V súvislosti so všetkými plánovanými aktivitami bude zohľadnený v rámci NP princíp rovnosti mužov a žien a princíp nediskriminácie tak, aby nedochádzalo k znevýhodneným podmienkam pre akúkoľvek skupinu osôb a aby boli vytvorené podmienky prístupnosti aj pre osoby so zdravotným postihnutím k fyzickému prostrediu, k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti.

Všetky výstupy aktivít projektu (webová stránka, informačné systémy, databázy, aplikácie, publikácie, prezentačné materiály, marketingové materiály, etc.) budú prístupné aj pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím. Národný projekt bude realizovaný v súlade s princípmi desegregácie, degetoizácie a destigmatizácie, v zmysle Metodického výkladu pre efektívne uplatňovanie princípov 3D v programe Slovensko 2021-2027. Realizácia hlavných aktivít a podaktivít projektu nespôsobuje prehĺbenie sociálneho vylúčenia marginalizovaných rómskych komunít a nespôsobuje zhoršenie situácie v oblasti segregácie, getoizácie alebo stigmatizácie rómskej komunity.

1. **Predpokladaný časový rámec**

|  |  |
| --- | --- |
| **Predpokladaný dátum vyhlásenia výzvy vo formáte mesiac/rok** | 12/2024 |
| **Predpokladaná doba realizácie NP v mesiacoch** | 37 |

*Termíny v tabuľke nie sú záväzné.*

1. **Finančný rámec[[21]](#footnote-22)**
2. **žiadateľa**

|  |  |  |
| --- | --- | --- |
| **Fond** | Európsky fond regionálneho rozvoja | |
| **Celkové oprávnené výdavky NP podľa kategórie regiónu[[22]](#footnote-23) (v EUR)** | menej rozvinutý región | 26 021 458,56 € |
| viac rozvinutý región | 3 977 917,44 € |
| **Zdroj EÚ podľa kategórie regiónu[[23]](#footnote-24) (v EUR)** | menej rozvinutý región | 22 118 239,77 € |
| viac rozvinutý región | 1 591 166,97 € |
| **Zdroj ŠR podľa kategórie regiónu[[24]](#footnote-25) (v EUR)** | menej rozvinutý región | 3 903 218,79 € |
| viac rozvinutý región | 2 386 750,47 € |
| **Vlastné zdroje prijímateľa[[25]](#footnote-26) podľa kategórie regiónu[[26]](#footnote-27) (v EUR)** | viac rozvinutý región | 0,00 |
| menej rozvinutý región | 0,00 |
| **Miera spolufinancovania (v %)** | Zdroj EÚ | 79,03 % |
| Štátny rozpočet SR | 20,97 % |
| Prijímateľ | - |
| **Uplatňovanie špecifického pravidla financovania[[27]](#footnote-28) (ak relevantné)** | V zmysle Stratégie financovania EFRR, ESF+, KF, FST a ENRAF na programové obdobie 2021 - 2027, verzia 1.5, je aplikovaná výnimka na 0% spolufinancovanie (tabuľka č. 6 a č. 10). | |
| **Zdroj pro-rata (v %)** | neaplikuje sa |  |
| neaplikuje sa |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** | V zmysle čl. 63 ods. 3 prvá veta nariadenia o spoločných ustanoveniach, v projekte, ktorý zahŕňa / má prínos pre viac ako jednu kategóriu regiónu podľa článku 108 ods. 2 nariadenia o spoločných ustanoveniach v rámci členského štátu, sa celkové oprávnené výdavky spojené s projektom pridelia na príslušné kategórie regiónu na pomernom základe, a to podľa objektívnych kritérií. Objektívnym kritériom vzhľadom na povahu a zameranie výzvy je podiel obyvateľov v bratislavskom regióne (NUTS II) k obyvateľom v SR (referenčným obdobím je rok 2021). Celkové oprávnené výdavky sa vyjadria pomerom podľa kategórie regiónu:   - pre viac rozvinutý región: 13,26 %,  - pre menej rozvinutý región: 86,74 %. | |

1. **partnera (ak relevantné)**

|  |  |  |
| --- | --- | --- |
| **Fond** | Vyberte položku. | |
| **Celkové oprávnené výdavky NP podľa kategórie regiónu[[28]](#footnote-29) (v EUR)** | Vyberte položku. |  |
| Vyberte položku. |  |
| **Zdroj EÚ podľa kategórie regiónu[[29]](#footnote-30) (v EUR)** | Vyberte položku. |  |
| Vyberte položku. |  |
| **Zdroj ŠR podľa kategórie regiónu[[30]](#footnote-31) (v EUR)** | Vyberte položku. |  |
| Vyberte položku. |  |
| **Vlastné zdroje partnera[[31]](#footnote-32) podľa kategórie regiónu[[32]](#footnote-33) (v EUR)** | Vyberte položku. |  |
| Vyberte položku. |  |
| **Miera spolufinancovania (v %)** | Zdroj EÚ |  |
| Štátny rozpočet SR |  |
| Partner |  |
| **Zdroj pro-rata (v %)** | Vyberte položku. |  |
| Vyberte položku. |  |
| **V prípade uplatňovania systému pro-rata uveďte spôsob jeho stanovenia (pomer medzi VRR a MRR), ktorý sa uplatňuje v prípade realizácie operácií s prínosom pre oba kategórie regiónov, vrátane názvu dokumentu v akom bol stanovený.** |  | |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou k oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby, ktorej výška je stanovená v nariadení, sa spôsob stanovenia sadzby nepožaduje.*

*V prípade, že žiadateľ/partner poskytuje finančný príspevok užívateľovi, identifikujte v tabuľke nižšie, o ktoré skupiny výdavkov ide.*

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** | **28 036 800,00** € |  |
| 352 - Poskytnutie dotácií, príspevkov voči tretím osobám | 23 364 000,00 € | Sociálny voucher pre pokrytie oprávnených nákladov spojených so širokopásmovým pripojením pre cieľové skupiny. Hodnota rozpočtovej položky 352 je súčinom stanovej hodnoty poukazu na základe verejnej konzultácie a počtu osôb cieľovej skupiny určenej ako merateľný ukazovateľ. |
| 955 - Paušálna sadzba na výdavky na zamestnancov podľa článku 55 NSU | 4 672 800,00 € | 955 - Paušálna sadzba na výdavky na zamestnancov podľa článku 55 NSU. Priame náklady na zamestnancov určené ako 20% priamych nákladov kategórie 352. Výdavky na odborný personál projektu, najmä metodici, analytici, experti, lektori, odborní koordinátori, regionálni koordinátori s priamou interakciou s osobami cieľovej skupiny a ďalšie skupiny realizujúce hlavnú aktivitu projektu. Bližšie vymedzenie pôsobnosti jednotlivých pracovníkov je uvedené v časti 9. Počet zamestnancov ako i typy rolí vychádzajú z predošlých skúseností žiadateľa pri realizácií národných projektov. Výška odmeny pre jednotlivé typy pozícií bude vychádzať z predchádzajúcej mzdovej politiky žiadateľa s oprávnenosťou celkovej ceny práce. Pomer hodnoty paušálnej sadzby vychádza z nariadenia Európskeho parlamentu a Rady (EÚ) 2021/1060 z 24. Júla 2021. |
| **Podporné aktivity** | | |
| 907 - Paušálna sadzba na nepriame výdavky podľa článku 54 písm. a) NSU | 1 962 576,00 € | 907 - Paušálna sadzba na nepriame výdavky podľa článku 54 písm. a) NSU. Paušálna sadzba na pokrytie nepriamych výdavkov súvisiacich s projektom, určené ako 7 % z celkových priamych oprávnených výdavkov. Rozpis výdavkov čerpaných z paušálnej sadzby je bližšie rozpísaný v časti. 9. Pomer hodnoty paušálnej sadzby vychádza z nariadenia Európskeho parlamentu a Rady (EÚ) 2021/1060 z 24. Júla 2021. |
| **Podporné aktivity SPOLU** | 1 962 576,00 € |  |
| **CELKOM** | 29 999 376,00 € |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), riadiaci orgán / sprostredkovateľský orgán predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

*Ostatné zmeny v rozpočte projektu (napr. doplnenie novej skupiny výdavkov, vypustenie skupiny výdavkov, zvýšenie alebo zníženie výšky oprávnených výdavkov v rámci skupín výdavkov a pod.) nie je potrebné predkladať na schválenie príslušnej komisii pri Monitorovacom výbore pre Program Slovensko 2021 – 2027.*

1. **Ďalšie informácie o národnom projekte**

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb. [↑](#footnote-ref-2)
2. Uviesť aj názov sekcie, ak je to relevantné. Žiadateľom je osoba, ktorá žiada o poskytnutie príspevku do nadobudnutia účinnosti zmluvy o poskytnutí nenávratného finančného príspevku alebo právoplatnosti rozhodnutia podľa § 13 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, alebo osoba, ktorá predkladá zámer NP. [↑](#footnote-ref-3)
3. Pod partnerom sa rozumie partner ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov. [↑](#footnote-ref-4)
4. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-5)
5. Zo zoznamu sa vyberie:

   "**áno**" – ak, projekt bude financovaný výhradne z alokácie so špecifickým určením pre marginalizované rómske komunity (ďalej len „MRK“) uvedenej v Programe Slovensko,

   * "**nie**" - ak, projekt nebude v žiadnej miere financovaný z alokácie so špecifickým určením pre MRK uvedenej v Programe Slovensko,

   - "**čiastočne**"– ak, projekt bude z časti financovaný z alokácie so špecifickým určením pre MRK uvedenej v Programe Slovensko. [↑](#footnote-ref-6)
6. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky.

   Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, Rámec implementácie fondov a metodický dokument č. 2 riadiaceho orgánu pre Program Slovensko neobmedzujú, resp. nevylučujú možnosť spojiť dva schválené zámery národných projektov do jednej výzvy, resp. na jeden schválený zámer národného projektu vyhlásiť dve výzvy na predloženie národných projektov. V takýchto prípadoch bude riadiaci orgán posudzovať výzvu tak, aby boli splnené všetky parametre schváleného/schválených zámeru/zámerov národného projektu berúc na zreteľ povolené odchýlky. [↑](#footnote-ref-7)
7. V prípade Fondu na spravodlivú transformáciu sa vyberie "-". [↑](#footnote-ref-8)
8. V súlade s informačným monitorovacím systémom. [↑](#footnote-ref-9)
9. V prípade, ak ide o prijímateľa, ktorý nie je určený v Programe Slovensko, alebo ktorého kompetencie nevyplývajú z osobitných predpisov podľa zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, príslušná komisia pri Monitorovacom výbore pre Program Slovensko schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-10)
10. Zapojenie, resp. nezapojenie partnera ako je definovaný v § 3, písm. t) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov do implementácie projektu nie je predmetom vypĺňania tejto časti zámeru NP. [↑](#footnote-ref-11)
11. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia (ďalej len „NSU“). [↑](#footnote-ref-12)
12. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-13)
13. Povinnosť uvádzať minimálne jeden merateľný ukazovateľ výsledku neplatí pre nasledovné výnimky:

    projekty technickej pomoci (okrem aktivít technickej pomoci zameraných na financovanie informačných systémov, Centrálneho plánu vzdelávania, vzdelávania administratívnych kapacít a materiálovo-technického zabezpečenia),

    projekty návratnej finančnej pomoci,

    projekty v rámci, ktorých je cieľová skupina:

    a) totožná s účastníkmi projektu,

    b) bude monitorovaná prostredníctvom spoločných merateľných ukazovateľov programu – výsledku v súlade s prílohou I nariadenia EP a Rady (EÚ) 2021/1057 o ESF+ (karta účastníka) a súčasne platí jedna z dvoch nasledujúcich pod podmienok: projekty sú financované z ESF+, alebo projekty sú financované FST v súlade s čl. 8 písm. k) až m) nariadenia EP a Rady (EÚ) 2021/1056 o FST.

    typy akcií, pre ktoré neboli stanovené výsledkové merateľné ukazovatele programu a pre ktoré nie je zmysluplné stanovovať kvantifikované výsledky t. j. merateľné ukazovatele projektu. Popis cieľa projektu predstavujúci výsledok. Ide napríklad o intervencie zamerané na obstaranie štúdií alebo projektovej dokumentácie a pod. Riadiaci orgán pre Program Slovensko osobitne posudzuje potenciál zámeru národného projektu generovať kvantifikovateľné výsledky v podobe merateľných ukazovateľov projektu, ktorých definovanie je preferované. [↑](#footnote-ref-14)
14. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-15)
15. Uvádza sa kód merateľného ukazovateľa projektu, nie kód spoločného, resp. špecifického merateľného ukazovateľa programu. Ak merateľný ukazovateľ projektu ešte nemá pridelený kód, uvádza sa „n/a“. [↑](#footnote-ref-16)
16. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-17)
17. Ak iný údaj ešte nemá pridelený kód, uvádza sa „n/a“. [↑](#footnote-ref-18)
18. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-19)
19. Užívateľ sa na rozdiel od partnera nepodieľa na realizácii projektu žiadateľa, ale môže využiť finančný príspevok na realizáciu aktivít definovaných poskytovateľom vo výzve (napr. nákup a inštalácia kotla). Podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov, užívateľom je osoba, ktorej prijímateľ alebo partner poskytuje finančné prostriedky z príspevku na základe predchádzajúceho súhlasu poskytovateľa a v súlade so zmluvou uzavretou medzi prijímateľom a užívateľom alebo partnerom a užívateľom alebo iným obdobným právnym vzťahom medzi prijímateľom a užívateľom alebo partnerom a užívateľom. [↑](#footnote-ref-20)
20. Uvádza sa typ subjektu/osôb (napr. neverejní poskytovatelia soc. služieb, dlhodobí uchádzači o zamestnanie), alebo právna forma. [↑](#footnote-ref-21)
21. Finančný rámec je potrebné uvádzať za celý NP spolu a v prípade financovania NP z viacerých priorít/špecifických cieľov, aj v rozdelení podľa špecifických cieľov. [↑](#footnote-ref-22)
22. V prípade Kohézneho fondu vyberte „neaplikuje sa“. [↑](#footnote-ref-23)
23. V prípade Kohézneho fondu vyberte „neaplikuje sa“. [↑](#footnote-ref-24)
24. V prípade Kohézneho fondu vyberte „neaplikuje sa“. [↑](#footnote-ref-25)
25. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-26)
26. V prípade Kohézneho fondu vyberte „neaplikuje sa“. [↑](#footnote-ref-27)
27. Uveďte konkrétne číslo tabuľky a jej názvu podľa Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027. [↑](#footnote-ref-28)
28. V prípade Kohézneho fondu vyberte „neaplikuje sa“. [↑](#footnote-ref-29)
29. V prípade Kohézneho fondu vyberte „neaplikuje sa“. [↑](#footnote-ref-30)
30. V prípade Kohézneho fondu vyberte „neaplikuje sa“. [↑](#footnote-ref-31)
31. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-32)
32. V prípade Kohézneho fondu vyberte „neaplikuje sa“. [↑](#footnote-ref-33)